
Pare incredibil dar, într-un moment sau altul, lideri mondiali 
precum Stalin, Hitler și, chiar, Churchill au cochetat, în diverse 
maniere, cu ideea distrugerii României. Unii aveau interese stra- 
tegice directe, alții doar conjuncturale, însă au reușit cumva să 
se pună întotdeauna de acord în detrimentul țării noastre. 

În trecutul istoric, exemple similare pot fi găsite cu duiumul. 
De la tratatul țaristo-otoman semnat în 1812 în hanul bucureș- 
tean al agentului dublu Manuc Bei, când ni s-a furat Basarabia, 
la tratatul de pace de la Paris din 1947, când s-a consfințit ciun- 
tirea țării după Al Doilea Răboi Mondial, istoria modernă este 
plină de asemenea tragedii provocate României de diferitele 
imperii, uneori și cu contribuția directă a unor oameni politici 
români. De altfel, nici prezentul nu ne scutește de asemenea sce- 
narii abracadabrante. Tratatul semnat pe 5 aprilie 1991, în Vinerea 
Mare(!), la Moscova, de Ion Iliescu și Mihail Gorbaciov, o 
dovedește, din păcate, cu prisosință... 

„Cum îndrăznește un caporal 
să-i reproseze unui Rege 
că fumează?” 


La finele anilor '30, cu puţin timp înainte de izbucnirea 
celui de-al Doilea Război Mondial, România era prinsă 
între cele două dictaturi atroce ale secolului XX: nazismul 
german în Vest și stalinismul venit din Răsărit. 

Încercând fără succes să găsească sprijinul democrațiilor 
europene, Regele Carol al II-lea, tatăl Regelui Mihai, se întâl- 
nește cu Adolf Hitler pe 24 noiembrie 1938, la Berchtesgaden, 
Germania, în celebrul „Cuib al vulturilor”, unde au loc discu- 
ţii tensionate pe care Carol le va nota în jurnal. 

În documentarul Războiul Regelui, Regele Mihai, cel care 
l-a însoțit pe Carol în Germania, precizează că: „Drumul către 
Cuibul vulturilor a tost foarte lung. Am ajuns la celebrele trepte 
pe care le vedeți în filme. Tatăl.meu a urcat în cabană împre- 


ună cu Hitler și cu ceilalți, iar eu am rămas jos”. 


„După monologul de două ore al lui Hitler, Carol, tensi- 


onat, și-a aprins un trabuc. Hitler i-a zis că, deși fumatul este 
interzis, îi permite să fumeze. 

Ulterior, Regele Carol al II-lea și-a notat în jurnal: Cum 
îndrăzneşte un caporal să-i reproșeze unui Rege că fumează? alu- 
zie la faptul că în Primul Război Mondial, Hitler nu a depășit 
gradul de caporal, deși își însușise merite în Marele Război. 

Ulterior, la puțin timp după întrevedere, pe 23 august 
1939, Hitler va ajunge la o înțelegere cu Stalin, prin celebrul 
„Pact de neagresiune” (Pactul Ribbentrop- Molotov), care 
avea și un protocol secret privind împărțirea Europei, Basa- 
rabia și Bucovina de Nord fiind „cedate” URSS-ului de către 
Hitler. (www. denezus.ro) 

Era ușor de remarcat lașitatea și moliciunea Puterilor 
Occidentale care, teoretic, prin tratatele internaționale exis- 
tente, ar fi trebuit să salvgardeze independența și granițele 
României Mari. Sau cel puţin asta visaseră inițial diplomații 
români! Numai că, de pildă, aliatul nostru tradițional, Franța, 
care ne sprijinise în Primul Război Mondial (numele gene- 
ralului Berthelot intrând, bunăoară, în panteonul eroilor 
naționali), în noul context interbelic, se derobase și limitase 
deliberat efectele ipotetice ale tradiționalei alianțe. Așa că, 
practic, România ajunsese, în ciuda eforturilor ei susținute, 
să se bazeze doar pe sistemul de alianțe balcanic, absolut insu- 
ficient în condițiile tendințelor revizoniste de tot felul, care 
au contestat permanent Tratatele de la Versailles, Saint-Ger- 
main en Laye, Neuilly, Sevres și Trianon (1919-1920), care 
consfințise destrămarea vechilor imperii (Austro-Ungar, 
German, Otoman și Țarist) și afirmarea sau reîntregirea na- 
țiunilor central și est-europene. 


În iunie 1919, s-a înființat Societatea Națiunilor, din care 
România făcea parte ca membru fondator. Pactul avea me- 
nirea de a menține pacea și de a evita o nouă conflagrație 
mondială. Se prevedea angajamentul tuturor statelor mem- 
bre de a menţine și de a apăra integritatea fiecărui stat sem- 
natar. România a promovat creșterea rolului internațional al 
acestui tratat militând pentru dezarmare și combaterea revi- 
zionismului. Meritele politicii externe a României sunt re- 
cunoscute prin ocuparea funcției de preșetinde al Adunării 
Generale al importantului tratat, de către Nicolae Titulescu, 
de două ori consecutiv în 1930 și respectiv în 1931. 

Un nou moment important pe plan extern este nașterea 
primei alianțe cu caracter regional care se baza pe Pactul So- 
cietăţii Naţiunilor mai sus amintit și care avea ca principal 
obiectiv crearea unui climat de securitate în sud-estul Euro- 
pei. E vorba de Mica Înzelegere sau Mica Antantă, care ia naștere 
în intervalul 1920-1921. În rolul principal se afla reprezentan- 
tul diplomației române, ministrul de externe Take Ionescu. 
El dorea un sistem de alianțe care să se opună oricărei 
mișcări revizioniste și care să cuprindă România, Polonia, 
Cehoslovacia, Iugoslavia și Grecia. Disensiunile dintre Po- 
lonia și Cehoslovacia, dintre Iugoslavia și Grecia, dar și răz- 
boiul greco-turc au dus la eșuarea planului. În această situație 
Mica Înţelegere a fost semnată ca un tratat de alianță între 
România, Cehoslovacia și Iugoslavia. 

Pe lângă tratatele menționate, România a continuat să își 
îndrepte politica externă spre Marea Britanie și Franța, în care 
regăsea cel mai viabil argument al siguranței naționale. Suc- 
cesul însă nu a fost decât unul palid. Astfel, după lungi de- 


mersuri diplomatice, la 10 iunie 1926 este semnat Tratatul 


de Alianţă cu Franţa, care nu are decât o valoare morală. Era 


un tratat de prietenie, practic cea mai slabă valoare a unui 
pact. Se prevedea că în cazul unui atac neprovocat cele două 
țări se vor consulta asupra măsurilor ce trebuiau luate. Tra- 
tatul nu avea nicio obligație militară, precum prevedea Mica 
Antantă, și asta pentru că Franța a evitat un asemenea act. 
Din punct de vedere politic, pentru Franța nu era un câștig 
sprijinirea României. Dimpotrivă. Franța încerca să recupe- 
reze enorma datorie pe care Rusia o avea din împrumuturile 
Marelui Război. În condițile în care, după Revoluţia din 
Octombrie 1917 din Rusia, bolșevicii aflați acum la putere 
refuzau să plătească datoria fostului Imperiu Țarist și care 
nu recunoșteau unirea Basarabiei cu România, era greu pen- 
tru partea franceză să semneze un asemenea act. Practic, dis- 
trugeau orice speranță cu privire la un angajament de plată 
dinspre partea sovietică. 

Cu Italia, este semnat un tratat la 17 septembrie 1926, 
prin care cele două state se angajau să se ajute reciproc în 
cazul unui atac neprovocat. Este de subliniat faptul că actul 
româno-italian își pierde din eficiență, iar la 1934 își pierde 
valabilitatea. Totul se petrece în contextul în care Italia lui 
Benito Mussolinii semnează un tratat de alianță cu Ungaria 
la 5 aprilie 1927, care vorbește despre „revizuirea granițelor” 
și sprijinirea revizionismului horthyst. 

În ceea ce privește relaţia cu Rusia, ea nu putea fi decât, 
desigur, tensionată. De altfel raporturile diplomatice româno- 
sovietice fuseseră rupte din ianuarie 1918, la inițiativa con- 
ducerii bolșevice. Problema se numea evident, Basarabia. S-a 
încercat readucerea la normalitate a relaților cu Rusia prin 
anumite contacte în perioada 1920-1924. În acest sens, între 

primul ministru român Alexandru Vaida-Voievod și comi- 
sarul poporului pentru afaceri externe, Gheorghi V. Cicerin, 
are loc un schimb de radiotelegrame la începutul anului 
1920, care aveau ca obiectiv tratative directe între cele două 
țări. Nu se ajunge la niciun consens, tratativele nu vor avea 
loc. Se stabilește totuși organiarea unei conferințe româno- 
sovietice la Viena în martie 1924, care eșuează din pricina 
aceleiași cauze. Partea sovietică refuză să recunoască unirea 
Basarabiei cu România. 

Pactul de la Paris (sau Pactul Briand-Kellogg), semnat la 
27 august 1928, aduce o premieră. Este primul tratat care 
interzicea recurgerea la război pentru rezolvarea diferendelor 
între state. Statele semnatare se angajau să își rezolve proble- 
mele exclusiv prin mijloace diplomatice și pașnice. România 
aderă la acest pact, după care semnează protocolul de la Mos- 
cova la 9 februarie 1929, protocol prin care România, Uni- 
unea Sovietică, Polonia, Estonia și Letonia se angajau să-l 
pună imediat în vigoare. Până în 1933 la tratat aderaseră 33 
de state. Cu toate acestea, instaurarea hitlerismului în ianu- 
arie 1933 a dus la o politică de revanșă din partea uneia din 
marile puteri europene. Se urmărea revizuirea tratatelor de 
la Versailles. Acest aspect a încurajat și celelalte state revi- 
zioniste, mai ales Ungaria. Din pricina aceasta, Pactul Bri- 
and-Kellong a eșuat lamentabil. 

După lungi negocieri, este semnată la Atena, în ziua de 
9 februarie 1934, Înzelegerea Balcanică de către reprezentanții 
Greciei, României, Iugoslaviei și Turciei. Ea era deschisă 
adeziunii oricărui stat balcanic ce dorea respectarea princi- 
piilor Societăţii Naţiunilor. S-a militat pentru consolidarea 


securității și pentru garantarea reciprocă a frontierelor bal- 
canice. (/77ps:///udorcurtifan. wordpress.com) 

Carol al II-lea, care, după Restaurația din 1930, se îndrepta 
spre un regim autocratic, ce va culmina cu dictatura regală 
instituită în 1938 prin modificarea Constituţiei, desființarea 


partidelor politice tradiționale și instituirea propriului partid 
unic (Frontul Renașterii Naţionale), a eliminat din sistem 
vechii diplomați profesioniști și a încercat o strategie pe cont 
propriu. Inițial, a încercat să meargă, asemenea tatălui său, 
Regele Ferdinand, în 1916-1919, tot pe mâna Franței. 

Reflectând orientarea sa pro-franceză timpurie, Carol a 
organizat sărbătorile fastuoase de întâmpinare a ministrului 
francez de externe Louis Barthou la București în 1934, când 
acesta a vizitat țara în iunie pentru a se întâlni cu miniștrii 
de externe ai Micii înțelegeri din România, Cehoslovacia și 
Iugoslavia. Festivitățile aveau ca scop să consolideze priete- 
nia franco-românească, ca una între două „surori latine”. 
Ambasadorul german la București, contele Friedrich Werner 
von der Schulenburg, s-a plâns cu dezgust într-un raport 
către Berlin că toată elita românească suferea de o francofi- 
lie incurabilă, cu toții afirmând răspicat cum că România nu 
va trăda niciodată „sora sa latină”, Franța. 

Încă lucid, În același timp, Carol considera că, dacă, în 
paralel, relațiile româno-germane s-ar îmbunătăți, atunci 
probabil Germania ar putea fi convinsă să nu sprijine Unga- 
ria în campania de recâștigare a Transilvaniei. 

Aplecarea ulterioară a lui Carol către Germania a fost 
generată de starea disperată a economiei românești. Chiar 
înainte de Marea Depresiune, România era o ţară extrem de 
săracă, iar crahul a lovit-o din greu. Românii s-au aflat în 

imposibilitatea de a exporta multe bunuri datorită războiu- 
lui comercial global declanșat de Legea Vamală, inițiată 
în 1930 de congressmanii Reed Smoot și Willis C. Hawley, 
de ridicare a tarifelor vamale la peste 20.000 de produse 

importate, ceea ce a condus la o depreciere a valorii leului 
românesc. În iunie 1934, ministrul român de finanțe, Victor 
Slăvescu, a vizitat Parisul pentru a cere francezilor să injecteze 
milioane de franci în trezoreria românească și să își reducă 
tarifele la bunurile de import românești. Când francezii au 
refuzat ambele cereri, Carol a notat enervat în Jurnat-ul său 
că „sora latină” Franța se comporta într-un mod prea puțin 
prietenos față de România. 

În aprilie 1936, când Wilhelm Fabricius a fost numit noul 
ambasador german la București, ministrul de externe Konstan- 
tin von Neurath, în instrucțiunile sale către noul demnitar, 
a descris România drept un stat neprofitabil și pro-francez, 
dar a sugerat că perspectiva unui comerț mai mare cu Ger- 
mania ar putea scoate românii de pe orbita franceză. Neurath 
l-a instruit pe Fabricius că, în timp ce România nu era o 
putere majoră în sensul militar, ea avea o importanță cruci- 
ală pentru Germania grație resurselor sale de petrol. 

Îndoielile privind disponibilitatea franceză de a da o ri- 
postă hotărâtă împotriva Germaniei au fost alimentate și 
mai mult de remilitarizarea Renaniei în martie 1936, care a 
permis germanilor să înceapă construirea liniei Siegfried 
de-a lungul graniței cu Franţa, ceea ce a diminuat consi- 
derabil perspectiva unei ofensive ofensive franceze în vestul 
Germaniei dacă germanii ar invada oricare dintre regiunile 
„cordonului sanitar” instituit prin tratatele semnate la finalul 
precedentei conflagrații. Un memorandum britanic al Biroului 

de Externe din martie 1936 arăta că singurele națiuni care 


ar aplica sancțiuni împotriva Germaniei după remilitarizarea 
Renaniei, dacă Liga Naţiunilor ar decide să voteze un astfel 
de sancțiune, erau Marea Britanie, Franța, Belgia, Cehoslo- 
vacia, Uniunea Sovietică și România. În urma remilitariză- 
rii Renaniei și o dată ce era clar că nu se vor aplica niciun 
fel de sancțiuni împotriva Germaniei, Carol a început să-și 
exprime corect temerile că zilele influenței franceze în Europa 
de Est sunt numărate, iar România ar trebui să caute o înțe- 
legeri cu Germania pentru a-și păstra independența și ființa 
națională în integralitatea ei. 

În august 1936, Carol l-a eliberat pe Nicolae Titulescu 
din funcţia de ministru de externe, iar în noiembrie 1936, 
l-a trimis în Germania pe liberalul Gheorghe I. Brătianu să 
se întâlnească cu Cancelarul Adolf Hitler, șeful diplomaţiei 
naziste Konstantin von Neurath și Hermann Göring pentru 
a le comunica dorința României de o reală apropiere față de 
Reich. Carol a fost mult mai ușurat când Brătianu a relatat 
că Hitler, Neurath și Göring l-au asigurat pe toți că, la acel 
moment, Germania nu avea niciun interes să susțină revan- 
șismul maghiar și că erau neutri în privința disputei Tran- 
silvaniei. Practic, exista posibilitatea ca o Germanie mai mare 
să nu însemne și o Ungarie mai mare. 

Göring, coordonatorul Planului de patru ani, conceput 
pentru a avea Germania gata să înceapă un război total în 
1940, s-a interesat în special de petrolul României și a vorbit 
mult cu Brătianu despre o nouă eră a relaţiilor economice 
germane-române. Germania nu avea aproape deloc petrol, 
iar pe tot parcursul guvernării naziste controlul petrolului din 
România a constituit un obiectiv cheie al politicii externe. 

Reflectând la situația internațională într-o continuă schim- 
bare, Carol a respins, în februarie 1937, un plan promovat 
de Franța și Cehoslovacia pentru o nouă alianță care să ali- 
nieze oficial Franţa cu Mica Înţelegere și să formeze legături 
militare mai strânse între francezi și aliații lor din Europa 
de Est. Din cauza petrolului său, francezii doreau să mențină 
alianța cu o Românie puternică, iar forța de muncă a Româ- 
niei crea o modalitate de compensare a deficitului francez 
în materie (populația lor era sensibil mai mică în comparație 
cu Germania, francezii având 40 de milioane de oameni, în 
timp ce Reichul dispunea de 70 de milioane). În plus, s-a pre- 
supus în Franța că, dacă Germania ar invada Cehoslovacia, 
și Ungaria ar ataca Cehoslovacia pentru a-și recâștiga Slo- 
vacia și Rutenia. Strategii militari francezi au imaginat rolul 
României și al Iugoslaviei într-un astfel de război pentru o 
posibilă invadare a Ungariei în scopul diminuării presiunii 
asupra Cehoslovaciei. (https://en. wikipedia.org) 

Tabla de șah a politicii europene nu prea oferea, totuși, 
soluţii reale pentru România, ci doar, cel mult, obligații. În 
1938, Regele Carol al II-lea căuta o ieșire din situația dra- 
matică a țării, ce părea tot mai clar că va fi strivită Germania 
lui Hitler și Uniunea Sovietică a lui Stalin. Între 12-20 
noiembrie a făcut, însoţit de fiul său Mihai, o vizită oficială 
în Marea Britanie și Franța pentru a se informa despre sta- 
rea de spirit a politicienilor din cele două capitale occiden- 
tale, dar și pentru a cere sprijin. La Londra, prima etapă a 
călătoriei, a fost așteptat la Gara Victoria de vărul său, Regele 
George al VI-lea, de primul ministru, Neville Chamberlain, 
de alți miniștri. Lucrurile încep sub bune auspicii, dar rămân 
doar în acest stadiu. Britanicii se arată rezervaţi, extrem de 

circumspecți. Nu doresc să se implice mai mult în sud-estul 


Europei și nici să irite Germania, care afișa pretenţia de a fi 
cea mai mare putere de pe Continent. Spiritul conciliator de 
la Minchen este la Londra foarte puternic. Marea Britanie 
spera să se înțeleagă cu Hitler și să prevină astfel izbucnirea 
unui război pentru care nu era pregătită. 

A doua etapa a călătoriei, la Paris, dă aceleași rezultate 
mediocre. Oficialii francezi, privesc spre Berlin și nu doresc 
să dea garanții suplimentare României. Practic, Regele 
Carol nu a obținut nimic, nici la Londra, nici la Paris. Își 
calcă pe inima și se decide să meargă în Germania pentru 
a-l întâlni pe Hitler, chiar dacă îl detesta. Întâlnirea are loc 
la 24 noiembrie în Alpii bavarezi, la Berghof. A fost un di- 
alog al surzilor. Germania avea cu totul alte interese. Carol 
era îngrijorat de granițele României, amenințate de Ungaria, 
Bulgaria și URSS. Îl scrutează pe dictatorul german cu 
privire la intențiile sale. Hitler îi ține un discurs despre forța 
militară a Germaniei, căreia nimeni nu i se poate opune. Carol 
înțelege amenințarea. Se întoarce la București fără să fi obți- 
nut nimic, dar având o imagine exactă a situației dramatice 
în care se afla România. 

România se găsea izolată, fără apărare, între forțe cărora 
nu avea cum să le reziste. Drama consta mai ales în faptul 
că nu depindea de ea însăși. Era la discreția marilor puteri, 
Germania URSS, Marea Britanie și Franta. Or, pentru ele, 
România era o monedă de schimb care se putea trafica în 
cazul unui troc. Chiar în timpul vizitei Regelui în Occident, 
acasă legionarii s-au dedat la noi acte de violențe și atentate. 
Cum a fost cel de la Cluj comis împotriva Rectorului univer- 
sității. Acesta a fost pentru Rege semnalul că trebuie în sfârșit 

să lichideze Mișcarea Legionară. Carol i-a cerut telefonic 
lui Armand Călinescu să fie uciși liderii legionari. De la 
închisoarea din Râmnicu Sărat au fost ridicați 14 deținuti 
în frunte cu Zelea Codreanu. Mai sunt cu el asasinii lui 
I. Gh. Duca și cei ai lui Mihail Stelescu, un fost apropiat al 
lui Zelea Codreanu, devenit critic al legiunii, ucis de o „echipă 
a morții” în iunie 1936. Toți 14 sunt uciși la 30 km nord de 
Capitală, pe șoseaua București-Ploiești lângă satul Tâncă- 
bești. Au fost îngropați în curtea închisorii Jilava. Versiunea 
oficială vorbește despre o încercare de fugă de sub escortă. 
Procedeul a stârnit multe controverse și a declanșat un șir de 
vendete sîngeroase. Ministrul de interne, Armand Călinescu, 
când a auzit ce îi cere Regele Carol, a spus: „Sire, mi-ați sem- 

nat actul de condamnare la moarte!”. Nu va trece un an și 
Armand Călinescu va fi asasinat. 

Dacă, politic vorbind, anul 1938 este cât se poate de prost, 
din perspectivă economică este cel mai bun an al domniei lui 
Carol. Mai mult: al întregii istorii românești de dinainte de 
Al Doilea Război Mondial. Și astăzi, anul 1938 serveşte ca 
reper pentru a măsura performanțele economiei romaneşti. 

În martie 1939, Patriarhul Miron Cristea se stinge din 
viață la Nisa. Prim-ministru este desemnat Armand Căli- 
nescu, un fidel de lungă durată al Regelui. Carol s-a oprit 
asupra lui pentru a conduce Guvernul în vremuri extrem de 
tulburi. La câteva zile de la desemnarea sa, trebuie să facă 
față primei crize de mari proporții. Cehoslovacia cade victimă 
tancurilor germane. Când se întîmplă asta — 15 martie —, 
Armand Călinescu fusese numit abia de nouă zile. Hitler nu 
și-a respectat angajamentele luate în septembrie la Minchen 


față de Daladier și Chamberlain. Și de data asta Franța și 
Marea Britanie s-au rezumat la câteva proteste diplomatice! 


Drama Cehoslovaciei a fost o lovitură puternică pentru 
România. Cehoslovacia era aliata României în Mica Înţe- 
legere. Scopul comun era să se apere de forțele care voiau să 
revizuiască tratatele de la Versailles și Trianon. O dată cu sa- 
crificarea Cehoslovaciei, sistemul de alianțe de după Primul 
Război Mondial s-a prăbușit. Granițele României Mari nu 
mai erau deloc sigure. Cehoslovacia fusese unul din parte- 
nerii privilegiați ai Bucureștiului. Carol fusese în 1938, îm- 
preună cu Mihai, într-o vizită la Praga, unde se întâlnise cu 
președintele Eduard Benes. 

În fața agresiunii Germaniei și a amenințărilor venite de 
la Răsărit, România a rămas, practic, singură. Ea a încearcat 
o politică de neutralitate și de obținere de garanții pentru 
granițele sale din partea marilor puteri. La 13 aprilie 1939, 
Marea Britanie și Franța s-au angajat formal să acorde aju- 
tor pentru apărarea independenței României în fața unei 
agresiuni străine. Cât de sigure erau aceste garanții rămânea, 
însă, de văzut. 

În toamna anului 1938 Mișcarea Legionară aproape 
dispăruse din viața politică a României, spațiul public era 
asaltat de propaganda pro-Regele Carol al II-lea, Corneliu 
Zelea Codreanu era în închisoare, ca și cea mai mare parte 
a șefilor legionari. Și totuși, Corneliu Zelea Codreanu a fost 
ucis sub pretextul fugii de sub escortă în noaptea de 29 noiem- 
brie 1938. (www. sfelian-tanase.ro) 

Documentele păstrate ne spun foarte puține despre îm- 
prejurările în care s-a produs acest eveniment. O reconstituire 
a faptelor din timpul guvernării legionare arată că uciderea lui 

Codreanu a fost pregătită în detaliu. Șeful Mișcării Legio- 


nare, împreună cu „Nicadorii” și „Decemvirii” (două grupuri 
de legionari condamnați la închisoare pentru asasinarea pre- 
mierului I.G. Duca și a disidentului Mihail Stelescu) au fost 
suiți în două mașini; deținuții erau legați de mâini și de 
picioare și în spatele fiecăruia se găsea câte un jandarm. 
Maşinile au fost oprite în dreptul satului Tâncăbeşti, unde 
prizonierii trebuiau executați prin strangulare, doar că jan- 
darmii din mașina în care se găsea Codreanu nu au respec- 
tat consemnul. A fost nevoie de îndemnul unui maior care 
a ordonat cu pistolul în mână „Executarea!”. Cadavrele au 
fost apoi scoase din mașini și au fost trase în ele mai multe 
gloanțe pentru a simula împușcarea în timpul unei presupuse 
evadări. De la Tâncăbești, cadavrele au fost duse la închi- 
soarea Jilava, unde au fost stropite cu acid sulfuric (cel mai 
probabil pentru a nu mai putea fi recunoscute), iar asupra 
gropii comune a fost turnată o placă de beton. Întreaga ope- 
rațiune ar fi fost pusă la cale de generalul Gavrilă Marinescu, 
prefectul Poliţiei Capitalei. Nimeni din România nu a crezut 
scenariul „fugii de sub escortă”, iar Constantin Argetoianu 
se întreba în memoriile sale de ce a fost nevoie de tot acest 
scenariu complicat. 

Singura mențiune documentară care face legătura dintre 
acest asasinat și Regele Carol al II-lea se găsește în însemnă- 
rile zilnice ale lui Armand Călinescu, pe atunci Ministru de 
Interne și om de încredere al Regelui (ulterior, prim minis- 
tru care va fi asasinat de legionari în toamna anului 1939). 
La 13 noiembrie 1938, Călinescu scria în agenda sa: „Urdă- 
reanu: Codreanu și Maniu. Eu nu la Maniu”. Însemnarea 
merită câteva explicații: Ernest Urdăreanu era în acel moment 

mareșalul Casei Regale, mâna dreaptă a Regelui Carol al II-lea, 


care se ocupa de toate treburile murdare ale Suveranului. 


Codreanu și Mișcarea Legionară se aflau de câțiva ani într-o 
tendință electorală ascendentă și într-un conflict deschis cu 
Regele. La un moment dat, acesta i-ar fi sugerat lui Codreanu 
ca să-i cedeze conducerea Mișcării Legionare, idee respinsă. 
Iuliu Maniu era și el în conflict deschis cu Regele din cauza 
amantei Elena Lupescu (șeful țărăniștilor cerea insistent 
plecarea ei). Armand Călinescu provenea din rândurile Par- 
tidului Naţional Țărănesc și nu și-a uitat originile politice — 
astfel că l-a protejat pe Maniu. 

Tot 13 noiembrie este ziua în care Regele Carol al II-lea 
a plecat însoțit de Ernest Urdăreanu într-un turneu euro- 
pean pe traseul Londra-Paris-Berlin. În toamna anului 1938 
România se găsea într-o situație dezastruoasă: Franța și 
Marea Britanie fuseseră de acord cu dezmembrarea Ceho- 
slovaciei în beneficiul Germaniei lui Hitler — ceea ce ridica 
în mod natural chestiunea granițelor României, granițe con- 
testate de Ungaria, Bulgaria și Rusia Sovietică. În plus, ar- 
mata română ducea lipsă de armament și nu existau nici 
fabrici pentru producerea muniției. Carol al II-lea a mers în 
principalele capitale europene cu două întrebări: cine garan- 
tează frontierele României și cine ne oferă armament? 

La Londra și la Paris, Carol al II-lea a primit ridicări din 
umeri. S-a găsit în arhivele britanice stenograma discuţiei 
dintre Carol al II-lea și ministrul britanic de externe Halifax. 
O discuţie dură, care nu lăsa nici o speranță de ajutor pentru 
România — ba mai mult, Halifax îl îndemna pe Carol al I-lea 


să se înțeleagă cu Germania. Dintr-o discuţie a lui Carol 

al II-lea cu Constantin Argetoianu rezultă că și francezii l-au 


trimis pe Regele României să se înțeleagă cu Hitler. 

Carol al II-lea s-a întâlnit, așadar, cu Hitler pe 24 noiem- 
brie 1938, iar dialogul nu a adus nici un fel de clarificări în 
sensul dorit de Regele României. Hitler a preferat să poarte 
discuția în termeni generali și nu a oferit nici un fel de ga- 
ranții concrete pentru granițele românești. (După discuția 
cu Carol al II-lea, Hitler i-a spus ministrului său de Externe 
von Ribbentrop că Ungaria și România trebuie menținute 
ca două fiare încinse pentru a fi modelate după interesul 
Germaniei — ceea ce s-a și întâmplat). Pe 26 noiembrie 1938, 
Carol al II-lea s-a întâlnit cu Göring; această discuţie a fost 
orientată în principal spre aspectele economice. Regele Româ- 
niei a fost de acord cu aplicarea unui plan economic comun 
româno-german pe 5 sau 10 ani — ceea ce avea să se întâm- 
ple și să ducă la dominarea economiei românești de intere- 
sele germane. Pe 28 noiembrie, Carol al II-lea ajungea în 
România, în noaptea 29-30 noiembrie era asasinat Corneliu 
Zelea Codreanu. 

În urma turnelui Londra-Paris-Berlin, Carol al II-lea a 
înțeles un lucru: Germania urma să devină puterea domi- 
nantă în România (Și în întregul spațiu sud-est european), 
iar Franța și Marea Britanie nu doreau și nici nu puteau face 
mare lucru pentru a schimba această situație. Hitler și cu 
Göring nu au oferit nimic României — nici garanții terito- 
riale, nici armament — în schimb au cerut tot din punct de 
vedere economic și Carol al II-lea a fost de acord. Orice s-ar 
putea spune despre Carol al II-lea, dar nu că îi lipsea inteli- 
gența: a înțeles că după ce România avea să intre în sfera de 
influență economică a Reich-ului lui Hitler, acesta nu avea 

să ezite în a-și exercita influența politică. Și chiar dacă Hitler 


și diplomația nazistă (cu excepţia unor facțiuni mistice din 
SS și SA) nu iubeau foarte tare Mișcarea Legionară, totuși 
cel mai logic partener al Germaniei în România urma să fie 
Corneliu Zelea Codreanu — ceea ce ar fi însemnat în cel mai 
bun caz pentru Carol al II-lea să ajungă pe planul secundar 
al politicii românești (ceea ce nu a suportat niciodată) sau 
chiar să fie detronat și exilat. Carol al II-lea a încercat să 
împiedice această evoluţie prin uciderea lui Corneliu Zelea 
Codreanu. Doar că nu a reușit să fugă de soarta sa, scenariul 
expus mai sus a fost doar amânat: s-a produs în 1940 cu ge- 
neralul Ion Antonescu partener al Germaniei naziste (după 
pierderea Basarabiei, Bucovinei de Nord, Ardealului de 
Nord și a Cadrilaterului). (77ps.://bistorice.ro) 

Germania începuse să facă presiuni din ce în ce mai mari 
asupra Bucureștiului. La sfârșitul lui martie 1939 a fost 
semnat cu Berlinul un acord comercial. Economic, România 
intra in zona de interese germane. Mașinăria de război a lui 
Hitler avea nevoie de petrolul și grânele românești. România 
spera în schimb să obțină sprijin în cazul unui conflict cu 
Ungaria sau al unei agresiuni sovietice. În acel an, deja, prin- 
cipalul client al exporturilor românești devine Germania, iar 
Germania este principalul furnizor de produse pe care Ro- 
mânia le importă. 

Pe continent, lucrurile evoluează cu repeziciune. Toată 
lumea se pregătește de război. După negocieri prelungite în 
culise, între URSS, Marea Britanie și Franța, Stalin preferă 
să se înțeleagă cu Germania. La 23 august 1939, la Moscova, 
cei doi miniștri de externe, Joachim von Ribbentrop și Via- 
ceslav Molotov, semnează un act prin care cele două două 

state își stabilesc de comun acord sferele de influență și își 


împart între ele Europa de Est. Consecințele se văd repede. 
La 1 septembrie, Polonia este atacată de Germania. Al Doi- 
lea Război Mondial a început! 

Marea Britanie și Franţa, care asistaseră pasive la agre- 
siunile lui Hitler, se hotărăsc de-abia acum să riposteze. La 
3 septembrie, declară război Germaniei. La 17 septembrie, 
URSS invadează dinspre est și Polonia se prăbușește în ciuda 
unei rezistențe eroice. Blindatele germane mărșăluiesc la 
Varșovia. Deși, la 6 septembrie, România s-a declarat neutră, 
Guvernul este de acord să primească refugiații polonezi. 
Veștile din Polonia nu sunt singurul semn al dezastrului... 

La 21 septembrie, primul ministru Armand Călinescu 
este ucis de un grup de legionari. Echipa morții ocupă pen- 
tru câteva minute clădirea Radiodifuziunii din strada Bert- 
helot și anunță asasinatul. Regele Carol dă ordin ca făptașii 
să fie executați și cadavrele să fie expuse la locul atentatu- 
lui. România a intrat in zodia Satanei, cum va scrie mai târ- 
ziu Regele Carol. 

La București, după uciderea lui Armand Călinescu, regele 
îl desemnează prim-ministru pe generalul Gheorghe Arge- 
șeanu, a cărui misiune este să decimeze Garda de Fier. E 
vorba de represalii ordonate de Rege ca ripostă la asasinat. 
Au loc arestări și execuţii sumare. Cadavrele legionarilor sunt 
expuse în pieţele orașelor. După o săptămână, este numit alt 
prim-ministru, Constatin Argetoianu. Carol caută o formula 
prin care să liniștească situația. Lucru care nu îi reușeste. 
Gheorghe Tătărescu formează un alt cabinet la 24 noiem- 
brie. În exterior, România își declara repetat neutralitatea, 
încercînd să se păstreze în afara conflictului. Pe plan intern, 

Carol încearca o apropiere de forțele politice, inclusiv de 


legionari, care îi jură fidelitate. În primavara lui 1940, ei sunt 
eliberați din închisori și lagăre. 

Ofensiva germană, după câteva luni de acalmie, se reia. 
Austria, Cehoslovacia, Polonia. Urmează Danemarca. După 
numai patru zile, Copenhaga capitulează. Norvegia rezistă 
doar o săptămână. Belgia, Olanda, Luxemburg — două săptă- 
mâni cu totul. Se credea că adevărata încercare va veni atunci 
când mașinăria germană se va confrunta cu cea a Franței, la 
fel de puternică, de instruită și de bine echipata. Carol se 
aștepta ca seria victoriile militare //iz/rieg să înceteze. Dar 
Franța capitulează și ea după numai șase săptămîni. Este 
momentul decisiv al ruperii echilibrului de forțe din Europa. 
Zilele României, așa cum se constituise după Tratatul de la 
Versailles, sunt numărate. 

Căderea Franței a fost un șoc la București. Numai Anglia 
mai rezista. Dar Anglia era departe. Ea însăși va trebui să 
lupte din răsputeri pentru a supraviețui impotriva agresiunii 
submarinelor lui Donitz și avioanelor lui Goering. URSS, 
după ce a încheiat razboiul cu Finlanda, a ocupat republicile 
baltice, și a ridicat pretenșii asupra Basarbiei, și mai nou, 
Bucovinei. România complet izolată își așteaptă sfârșitul. În 
acest context, sărbătorirea a zece ani de domnie care se or- 
ganizează cu fast la începutul lunii iunie este cel puţin stra- 
nie. Ziarele sunt pline de elogii. Se desfășoară ceremonii și 
festivități. S-ar părea că Regele Carol al II-lea este la apogeul 
puterii lui. De fapt, el mai are de domnit doar mai puțin de 
100 de zile. 

Carol s-a menținut pe plan extern într-o poziție de ne- 
utralitate și a declarat că România își va apăra cu armata 

teritoriul în fața oricărei agresiuni. Mai mulți politicieni au 


cerut reorientarea politicii externe către Germania, care tri- 
umfă peste tot. Ministrul de externe Grigore Gafencu ce- 
dează locul lui Ion Gigurtu, cunoscut pentru simpatiile sale 
filogermane. Mai târziu, Gigurtu devine prim-ministru. 
Carol îl primește în audiență pe Horia Sima, noul șef la 
Mișcării Legionare, întors clandestin din Germania. Cei doi 
adversari se tatonează. La 22 iunie, Frontul Renașterii Naţio- 
nale, înființat în 1938, se transformă în Partidul Națiunii, 
care se declară partid totalitar și este condus chiar de Rege. 
Este o încercare disperată de a da regimului politic din Româ- 
nia un aspect mai apropiat de cel german. Manevra nu con- 
vinge pe nimeni, mai ales la Berlin. Hitler și Stalin hotărîseră 
deja, prin întelegerea lor din 23 august 1939, soarta României. 

Evenimentele au luat un curs ireversibil. La 26 iunie, mi- 
nistrul de externe sovietic, Molotov înmânează ambasado- 
rului român la Moscova, Davidescu, cererea Kremlinului de 
cedare a Basarabiei și transferul Bucovinei către URSS. În 24 
de ore, declară el, așteaptă un răspuns. La București, Carol 
convoacă Consiliul de coroană pe 27 iunie. Poziția sa este că 
trebuie refuzat ultimatumul și opus rezistență armată pe gra- 
niță. Dar punctul său de vedere nu este sustinut decît de 11 
din cei 27 membri ai Consiliului. Printre ei Nicolae Iorga, 
Ernest Urdăreanu, Victor lamandi. 

O a doua întâlnire a Consiliului de coroană, în seara ace- 
leași zile, dă un rezultat și mai prost. Numai șase se pronunță 
pentru respingerea ultimatumului sovietic. Ceilalți sunt de 
părere că Armata nu poate rezista atacului sovietic, mai ales 
că de la Sofia și Budapesta existau semnale că România va 
fi atacată. O mobilizare a armatei în Est, spun ei, ar expune 

țara unei catastrofe. Ar duce practic la dispariția statului 


român, împărțit între sovietici, unguri și bulgari. România 
ar fi putut rezista unei ofensive a Armatei roșii numai două 
săptămâni. Carol se înclină. 

În încercarea de a câștiga timp, propune negocieri. Molotov 
refuză și dă Guvernului român o zi pentru a a accepta cere- 
rea Kremlinului și numai 4 zile pentru a evacua teritoriile 
cerute. Era vorba de aproape 45.000 km pătrați și peste 3 
milioane de locuitori în Basarabia, iar în nordul Bucovinei 
de 5.396 km pătrați și o jumătate de milion locuitori. Carol 
notează în Jurnal: „Mi-e rușine de mine însumi”. Prea târziu! 

Începând cu 28 iunie, Basarabia și Bucovina sunt evacuate 
de autoritățile române. Este un exod incredibil. Se petrec 
scene dramatice. Armata română se retrage fără a trage un 
foc de armă. La fel au procedat cehii și danezii în fața Ger- 
maniei. Totuși, Finlanda a opus rezistență Armatei Roșii. 
Atmosfera în România este una de disperare și neputinţă. 
Pe plan diplomatic, România face încercări disperate de a-și 
îmbunătăți situatia. La 1 iulie, Guvernul român renunță la 
garanţiile anglo-franceze acordate în aprilie 1939. Era un 
gest simbolic, dorind să arate reorientarea politicii externe. 
Un guvern condus Ion Gigurtu, ia locul la 4 iulie, celui condus 
de Gheorghe Tătărescu. Ministru de externe este un fidel al 
Regelui, Mihail Manoilescu, cunoscut pentru simpatiile sale 
„pentru Axă. Din Guvern fac parte și trei legionari. Guvernul 
face declarații de apropiere de Germania și Italia. Totul în 
speranța că stăpânii Europei vor cruța România. Era prea 
târziu. La Moscova, se fac tatonări prin Grigore Gafencu. 
Primul ministru lon Gigurtu și ministrul de externe Mihail 
Manoilescu merg la Berlin și Roma la sfârșitul lunii iulie 

încercând să salveze situația. E zadarnic. Bulgaria și Ungaria 


au formulat și ele cereri ultimative. Hitler îi cere printr-o 
scrisoare Regelui să înceapă negocieri cu acestea și să accepte 
să cedeze teritorii. 

La 16 august, la Turnu Severin — locul unde strămoșul 
lui Carol al II-lea, Carol I, pusese prima oară piciorul pe 
pământ românesc — încep tratative cu o delegație a Ungariei 
lui Horthy. Budapesta cere 75% din teritoriul Transilvaniei, 
teritoriu locuit de circa 3 milioane de oameni, dintre care 
2/3 etnici români. La trei zile după începerea negocierilor 
de la Turnu Severin, încep alte tratative, între România și 
Bulgaria, referitoare la Cadrilater, sudul Dobrogei care a re- 
venit României prin Pacea de la București din 1913. Carol 
convoacă din nou un Consiliu de Coroană. România e prinsă 
într-un cleşte. Consiliul de coroană hotărăște ca România 
să propună la Turnu Severin un schimb de populații și apli- 
carea criteriului etnic la trasarea granițelor. La tratativele 
de la Craiova, la 24 august se ajunge la un acord. România 
retrocedează cele două județe din Cadrilater — Caliacra și 
Durostor — Bulgariei. 

La Turnu Severin, în schimb, nu s-a înregistrat nici un 
progres. La 27 august, miniștrii Germaniei și Italiei la Bucu- 
rești, Fabricius și Ghigi, sunt rechemați acasă pentru consul- 
tări. În aceeași zi, 27 august, Ribbentrop și Ciano — ministrul 
de externe al Italiei, ginerele lui Mussolini — îi invită pe 
miniștrii de externe ai României și Ungariei la Viena. La 29 
august, la Viena, Ribentropp și Ciano discută cu trimișii 
Bucureștiului și Budapestei. A doua zi, 30 august, cei doi dic- 
tează condiţiile lor. România cedează Ungariei un teritoriu 
de 42.360 de km pătraţi din Transilvania, cu o populație de 

peste 2,6 milioane de locuitori, din care peste jumătate ro- 


mâni. Granița trece prin Salonta, Oradea, Cluj, Secuime, 
Sfântu Gheorghe. Au loc doua consilii de coroană. Din nou, 
se pune problema dacă trebuie să se opună rezistență armată 
sau să cedăm. Dacă se rezistă, exista riscul unei agresiuni mi- 
litare a Axei căreia Romania nu i-ar fi putut face față. Ceda- 
rea în fața Dictatului de la Viena ar fi permis supraviețuirea 
statului român, dar cu teritoriul ciuntit. Se putea aștepta o 
conjunctură favorabilă. Ca și în cazul cedării Basarabiei și a 
nordului Bucovinei, a prevalat acest punct de vedere. 

În țară, vestea cedării unei mari părți a Transilvaniei pro- 
duce un șoc. România a pierdut în vara acelui an peste 33% 
din teritoriu și tot atât din populație. Aproape 7 milioane de 
locuitori și aproape 100.000 km pătrați din suprafață. Lumea 
e revoltată. Izbucnesc tulburări. Popularitatea lui Carol s-a pră- 
bușit la pământ. Este considerat vinovat pentru tot ce s-a 
întâmplat în acea vară nefastă. Pentru opinia public, el de- 
vine țapul ispășitor al situatiei fără ieșire în care se afla Ro- 
mânia. Viața sa luxoasă, corupția din jurul său, legătura cu 
Elena Lupescu — toate îi sunt reproșate acum. Legionarii 
sunt cei mai agresivi. La Brașov, București, în alte orase, ies 
in stradă, organizează demonstraţii. Fac uz de arme. Staţia 
de radio de la Bod este ocupată. Nici partidele istorice, dizol- 
vate în 1938, dar care supraviețuiseră subteran, nu doresc pre- 
lungirea dictaturii lui Carol. luliu Maniu și Dinu Bratianu 
consideră că regimul este epuizat. Protestele, demonstrațiile 
nu încetează. Carol a rămas singur în acest vârtej. Este rezul- 
tatul politicii pe care a dus-o zece ani, de subminarea auto- 
rității partidelor și a celorlalte instituții democratice. La greu, 
nu avea nimic și nimeni în jur pe care să se sprijine. Armata 

l-a părăsit, liderii politici la fel. Opinia publică s-a întors 


împotriva lui. I-au rămas alături numai câțiva oameni din 
anturaj, Elena Lupescu, Ernest Urdăreanu. Foarte puțini. 

Prezenţa mulțimii în Piaţa Palatului Regal nu încetează. 
Se trag focuri de armă. Staţia de radio București și Palatul 
telefoanelor sunt ocupate de legionari. Carol îl invită la 
palat pe generalul Ion Antonescu, fost ministru al apărării 
în guvernul Goga/Cuza. Avea relații proaste cu Carol încă din 
1934, când demisionase din poziţia de șef al Statului Major 
al armatei în semn de protest față de regimul lui Carol, pe 
care îl acuza de corupție. Regele îl surghiunise la Mânăstirea 
Bistriţa în urma criticilor aduse camarilei. Antonescu era 
dorit de armată, dar și de liderii partidelor istorice. Avuseseră 
deja discutii cu el în zilele crizei. Și legionarii doreau pleca- 
rea lui Carol și liderii lor erau înțeleși cu generalul. Anto- 
nescu avea reputația de om capabil și incoruptibil. Fusese 
atașat militar la Londra și Paris, și nu era cunoscut ca un 
progerman. A acceptat în 4 septembrie oferta de a forma 
guvernul făcută de Regele Carol cu condiția să i se dea puteri 
depline. La 5 septembrie, în zori, Regele semnează un decret 
prin care îl investește pe generalul Antonescu cu puteri ex- 
cepționale. Puterea trece din mâinile Regelui în cele ale lui 
Antonescu. În aceeași zi, seara, în urma eșecului de a forma 
un guvern, partidele refuzând altă soluție decât abdicarea, 
Antonescu cere Regelui Carol al ]l-lea să abdice și îi dă timp 
de gândire până a doua zi. 

Regele Carol își convoacă apropiații pentru a-i consulta. 
Unii sunt de părere să abdice. Alții îi cer să decline propu- 
nerea și să treacă la represalii, începând chiar cu Antonescu. 
Dar balanța înclină spre a accepta. Carol se vede complet 

izolat. Cei mai mulţi sunt favorabili abdicării, altfel ar iz- 


bucni un război civil. În aceste condiții, Carol se resemnează, 
deși, inițial, fusese decis să refuze. La șase dimineața, la 6 
septembrie, semnează actul de trecere a coroanei către fiul sau 
Mihai. Nu este propriu-zis un act de abdicare. Carol nutrește 
gândul secret că odată și odată se va reîntoarce pe tron. 
Mulțimea neîncrezătoare, deși a aflat vestea, rămâne în Piaţa 
Palatului, în așteptare. Generalul Antonescu îi cere să pără- 
seasca țara și îl asigură de protecție. Ultima zi în România: 
Carol își adio de la colaboratori, își face bagajele. A doua zi, 
7 septembrie, Carol, însoţit de Elena Lupescu, de mareșalul 
curții Ernest Urdăreanu, omul lui de maximă încredere, de 
alți însoțitori, părăsește Bucureștiul, cu un tren pe ruta Cra- 
iova-Timișoara. În gara Timișoara, un comando de legionari 
trage asupra trenului. Carol și Elena Lupescu trec granița 
trântiți pe podeaua vagonului. Soldaţii care asigură paza tre- 
nului ripostează cu foc. Pe teritoriul iugoslav, în orășelul 
Kikinda, sunt întâmpinați de emisari ai Regelui Paul. Aici, 
vagoanele sunt atașate la trenul Orient Express. Din lugos- 
lavia trece în Italia, apoi în Elveţia. Traversează Franța și se 
oprește în Spania. Rămâne aici până la începutul lunii mar- 
tie, când trece clandestin în Portugalia. Două luni mai târziu, 
cu un vapor, pleacă spre Cuba, apoi spre Mexic. Nu reușește 
să se stabilească în Statele Unite, cum ar fi dorit, refuzat de 
autoritățile americane. Rămâne pe durata războiului în Mexic. 


(www. sfelian-tanase.ro) 

ANEXĂ 
Scrisoarea lui Adolf Hitler către Regele Carol al II-lea 
(17 iulie 1940) 


„Maiestatea Voastră, 

Evenimentele, ca și unele consultări determinate de ele, 
nu mi-au îngăduit până azi să exprim opiniile mele despre 
propunerile pe care Maiestatea Voastră mi le-a comunicat. 
Trebuie să vă rog să admiteți că situația extraordinară și peri- 
colele pe care le prezintă constituie explicația absolutei fran- 
cheți a gândurilor pe care doresc să le exprim. L-am informat 
pe Duce despre această scrisoare. 

După războiul mondial, România, favorizată de o șansă 
excepțională, a dobândit de a trei state teritorii pe care, după 
părerea mea, nu le mai poate păstra mult timp din punctul 
de vedere al politicii de forță. Alta ar fi fost situația dacă 
România ar fi reușit să realizeze asimilarea internă a acestor 
teritorii din punct de vedere etnic și politic sau dacă slăbiciu- 
nea militară a țărilor vecine ar fi rămas permanentă. Prima 
alternativă nu s-a putut materializa, iar pe cea de-a doua nu 
ar putea conta nimeni dintre cei care au cunoștință de legile 
ce guvernează evoluția națiunilor. Dacă România este astăzi 
silită pe calea concesiei să înapoieze teritoriile pe care le-a 
dobândit, aceasta nu reprezintă altceva decât ceea ce previ- 
ziunea omenească trebuia să se aștepte a se întâmpla într-o 
zi. Îmi pare deja un mare câștig faptul că Ungaria — după cum 
consider că am motive să cred — nu insistă asupra unei defi- 
niri strict juridice a revendicărilor ei, ci este gata să le negoci- 


eze pe baza unui compromis echitabil. 

Eu am făcut însă și guvernului ungar următoarea decla- 


rație clară: 

În eventualitatea că nu ar exista nici o posibilitate de 
înțelegere pașnică între România, Ungaria și Bulgaria, Ger- 
mania la rândul ei ar putea anunța în mod clar că de acum 
înainte ea se va dezinteresa total față de viitoarea evoluție în 
sud-estul Europei. Reichul german este destul de puternic 
pentru a se proteja el însuși, cu promptitudine și prin propria 
forță, împotriva amenințării oricărei agresiuni. Totuși, eu nu 
voi permite niciodată ca Wehrmachtul german să fie angrenat 
într-un conflict pentru chestiuni care sunt absolut dispro- 
porționate cu jertfele cerute de un război. Dacă România, 
Ungaria și Bulgaria consideră că nu pot ajunge la o înțelegere, 
convingerea mea este că această atitudine nu va aduce bene- 
ficii nici uneia dintre aceste ţări, ci, din contră, le va aduce 
pedeapsa tuturor. În acest caz, nu mă simt chemat să între- 
prind ceva spre a ţine sub control evoluţia viitoare. 

Dacă Maiestatea Voastră ar fi acum în măsură să revadă 
punctul de vedere al României în acest sens și ar fi dispusă 
să mă informeze despre aceasta, aș face imediat cunoscut lui 
Mussolini acest fapt, ca și guvernelor ungar și bulgar. 

Dacă, pe de altă parte, Maiestatea Voastră ar considera că 
nu poate fi de acord cu modul meu de a raționa, eu nu îl voi 
mai continua în viitor, ci, pur și simplu, voi informa guvernele 
ungar și bulgar că guvernul german, la rândul lui, nu vede 
calea pe care ar putea porni la soluționarea acestor probleme. 

Dacă totuși ar fi posibil să se ajungă la o reglementare 
satisfăcătoare între cele trei țări printr-o asemenea atitudine, 
aceasta ar însemna, pentru fericirea și viitorul tuturor celor 
trei interesați, mai mult decât orice presupus succes tactic de 

moment, care, mai devreme sau mai târziu, ar duce inevita- 


bil la noi crize. 
Adolf Hitler” 


La 1 iulie 1940, guvernul român renunță la garanţiile an- 
glo-franceze, iar la 4 iulie noul guvern a publicat o declarație 
în care anunța hotărârea sa de a urma o politică de integrare 
„sinceră” în sistemul Axei. O săptămână mai târziu, la 11 iulie, 
guvernul român anunța ieșirea din Societatea Naţiunilor. Toate 
aceste gesturi și declarații aveau însă, cum corect observă noul 
ministru de externe, Mihail Manoilescu, într-un anumit sens, 
„un caracter unilateral”, întrucât ele nu au fost urmate, cum era 
firesc, „de o luare de atitudine a Axei față de România”. 

Concomitent însă, între guvernul român și cel german, 
care acționa în numele Axei, s-a desfășurat, cum spunea tot 
Mihail Manoilescu, „o acţiune de un ordin confidențial și 
diplomatic”. Debutul acestei acțiuni s-a produs la 2 iulie. 
După ce Regele Carol al II-lea n-a reușit să obțină legătură 
telefonică pentru a vorbi cu Hitler, care „se plimba undeva în 
Franța”, monarhul l-a chemat pe ambasadorul german Fabri- 
cius pentru a transmite pe cale diplomatică ceea ce dorise să 
comunice direct Fiihrer-ului. În Însemnări zilnice, Regele arată 
ce i-a declarat lui Fabricius, pentru a fi transmis lui Hitler: 

1) România a renunţat la garanţiile anglo-franceze și 

caută „o colaborare mai intimă” cu Germania, „care ar 
putea fi chiar întărită printr-o alianță care să fie în 
folosul celor două țări”. 

2) Știri sigure arătau că Rusia avea intenţia „de a depăși 

linia de demarcație” stabilită în urma ultimatumului și 

de a se apropia de zona petroliferă, ceea ce reieșea din 


pregătirile militare ce le făcea. 

3) La evacuarea Basarabiei, trupele române au fost insul- 
tate, dezarmate și împiedicate să se retragă. 

4) Regele solicita Fiihrer-ului „un ajutor, ca să ne apere în 
aceste momente grele”, România făcând tot ce a putut 
pentru a păstra pacea în regiune. 

5) În final, el a cerut „o misiune de instrucție militară, care 
va întări și mai mult legăturile dintre cele două state”. 

Răspunsul lui Hitler, comunicat tot prin intermediul mi- 

nistrului Fabricius, la 4 iulie, arăta interesul Fihrer-ului 
pentru modul în care Regele vedea „regularea chestiunilor” 
cu Ungaria și Bulgaria, pentru a putea să ia o hotărâre. De 
asemenea, Hitler considera că trebuiau începute „conversații” 
cu părțile interesate. > 

Răspunsul Führer-ului conținea și un element care, pe de 

o parte, constituia o explicație a poziției germane, dar care, 
pe de altă parte, suna că un avertisment în ceea ce privea 
poziția Germaniei în raporturile dintre România și vecinii 
ei, bulgari și unguri: „Germania nu poate uita că Ungaria și 
Bulgaria au fost aliaţii ei în trecut”. La 6 iulie, Carol a răs- 
puns mesajului Fiihrer-ului: accepta începerea de negocieri 
cu Ungaria și Bulgaria, pe bază etnică și a schimbului de 
populație, iar ca accesoriu, eventual, rectificări de graniță. 

La 17 iulie, Carol a primit un mesaj scris (datat 15 iulie) 

de la Hitler. Fiihrer-ul recomanda Regelui luarea unei „ho- 
tărâri principiale” în negocierile cu Ungaria și Bulgaria, prin 
căutarea unei „soluții definitive, care ar putea prezenta riscul 
unor sacrificii”. Abia după reglementarea „rațională” a pro- 
blemelor cu Ungaria și Bulgaria, Germania se angaja să 

examineze „posibilitatea unei colaborări mai strânse, iar în 


vederea acesteia și după împrejurări, să-și asume obligaţiuni 
mai largi”. 

Răspunsul Regelui Carol al II-lea la acest mesaj a fost 
înmânat lui Hitler de Ion Gigurtu și Mihail Manoilescu, în 
cadrul întrevederii pe care aceștia au avut-o cu Hitler la 
Berghof, la 26 iulie 1940. În esență, Regele reafirma accep- 
tul pentru începerea de negocieri cu Ungaria și Bulgaria, pe 
baza principiului etnic („România nu poate să se abată nicio 
clipă de la principiul etnic”), care putea fi satisfăcut „în mare 
măsură” prin schimbul de populație; respingea arbitrajul pu- 
terilor Axei, dar accepta „influenţa lor durabilă”, în sensul 
moderării revendicărilor „vecinilor noștri”. 

În continuare, în scrisoare se arăta că sacrificiile pe care 
România le făcea ar fi trebuit să ducă nu numai la „o pace 
definitivă” și „la bune raporturi prietenești de vecinătate”, dar 
și la o „nouă ordine politică” din care nu puteau lipsi „ample 
obligații” asumate de Germania, inclusiv garanţiile acesteia 
„faţă de orice posibilitate și de orice încercare de știrbire a 
teritoriului nostru, ori de unde ar veni ea”. 

Este prezentă în scrisoarea de răspuns a Regelui o idee 
ce va reapărea în acțiunea politico-diplomatică a guvernului 
român în primăvara anului 1941, cu prilejul victoriei germane 
în campania din Balcani. Este vorba de solicitarea ca regle- 
mentarea problemelor dintre România și vecinii ei, Ungaria și 
Bulgaria, să fie inclusă într-o acțiune mai largă de reglementare 
a tuturor „neînțelegerilor asemănătoare, de mai mare sau mai 
mică importanță”, între toate statele din sud-estul Europei. 

O astfel de solicitare, în vara anului 1940, nu putea avea 
decât două obiective. În primul rând, ea se putea înscrie în 

realizarea acelei „păci definitive” și a „bunelor raporturi 
prietenești de vecinătate” între statele din regiune, care să 
ducă la „noua ordine politică” și la asumarea de către Ger- 
mania a unor „ample obligații” privind garantarea integrității 
teritoriului României împotriva oricărei încercări, „ori de 
unde ar veni ea”, despre care Carol al II-lea vorbea în scri- 
soarea către Hitler. 

Germania însăși era interesată în realizarea acestei 
„liniștiri” a sud-estului european, care îi asigura aprovizio- 
narea cu alimente și, în special, cu petrol. „Condiţionările” 
pe care le ridica față de România pentru acordarea de garan- 
ţii conțineau însă nu numai dorința de a satisface cererile 
unor „aliați”, dar și intenția de a pedepsi România pentru 
politica pro-anglo-franceză promovată de guvernul român 
până la sfârșitul lunii mai, în condiţiile în care țara era în- 
conjurată din toate părțile de state ce promovau, în diverse 
grade, politici pro-germane sau erau chiar aliate ale acesteia. 
În al doilea rând, această solicitare avea în vedere un obiec- 
tiv „de uz intern”, în sensul de a se arăta poporului român, 
care suferise deja trauma pierderii umilitoare a Basarabiei și 
Bucovinei de Nord și nu mai putea suporta noi cedări teri- 
toriale fără sancţionarea celor vinovați, că România nu era 
singura țară care era nevoită să suporte sacrificii. 

Motivele pentru care Germania nu a acceptat o discuţie 
generală asupra frontierelor din Balcani au fost furnizate 
chiar de Hitler. La 27 iulie 1940, în convorbirile pe care le-a 
avut cu premierul bulgar, Bogdan Filov, și cu ministrul de 
Externe, Ivan Popov, Fiihrer-ul declara că a respins propu- 
nerea românească pentru că „o dezbatere generală nu poate 
fi folositoare dacă se dorește să se ajungă la o soluție rapidă 

a problemelor de revizuire”. Ceea ce dorea Hitler era mai 


întâi un acord între România, Ungaria și Bulgaria, iar în caz 
de succes el era gata să garanteze, împreună cu Italia și Rusia 
(!), statutul teritorial rezultat. 

Niciunul dintre obiectivele urmărite de Germania, pe de 
o parte, și de România și Carol al II-lea, pe de alta, nu a fost 
atins integral. În urma noilor cedări teritoriale pe care a fost 
constrânsă de Germania să le accepte, chiar dacă România a 
obținut garanții din partea Axei a căror importanță nu trebuie 
subestimată, având în vedere politica de expansiune terito- 
rială a Uniunii Sovietice și care și-au demonstrat întreaga 
valoare, în zonă nu numai că nu s-a instaurat liniștea, ci 
dimpotrivă, sub regimul impus de „pax germanica” tensiunea 
a cunoscut acumulări nemaiîntâlnite până atunci, gata să 
erupă la suprafață în orice moment favorabil. 

În ceea ce privește situația internă din România, în urma 
noilor pierderi teritoriale impuse prin Dictatul de la Viena și 
Tratatul de la Craiova, regimul Regelui Carol al II-lea a fost 
puternic contestat, încât acesta a fost obligat, la începutul lunii 
septembrie, să abdice și să părăsească țara. (www.historia.ro) 

Anul 1940 a fost o tristă amintire pentru istoria români- 
lor. Practic, în acel an România Mare a încetat să mai existe. 
Condusă de un rege slab și o camarilă interesată, în fața unor 
mari forțe dictatoriale și revizioniste, România a clacat. La 
26 iunie 1940, Molotov, prim-ministru al URSS, convoca la 
Moscova pe ambasadorul României Gheorghe Davidescu. 
În acel moment, ministrului român i-a fost prezentată o notă 
ultimativă prin care se cereau României Basarabia și nordul 
Bucovinei. Aceste două regiuni urmau să fie anexate de URSS. 
În cazul în care România s-ar fi opus, ar fi urmat o invazie 

a Armatei Roșii. Fără posibilitatea de a face ceva în fața aces- 


tei amenințări și fără sprijin din partea nimănui, românii au 
acceptat. „Guvernul român, pentru a evita gravele urmări ce 
le-ar avea recurgerea la forță și deschiderea ostilităților în 
această parte a Europei, se vede silit să primească condițiile 
de evacuare specificate în răspunsul sovietic”, îi seria. Davi- 
descu, drept răspuns, lui Molotov. 

Atât anglo-americanii, cât și Germania nazistă către care 
tindea Carol al II-lea, își luaseră mâna de pe România. Mai 
mult decât atât, „Dictatul de la Moscova” a avut loc prin con- 
simțământul lui Hitler. Acesta, de fapt, s-a înțeles cu Stalin 
pentru luarea acestor teritorii românești și această clauză făcea 
parte din actul adițional secret al celebrului pact Ribben- 
trop- Molotov. „Ciuntirea” României de către sovietici a des- 
chis apetitul revizionist și altor state membre ale Axei, adică 
state care gravitau în jurul Germaniei naziste și cu lideri 
apropiați de concepția politică a lui Adolf Hitler. Printre 
acestea s-au numărat Ungaria și Bulgaria. Mai ales Ungaria, 
condusă de Miklos Horthy, care instaurase un regim autori- 
tar de extremă dreaptă. Pretenţiile Ungariei au dus la noi pier- 
deri teritoriale ale României și tot cu girul lui Adolf Hitler. 
Istoricii arată că rapturile teritoriale ale URSS în dauna Ro- 
mâniei au deschis și apetitul Ungariei în special. Diplomații 
îi maghiari cereau lui Hitler Transilvania. „Încă de la declan- 
șarea războiului, la Budapesta se manifestase un curent al 
cărui exponent era șeful Marelui Stat Major, Henryk Werth, 
favorabil unei acțiuni militare împotriva României, în vede- 
rea ocupării Transilvaniei”, precizează istoricul Florin Con- 
stantiniu. Sesizând momentul favorabil, diplomația maghiară 
a început să insiste pe lângă Germania nazistă pentru primirea 

unor teritorii din România Mare. Ungurii au prezentat 


nemților planul lor de anexare a Transilvaniei. Istoricii spun 
că era vorba de trei variante, expuse de diplomații maghiari. 
„În zilele de 6-7 ianuarie 1940, la Veneţia au avut loc con- 
vorbiri între miniștrii de Externe ai Italiei și Ungariei, conții - 
Galeazzo Ciano și István Csáky. Acesta din urmă a arătat că 
țara sa avea un program maximal și unul minimal în privința 
revendicării Transilvaniei: primul lua în considerare anexarea 
a 78.000 km?, cu o populaţie de 4,2 milioane locuitori, din- 
tre care 37% maghiari, 50% români și 10% germani; celălalt 
prevedea anexarea a 50.000 km?, cu o populație de 2,7 mili- 
oane, românii și maghiarii aflându-se în procente aproape 
egale”, preciza Constantiniu, în aceeași lucrare. A treia vari- 
antă consta în invadarea României și obținerea unui teritoriu 
cât mai vast. „Când, la 28 iunie, Uniunea Sovietică a anexat, 
fără ca România să opună rezistență, Basarabia, nordul Buco- 
vinei și ținutul Herța, a apărut cea de a treia situație evocată 
de ministrul ungar. La Budapesta s-a declanșat o adevărată 
isterie războinică. Războiul împotriva României era foarte 
popular”, continuă istoricul român. Aflându-se în sfera lor de 
influență și pentru a-i menţine în orbita Axei, Adolf Hitler 
a decis să facă pe plac Ungariei și să-i dea ce-și dorește, adică 
o bună parte din Transilvania. 

Pretenţiile Ungariei erau deosebit de mari. Doreau să 
ocupe până la 78.000 de kilometri pătrați din România. Cul- 
mea, Hitler a limitat aceste pretenții. Nu din dragoste pen- 
tru poporul român însă. Istoricii au identificat două motive. 
Unul ar fi grija pentru petrolul românesc, esențial pentru 
mașina de război germană în est, dar și noile realități poli- 
tice. URSS trecuse de partea Angliei împotriva nemților, iar 

România putea servi și ca aliat, dar și ca bază germană. „Ru- 
şii sunt foarte aproape de câmpurile noastre de petrol (cele 
din România), doar la 30-50 de minute. Se poate să trebu- 
iască să stabilim un cuib pentru vulturii noștri”, spunea 
Hitler în aceea perioadă. Tocmai de aceea nu dorea să dez- 
membreze prea mult România. Trebuia însă să-i mulțumească 
și pe unguri. Inițial a cerut ca românii și ungurii să se întâl- 
nească și să cadă de acord. Este vorba despre tratativele de 
la Turnu Severin. „Sub presiune germană, la Turnu Severin 
au avut loc discuții româno-ungare care au eșuat. Delegaţia 
ungară a pretins 69.000 km2, cu 3,9 milioane locuitori (din- 
tre care 2,2 milioane români). Teritoriul revendicat cuprin- 
dea spațiul transilvan de la nord de Mureș, trecând Ungariei 
Aradul, Alba Iulia și Brașovul, dar lăsând României Blajul, 
Mediaşul și Sighișoara”, a precizat Florin Constantiniu în 
O istorie sinceră a poporului român. Tratativele au eșuat însă, 
iar ungurii erau deciși să invadeze România. 

Văzând că cele două părți nu ajung la o concluzie, Hitler 
a decis să facă el ordine în partea aceasta de Europă. Împre- 
ună cu Mussolini, liderul Italiei fasciste, a semnat Diktatul 
de la Viena, un act de arbitraj prin care România pierdea 
Transilvania de Nord în favoarea Ungariei. Era vorba de un 
teritoriu de 43.492 km2, cu 2.667.007 de locuitori. Majori- 
tatea erau români. 

Mai mult decât atât, România a fost umilită la Viena. 
Ministrul de Externe Mihail Manoilescu nu a fost lăsat să 
spună niciun cuvânt. De altfel, acesta, când a văzut harta cu 
România mutilată, a leșinat. „Am observat întâi că este o 
hartă românească. Am desfăcut-o cu nordul în jos, ceea ce 
m-a făcut să nu înțeleg nimic. Mi-a întors-o Schmidt. Ochii 

mei căutau tăietura de la granița de vest, pe care cu toții o 


aşteptam. Mi-am dat seama însă că este altceva. Am urmă- 
rit cu ochii granița care pornea de la Oradea către răsărit, 
alunecând sub linia ferată și am înțeles că cuprindea și Clu- 
jul... Am început să nu mai văd. Când mi-am dat seama că 
granița coboară în jos ca să cuprindă secuimea am mai avut, 
în disperarea mea, un singur gând: Brașovul! O mică ușurare: 
Brașovul rămâne la noi. Când am privit în toată grozăvia 
împărțirea Transilvaniei, am înțeles că puterile care îmi erau 
mult slăbite mă părăsesc cu totul. Tabloul dinaintea ochilor 
s-a făcut neclar, ca un nor galben cenușiu, din cenușiu, negru... 
În clipa aceea, mi-am pierdut cunoștința. Nu mai trăisem 
o asemenea senzaţie fizică decât cu 22 de ani în urmă, când 
o injecție cu novocaină la o operație mă făcuse să trec pentru 
o clipă pe lumea cealaltă, de unde mi-am revenit cu ajutoare 
medicale date în extremis”, preciza Manoilescu în Dictatul 
de la Viena. Memorii iulie-august 1940. Ministrul român a 
semnat. De altfel, și în țară, Carol al II-lea și membrii guver- 
nului acceptaseră acestă realitate. Eforturile palide ale gu- 
vernului român au fost de prisos. Pentru a evita acest dictat, 
Carol al II lea a luat legătura cu Hitler și i-a dat de înțeles 
că va deveni aliatul său, ba chiar a și cerut o misiune militară 
germană în România. Mai mult decât atât, România, pentru 
a îmbuna Axa, a cedat și Bulgariei Cadrilaterul. „Bietul 
Cadrilater a fost o jertfă mai mult, și încă o jertfă inutilă, pe 
altarul Transilvaniei”, scria și Manoilescu. Nici măcar ungu- 
rii nu au fost mulțumiți, dorind un teritoriu mai întins din 
România, Pâl Teleki, primul ministru, fiind descris ca „zdro- 


bit sufletește” după întoarcerea de la Viena. 

Textul arbitrajului de la Viena este unul cu puncte relativ 
generoase. Mai precis, românii primeau cetățeanie maghiară 
și urmau să fie tratați ca toți ceilalți și integrați în noul stat. 
Cei care doreau să rămână cu cetățenie română trebuiau să 
plece în România. După ocuparea regiunii, însă, trupe mili- 
tare sau paramilitare ungurești au declanșat măcelul în rân- 
dul populaţiei civile. Au căzut victime români, evrei sau ţigani. 
Sunt foarte cunoscute masacrele de la Ip sau Trăznea. Ce- 
darea acestui teritoriu Ungariei, atât de ușor, a dus la reacţii de 
un tragism aparte în rândul populației și mai ales a intelectu- 
alilor români. Românii erau revoltați că foștii aliați sau alte 
state din Europa nu au sărit în ajutorul României. Oamenii 
erau revoltați și de pasivitatea liderilor României. „Se povestea 
că un ofițer apăruse de curând la o paradă în haine civile. 
Cerându-i-se să-și explice gestul, a răspuns: «Uniforma mi-e 
dată la curățat. M-am pișat pe ea, când am aflat cum a cedat 
guvernul nostru la Viena”, preciza Julian Amery, un agent se- 
cret britanic aflat în acele zile la București. (www.adevarul.ro) 


Planurile nestiute ale lui Hitler. 
(e s-ar fi întâmplat cu România 


dacă Germania nazistă ar fi câștigat 
Al Doilea Război Mondial! 


Textul de mai jos este traducerea unui raport german, care 
poartă data de 4 noiembrie 1940. Autorul acestui text stabileşte 
sfrategia de acțiune a Germaniei naziste în România, la două 
luni de la alungarea Regelui Carol al II-lea şi la puțină vreme 
de la sosirea misiunii militare germane. 

Documentul se găsește la Arhivele Naţionale ale României, 
Fondul Microfilme SUA, rola 258 cadrul 1405523. Raportul 
a fost recuperat din arhivele naziste de armata americană, însă 
din păcate nu a fost înregistrată proveniența lui. 

Raportul nazist despre România are multe erori, dar și multe 
observaţii corecte. „Spaţiul colonial”, de care vorbește, „care nu 


este capabil să trăiască într-un mod propriu și este influențat 

de formele exterioare”, era constituit în state independente 
încă din 1330 (Tara Românească) și 1359 (Moldova). 

Autorul raportului nu știe nimic despre asta, și nici despre 
momentele de glorie europeană ale unor domnitori români. 
Cunoaște în schimb foarte bine istoria Ţărilor Române de la 
1710 încoace (începutul perioadei fanariote) și pe această cu- 
noaștere își fundamentează toată analiza. Sub această rezervă, 
raportul are o importanță documentară incontestabilă și 
scoate la lumină adevărata părere a naziștilor față de legionari. 

Cât despre viitorul rezervat României, lucrurile scrise în 
raport sunt halucinante: „o colonie furnizoare de materii 
prime și forță de muncă”. De ce? Pentru că, mai scrie în 
raport, „există destul capital în Reich, care caută oportunități 
și care, printr-o organizație centrală de intermediere în mod 
planificat, să fie orientat către România”. 


Raport german din k noiembrie 1940 


„România de pe cele două părți ale Carpaţilor reprezintă 
două entități deplin diferite. Transilvania și Banatul sunt 
marcate de Europa Centrală; Valahia, Moldova și ținuturile 
de la gurile Dunării sunt mai degrabă oriental-asiatice. Încă 
din secolul al X-lea, cultura țărănească și orășenească a Impe- 
riului a ajuns până la arcul carpatic. De cealaltă parte a Car- 
paților nu s-a putut clădi ceva asemănător, de aici începe un 
spațiu colonial care nu este capabil să trăiască într-un mod 
propriu și este influențat de formele exterioare. 

Valahia și Moldova au fost dependente de imperiile ger- 
man, turc și rus și, din păcate, la dorința acestor puteri au 

devenit state „independente”. „Națiunea română” nu este nici 


în ziua de azi nimic altceva decât o legendă a istoriografiei. 
Până în secolul al XIX-lea nu a existat de fapt decât o viață 
vegetativă a micului popor de țărani și păstori valahi, care 
număra cu puţin peste un milion de oameni, care niciodată nu 
au avut o clasă conducătoare proprie, ci niște profitori patri- 
arhali care se schimbau adesea. 

Înmulțirea de zece ori a acestei populații în secolele 
al XIX-lea și XX s-a reușit prin apariția sistemului industrial 
european, care a transformat stepele în terenuri agricole. 
Această mare șansă economică s-a transformat, ca la toți 
primitivi, într-o creștere a populației. De aici a rezultat un 
număr mai mare și o clasă de mari proprietari lacomi, care nu 
aveau nici o legătură cu pământul și cu masele muncitoare; 
fără să existe un popor și cu atât mai puţin o națiune. 

Puţinul care are legătură cu voința poporului vine din 
Transilvania. În cercurile românilor emigrați aici ca forță 
de muncă, în urma contactului strâns cu cultura mărcilor de 
graniță ale Imperiului, a apărut dorința de a da o viață mai 
bună neamului propriu. Însă până în ziua de azi s-a rămas 
la stadiul de dorință. 

«Aceasta nu putea să fie altfel», spune Garda de Fier, «deoa- 
rece clasa conducătoare străină orientată doar spre câștig a 
nimicit toate încercările de îmbunătățire. Faptul că turcii, 
grecii, evreii și alți străini au devenit zeii idealului îmbogățirii 
fără limite și acceptarea corupției ca sistem au făcut ca aceste 
dorinţe idealistice să nu aibă nici o șansă. Abia revoluția din 
1940 a dat ocazia unei renașteri a poporului român pentru 
o viață de națiune independentă». 

Ar fi o greșeală acceptarea necritică a acestei teze a Găr- 
zii de Fier. Este adevărat că mișcarea lui Codreanu este cea 
mai puternică expresie de sănătate și voință proprie care a 
apărut în rândurile populației României. Putem astfel vedea 
că există aici substanțe ale unei rase vrednice. Este însă îndo- 
ielnic că acestea sunt destul de puternice pentru a crea un stat 
și a transforma o populaţie într-un popor. 

În primul rând, nu există un conducător și nici o clasă 
conducătoare. Codreanu și 17.000 de comandanți subordo- 
nați au fost înlăturați și „poporul” nu s-a mișcat. Revoluția 
nu a fost făcută de Garda de Fier, ci de Antonescu, un ge- 
neral despre care se poate spune că este un bărbat curajos. 
Lovitura de stat i-a reușit deoarece inamicii săi au fost niște 
nemernici lași. Și chiar și aşa Antonescu nu ar fi reușit nimic, 
dacă prăbușirea politicii externe a vechiului sistem nu i-ar fi 
pus în mână toate atuurile. Revoluţiile adevărate au drept 
urmare modificarea politicii externe. 

Noua Românie însă trăiește de la început pe baza atot- 
puternicei bunăvoinţe a Axei, chiar și din punctul de vedere 
al politicii interne. Anume nu împotriva unor puteri străine 
a trebuit Antonescu să cheme trupele germane, ci împotriva 
propriei sale armate și împotriva rezistenței din cadrul apa- 
ratului de stat pentru că, într-adevăr, nu avea la îndemână 
forțe proprii care să-i fie alături. Într-o țară ai cărei ofițeri, 
funcționari și intelectuali aproape fără excepție sunt obișnuiți 
să trăiască din trădare, acest bărbat care, înainte de toate, pre- 
tinde cinste, s-a confruntat imediat cu o dușmănie crescândă. 
De asemenea, trebuie evitată luarea drept realitate a viselor 
gardiștilor. Noua Românie va avea nevoie pentru totdeauna, 
din punct de vedere al politicii externe, de sprijinul trupelor 

germane, iar din punctul de vedere al politicii interne pentru 


cel puțin câteva decenii. 

Garnizoanele germane din România îi dau Reichului ga- 
ranția că nu vor apărea dezordini în sud-estul spațiului său 
vital, care ar fi păguboase din punct de vedere politic și pentru 
situația aprovizionării sale. Mulțumită capacității populaţiei 
românești de a răbda de foame, mica supraproducție agrară 
a României va fi la dispoziția Reichului și petrolul își va găsi 
drumul spre Reich câtă vreme acesta va curge. Astfel prin 
aceste exporturi românești se pare că vor asigurate lipsurile 
industriei germane. 

Apare acum întrebarea dacă Reichul trebuie să se mul- 
țumească cu atât. Nu ar fi mai degrabă în interesul său să 
folosească pe deplin bogățiile naturale și forța de muncă 
din această țară apropiată? Recolta medie la hectar în Ro- 
mânia este doar puţin mai mare decât jumătate din media 
Reichului, în ciuda faptului că terenul este în general cu 
mult mai bun decât cel din Germania. De asemenea, nu sunt 
folosite nici pe departe toate oportunitățile agricole ale 
României. Tratatul Wohlthat a indicat numeroase căi prin 
care să fie folosite puterile economice ale României și să 
fie însuflețite schimburile comerciale. Tratatul este în con- 
tinuare în vigoare și piedicile politice care se opuneau pu- 
nerii lui în aplicare au dispărut. Fără îndoială că mijloacele 
prevăzute în tratat pot fi folosite acum mai bine, însă este 
nevoie de un discipol dornic de învățătură și care să fie ca- 
pabil de dezvoltare, asupra căruia să se facă simţite efectele 
pedagogice. Însă această viziune trebuie mai întâi analizată 


în mod corect. 

Întreaga dezvoltare istorică pasivă de până acum a Româ- 
niei vorbește împotriva unei posibilități de acest fel. Cu- 
noscătorii țării ne asigură că populația României nu este una 
ambițioasă și că, în mod oriental-slav, se mulțumește cu 
astâmpărarea foamei în loc să se străduiască să își asigure 
toate cele necesare. Religiozitatea moartă a bisericii ortodoxe 
îi întărește în această atitudine. Faptul că credința ortodoxă 
se găsește alături de ideea națională și de cea de ordine în 
ideologia Mișcării Legionare ne face să nu ne așteptăm la 
nici un fel de schimbare. 

Dacă se dorește ca România să nu fie doar păstrată, ci 
să fie folosită pe deplin, acest lucru nu poate avea succes 
doar prin consiliere, ci prin metode coloniale. Pentru 
aceasta, este nevoie ca în locul proprietăților țărănești mi- 
nuscule prost exploatate să apară mari moșii care să fie 
administrate după metode moderne sub conducere ger- 
mană. Apoi, trebuie ca forța de lucru care acum lenevește 
să fie ocupată intensiv pe model colonial cu agricultura și 
trebuie alcătuite mari armate de muncitori care să refacă 
sistemul de drumuri extrem de înapoiat. Industriile care 
necesită forță de muncă intensivă trebuie să fie transferate 
din Reich în România. 

În acest fel i se va da poporului german din România o 
șansă de implicare care să îi dea și conștiința că joacă un rol 
important în cadrul Reichului. Poporul german din Româ- 
nia a devenit de puţină vreme o corporație de drept public. 
Ei se pot alătura drapelului Reichului și pot să își satisfacă 
serviciul militar în regimente proprii. Prin aceasta se reușește 
ca Reichul să nu cedeze acest vechi post de graniță, ci să îl 
păstreze și, cum este de dorit, să îl dezvolte. Ţara de dincoace 

de Carpaţi poate, prin munca sașilor transilvăneni, să pri- 


mească din nou caracterul unui district german. De aseme- 
nea, grupul etnic german oferă o rezervă necesară de oameni 
cunoscători ai țării care să fie folosiți pentru rezolvarea pro- 
blemelor de cealaltă parte a Carpaţilor. 

Aceste sarcini pot fi îndeplinite fără să fie atinsă suvera- 
nitatea formală a României (caracteristicile cele mai impor- 
tante ale suveranităţii oricum îi lipsesc acestui stat) și fără ca 
să fie blocate posibilitățile de dezvoltare ale puterilor vred- 
nice din rândul populației românești. Modalitatea de acțiune 
trebuie să fie o impunere pe cale pașnică. Nu ar trebui să fie 
dificil de obținut sprijinul guvernului român pentru înfiin- 
tarea unor moșii model și, treptat, numărul acestor mari 
moșii să fie crescut. De asemenea nu ar trebui să fie întâm- 
pinate obstacole de netrecut pentru punerea sub regie ger- 
mană a construcțiilor de drumuri și canale. Nu este nevoie 
de mijloace violente pentru penetrarea industrială. Există 
destul capital în Reich care caută oportunități și care printr-o 
organizație centrală de intermediere în mod planificat să fie 
orientat către România. 

Printr-o politică românească bazată pe realități — și nu 
pe programul imposibil de realizat al unei minorități de gar- 
diști — fiecare va primi ceea ce i se cuvine: masele capabile 
de dezvoltare o mai bună supraveghere și alimentare ca până 
acum, germanii vor primi conducerea în ceea ce privește 
„interesele Reichului și foloasele cuvenite pentru contribuția 
și responsabilitatea lor politico-militară, forțele vrednice de 
origine românească vor primi participarea la guvernare și 


administrare, conducerea producției și a comerțului. 

Misiunea militară germană din România trebuie să apere 
ordinea, astfel încât să nu mai fie posibile dezordinile. Reichul 
german nu trebuie să lase să îi scape posibilitățile coloniale 
care se găsesc la ușa sa. 

4 noiembrie 1940.” 

(http://atlas-geografic.net) 


„Ostași, vă ordon, treceţi 
Prutul!" ...Stalin ar fi atacat 
oricum România 


Pacea de la București din 1812 a fost un tratat de pace 
semnat pe 16/28 mai 1812, între Imperiul Rus și Imperiul 
- Otoman, la încheierea războiului ruso-turc din 1806-1812. 
Prin acest tratat, Principatul Moldovei a fost redus la o zonă 
geografică care a inclus cea mai mare parte a Moldovei Oc- 
cidentale, în timp ce partea orientală, atribuită Imperiului 
Rus, a devenit o provincie, denumită atunci Basarabia, a 
Imperiului țarist (succesiv, rai în 1812, oblast în 1828 apoi 
gubernie în 1871). 

Războiul ruso-turc din 1806-1812 a izbucnit pe 18/28 
octombrie, Ţarul Alexandru I ordonând trupelor sale să 
traverseze Nistrul și să ocupe Ţările Române. Cei mai 
importanți factori de influențare a războiului din 1806-1812 
au fost jocurile de interese dintre Prusia, Franța și Impe- 


riul Habsburgic. 


La începutul ostilităților, toți ambasadorii ruși din capi- 


talele europene au fost instruiți să declare că Imperiul Rus 
nu avea „nici cea mai mică intenție să cucerească ceva de la 
Turcia”, urmărind doar „prevenirea intenţiei lui Bonaparte, 
exprimate de ambasadorul său la Constantinopole, de a trece 
armata franceză prin posesiunile otomane, pentru a ataca la 
Nistru”. În pofida asigurărilor inițiale, cu ocazia semnării 
Tratatului de la Tilsit de pe 25 iunie/7 iulie 1807 dintre Rusia 
și Franța și după întâlnirea de la Erfurt dintre Alexandru I și 
Napoleon, Ţarul a căpătat în cele din urmă acceptul suvera- 
nului francez pentru ocuparea de către Imperiul Țarist a celor 
două principate dunărene — Valahia și Moldova — în cazul 
victoriei rușilor în războiul cu otomanii din 1806-1812. 

Un armistițiu a fost semnat cu sârbii revoltați și s-a acor- 
dat autonomie Serbiei. Tratatul, semnat de comandantul rus 
Mihail Kutuzov, a fost ratificat de către Alexandru I al Rusiei 
cu doar o zi înainte de invazia lui Napoleon în Rusia. 

Având asemenea asigurări diplomatice, rușii au înaintat 
propuneri de pace negociate încă din octombrie 1811 la Giur- 
giu, după înfrângerea armatelor otomane la Ruse și Slobozia. 
Propunerile țariste prevedeau, în mod imperialist, ca „prin- 
cipatele Moldova, «Valahia Mare» și «Mică» — adică Mun- 
tenia și Oltenia, formând împreună Ţara Românească — și 
Basarabia să se alipească pe veci la Imperiul Rus, cu orașele, 
cetățile și satele, cu locuitorii acestora de ambele sexe și cu 
averea lor”, specificându-se că „fluviul Dunărea va fi de acum 
înainte granița dintre cele două Imperii”. 

În timp ce, din partea ţaristă, Mihail Kutuzov depunea 
toate eforturile necesare pentru încheierea păcii mai înainte 
de previzibila invazie napoleoniană, mediatorii britanici și 

francezi tărăgăneau tratativele de pace în speranța de a limita 
pierderile otomane, nu de dragul Sublimei Porți, ci pentru 
a stăvili expansiunea rusească spre Balcani și Strâmtori. 

Constantinopolul a refuzat ferm propunerile inițiale ța- 
riste și atunci Rusia s-a declarat mulțumită și cu ocuparea 
„doar” a teritoriului Principatului Moldovei dintre Siret și 
Nistru. Evoluţiile militare și politice i-au determinat pe unii 
politicieni și generali ruși să ceară guvernului țarist să accepte 
doar ocuparea Bugeacului (viitoarele județe Cahul, Ismail și 
Cetatea Albă), care dădea acces la gurile Dunării. 

O dată cu îmbunătăţirea situației sale pe front, Imperiul 
Țarist și-a mărit din nou pretențiile, cerând cedarea între- 
gului teritoriu dintre Prut și Nistru (ulterior numit Basara- 
bia, nume care până atunci desemnase doar teritoriul numit 
de turci „Bugeac”). În această ultimă fază, negociatorul oto- 
man a fost prințul fanariot Dumitru Moruzi (1768-1812, 
fiu al domnitorului Moldovei Constantin Moruzi și Mare 
Dragoman al Imperiului Otoman din 1808), iar negociatorul 
rus a fost prințul francez emigrat Alexandre-Louis Andrault 
de Langeron (1763-1831, în slujba Rusiei din 1790). 

Tratatul de pace a fost semnat pe 16/28 mai 1812 la 
București, în hanul agentului rus Manuc Bei. Tratatul avea 
16 articole publice și două articole secrete. 

Prin articolele 4 și 5, Imperiul Otoman ceda Imperiului 
Rus un teritoriu de 45.630 km?, cu 482.630 de locuitori, 5 
cetăți, 17 orașe și 695 de sate (conform cu recensământul 
ordonat de autoritățile țariste în 1817). Au trecut în com- 
ponența Imperiului Rus ținuturile Hotin, Soroca, Orhei, 
Lăpușna, Greceni, Hotărniceni, Codru, Tighina, Cârligă- 
tura, Fălciu, partea răsăriteană a ținutului Iașilor și Bugeacul. 

Autorităţile țariste au denumit în 1813 noua regiune ocu- 
pată „gubernia Bessarabia”. 

Articolul 6 prevedea retrocedarea către Imperiul Otoman 
a orașelor Anapa, Poti și Akhalkalaki, dar ocuparea de către 
Rusia a portului Suhumi și altor localități din Caucaz. 

La București, s-au pus bazele independenței Serbiei, care 
a căpătat un grad sporit de autonomie, la care au participat 
și românii timoceni. 

Actul de anexare a Moldovei Orientale de către Imperiul 
Țarist a fost juridic fraudulos, deoarece încălca practica inter- 
națională, cu toate normele de drept existente la moment, 
întrucât Moldova nu era provincie otomană. 

Datorată dibăciei trimisului rus, Prinţul Langeron, tre- 
cerea întregii Moldove orientale (de atunci încoace Basara- 
bia) sub stăpânirea ţaristă în ajunul ofensivei lui Napoleon 
Bonaparte, i-a adus lui diplomatului emigrat recunștința 
Ţarului Alexandru I, cu mari avantaje nobiliare, militare și 
financiare; în schimb, Sultanul Mahmud, mâniat de faptul 
că Dumitru Moruzi nu știuse să tergiverseze încă o zi până 
la această ofensivă (din lipsa unor informatori în Franța), s-a 
răzbunat pe prințul fanariot, condamnându-l să fie decapitat 
pentru trădare, Sultanul bănuindu-l că ar fi fost, ca ortodox, 
favorabil intereselor rusești. Pentru Rusia, semnarea tratatu- 
lui a fost un mare succes diplomatic și militar, ratificarea nu- 
mai cu o zi mai înainte de declanșarea invaziei lui Napoleon 
în Rusia permițând retragerea de la Dunăre a trupelor ruse 
pentru a rezista invaziei franceze și scoaterea Imperiului Oto- 
man înfrânt din rândul aliaților Franței. 

Printr-un manifest emis la încheierea tratatului de pace, 
Imperiul Rus s-a obligat să-și retragă trupele din Moldova 

Occidentală. De asemenea, Ţarul garanta locuitorilor de pe 


ambele maluri ale Prutului dreptul ca, timp de un an, să se 
mute de ce parte a noii granițe ar fi dorit și să-și vândă ave- 
rea după propriul interes. În timpul acestui an, s-a înregistrat 
încheierea unui număr extrem de mare de vânzări și de schim- 
buri de moşii. 

Vechiul principat al Moldovei, după ce pierduse deja 
Bucovina, în favoarea Imperiului Habsburgic, în 1774, a fost 
astfel sfâșiat în două. Dacă, la început, Ţarul Alexandru I a 
încercat să câștige simpatia noilor supuși prin asigurarea unor 
condiții de dezvoltare autonome a provinciei, în scurtă vreme 
s-a trecut la reorganizarea Basarabiei ca gubernie, populația 
fiind supusă politicii de rusificare. Imediat după anexare, 
boierii locali, conduși de prințul moldovean Scarlat Sturdza 
(devenit guvernator) și de Gavriil Bănulescu-Bodoni, Mitro- 
polit al Chișinăului și Hotinului, au semnat o petiție pentru 
auto-guvernare și crearea unui guvern civil, bazat pe legile 
moldovenești tradiționale, oficial recunoscut în 1818. Atât 
româna cât și rusa au fost atunci limbi folosite de adminis- 
trația locală. Bănulescu-Bodoni, de asemenea, a obținut 
permisiunea pentru deschiderea unui seminar și o tipografie, 
biserica din Basarabia devenind o eparhie a Bisericii Orto- 
doxe Ruse. 

Dar, treptat, limbii ruse a început să i se acorde o tot 
mai mare importanță. Conform autorităților imperiale, din 
1828 actele oficiale au început să fie publicate numai în 
limba rusă, iar pe la 1835, s-a acordat un termen de 7 ani 
în care instituțiile statului mai puteau accepta acte redac- 
tate în limba română. 

Limba română a mai fost acceptată ca limbă de predare 
în învățământul public până în 1842, din acest moment sta- 
tutul ei devenind unul de obiect secundar. Astfel, la semina- 
rul din Chișinău limba română s-a regăsit printre materiile 
obligatorii de studiu (10 ore pe săptămână) până în 1863, 
când catedra respectivă a fost desființată. La Liceul nr. 1 din 
Chișinău, elevii aveau posibilitatea să aleagă studiul uneia 
dintre următoarele limbi: română, germană și greacă până 
pe 9 februarie 1866, când autorităţile imperiale au interzis 
studierea limbii române, oferind următoarea explicație: „ele- 
vii cunosc această limbă în modul practic, iar învățarea ei 
urmărește alte scopuri”. 

Prin 1871, țarul a emis un ucaz „Asupra suspendării 
studierii limbii române în școlile din Basarabia” deoarece 
„în Imperiul Rus nu se studiază limbile locale”. (https://ro. 
wikipedia.org) 

La 28 decembrie 1919, Lenin scria: „...anume recunos- 
când independența statelor polonez, lituanian, leton, esto- 
nian, finlandez, noi încet, dar neclintit, cucerim încrederea 
celor mai înapoiate, amăgite și oprimate de capitaliști mase 
de muncitori ale micilor state megieșe”. 

Dacă Lenin recunoscuse independența unor națiuni ce 
aveau în comun un teritoriu total de zeci de ori mai mare ca 
cel al Basarabiei, de ce a evitat să recunoască libertatea și 
independența încă a unei mici gubernii, ieri colonie? Cauza 
principală a nerecunoașterii de către Rusia Sovietică a unirii 
„Republicii Democratice Moldovenești” (stat efemer a cărui 
autonomie față de Rusia a fost proclamată la 2 decembrie 
1917 de către Sfatul Ţării din Basarabia, organ reprezenta- 
tiv al populaţiei din regiune, ales în octombrie-noiembrie 

1917, o dată cu începuturile Revoluţiei rusești din februarie 


a aceluiași an și cu dezintegrarea puterii politice din Impe- 
riul Țarist) cu România a fost una și de interes pur financiar. 
Recunoașterea ar fi însemnat implicit înapoierea către Ro- 
mânia a tezaurului ei național, dus în 1916 și 1917 în Rusia, 
pentru a nu fi confiscat de către Puterile Centrale, care ocu- 
pau treptat Regatul României și avansau spre București. 

În acea perioadă „...banii pentru Lenin erau nu atât un 
element al pieței, complet distrusă de bolșevici, cât o armă 
politică, un mijloc de atingere a scopurilor comuniste”. 

Tezaurul României, o dată nimerit în mâinile lui Lenin, 
devenise o convenabilă armă politică împotriva națiunii ro- 
mâne, pe care doreau să o păstreze cu orice preț. Acest fapt 
a fost înţeles just și de ambasadorul român Constantin Fila- 
liti, încă în timpul tratativelor sovieto-române din august 
1921 duse cu Lev Karahan, șeful delegației sovietice, locţiitor 
al comisarului poporului pentru Afacerile Externe, care scria 
în telegrama trimisă Ministerului de Externe: „Dat fiind că tot 
avem o valoare negustorească în tezaurul nostru ...nu ne vor 
da un leu, ...a relua relaţiile cu bolșevicii ar fi să facem jocul 
lor, fără niciun profit pentru noi...” 

Lenin, fiind inspirat de rezultatul absolut fantastic al eve- 
nimentelor din octombrie 1917, credea că cu aceeași ușurință 
bolșevicii și aliații lor vor acapara puterea și în alte țări ale 
Europei, iar apoi și pe întreaga planetă. În Manifestul Con- 
gresului al II-lea al Internaționalei Comuniste, scris la indi- 
cația lui Lenin și aprobat de el, se declară direct: „Războiul 
civil în întreaga lume e la ordinea zilei. Drapelul său este 
Puterea Sovietică”. 

La 23 iunie 1920, Lenin îi scria lui Stalin cu satisfacție: 
„Situaţia din Komintern e minunată. Zinoviev, Buharin, dar 
și eu gândim că ar urma să stimulăm o revoluție imediată în 
Italia, iar pentru aceasta cred că trebuie sovietizată Ungaria, 
dar poate că și Cehia și România...” (p77ps://cersipamantro- 
manesc. wordpress.com) 

Tezaurul României este tezaurul care a fost trimis în Ru- 
sia în timpul Primului Război Mondial și care nu a mai fost 
niciodată returnat în întregime. El includea tezaurul Băncii 
Naţionale a României, valori aparținând unor diverse bănci 
românești private, societăți comerciale, persoane particulare, 
colecții de artă, bijuterii, arhive etc. Toate acestea au fost 
transportate din România spre Rusia țaristă în timpul Primu- 
lui Război Mondial, cu scopul de a fi adăpostite de armatele 
Puterilor Centrale, care ocupaseră o parte însemnată a Româ- 
niei și amenințau să ocupe întreg teritoriul național. După 
Marea Revoluţie din Octombrie și preluarea puterii de către 
bolșevici, sub conducerea lui Lenin, proaspăt instalata putere 
sovietică a sechestrat tezaurul și a refuzat restituirea acestuia. 
Aceasta a fost parțial restituit, în trei tranșe separate, în anii 
1935, 1956 și 2008, ca un semn de bunăvoință al sovieticilor 
și, ulterior, al rușilor. Dar cea mai mare parte din tezaur a 
rămas nerestituit, fapt pentru care el rămâne un subiect sen- 
sibil în relațiile diplomatice dintre România și Rusia. 

În august 1916, România luase decizia intrării în război, 
alături de Antantă. Deși campania a debutat favorabil, prin 
pătrunderea trupelor române în Transilvania, în scurt timp, 
trupele germane, austro-ungare și bulgare au preluat inițiativa 
ocupând în toamna aceluiași an Dobrogea, Oltenia și Mun- 
tenia, conducerea României fiind nevoită să mute capitala țării 

de la București la lași și să organizeze rezistența în fața in- 
vadatorilor în Moldova. Pe acest fundal, în luna noiembrie, 
s-a decis și mutarea sediului Băncii Naţionale a României, 
ocazie cu care și tezaurul său a fost transportat la Iași. Prin- 
cipalul activ cuprins în tezaur era cantitatea de 93,4 tone de 
aur, formată din 91 de tone de monede istorice de aur și 2,4 
tone de lingouri de aur. Conform convențiilor aplicabile în 
acea vreme, aurul avea rostul de a garanta emisiunile monetare 
de lei românești. Cele 91 tone de monede de aur aparțineau 
băncilor românești particulare, existente pe piața românească 
în acea vreme, firmelor private și persoanelor private, iar cele 
2,4 tone de lingouri de aur aparțineau, în exclusivitate, Băn- 
cii Naţionale a României. Rușii au solicitat să nu se semneze 
protocoale de predare/preluare cu mai multe bănci, firme și 
persoane fizice din România, ci să se semneze doar un singur 
protocol cu Banca Naţională a României, urmând ca BNR să 
colecteze toate aceste valori de la fiecare entitate românească 
în parte. La acea dată, Banca Naţională a României era în 
totalitate o bancă privată, în care statul român nu era deloc 
implicat. La începutul lunii decembrie 1916, frontul de apă- 
rare nu era încă stabilizat și se punea în mod serios problema 
evacuării guvernului peste râul Prut, în Rusia. La 2 decembrie, 
Consiliul General al BNR aproba în principiu posibilitatea 
punerii la adăpost a tezaurului în Rusia, punct de vedere care, 
la 8 decembrie, era susținut și de guvern, prin vocea minis- 
trului de finanţe Emil Costinescu, care evoca între altele și 
precedentul creat de Banca Naţională a Franței (care deci- 
sese transferarea tezaurului său în Statele Unite ale Ameri- 
cii). Costinescu menţiona și varianta transferării tezaurului 
la Londra, dar considera că drumul ar fi fost prea periculos, 

dată fiind și amenințarea suplimentară reprezentată de sub- 


marinele germane. De aceea, soluția preferată era depunerea 
tezaurului laolaltă cu tezaurul imperiului țarist, la Kremlin. 

La 12 decembrie 1916, Consiliul de Miniștri aproba trans- 

ferul tezaurului în Rusia, după ce ministrul Rusiei la Iași, ge- 
neralul A. Mossoloft, comunicase, la 11 decembrie, că este 
autorizat să semneze protocolul relativ la încărcarea într-un 
tren special al tezaurului BNR, adăugând că guvernul imperial 
rus garanta integritatea lui atât pe timpul transportului, cât și 
pe durata șederii lui la Moscova. Protocolul care prevedea 
predarea Tezaurului în aur către delegații guvernului imperial 
rus a fost semnat la Iași, la 14/27 decembrie 1916. 

Tezaurul care urma să ia drumul Moscovei includea trei 

categorii principale de valori: 

- acte, documente, manuscrise, monede vechi, tablouri, 
cărți rare, odoarele mănăstirești din Moldova și Mun- 
tenia, arhive, depozite, colecţii ale multor instituții pu- 
blice și particulare; 

- efecte publice și alte valori (cum ar fi acţiuni, obligaţiuni, 
titluri de credit, gajurile Muntelui de Pietate etc.); 

- o cantitate de 93,4 tone de aur (91 de tone de monede 
istorice de aur, care aparțineau persoanelor private, com- 
paniilor și băncilor particulare din România și 2,4 tone 
de lingouri de aur, care aparținea Băncii Naţionale a 
României); valoarea acestui stoc metalic, niciodată re- 
stituit, este de aproximativ 13 miliarde de lei, adică 3,2 
miliarde de euro (estimare din aprilie 2011). 

Între 12 și 14 decembrie 1916, în gara Iași, s-au încărcat în 

17 vagoane un număr de 1.738 casete, în care se afla depo- 
zitat aurul, deținut sub formă de lingouri și monede diverse 

(dintre care majoritatea erau mărcile germane și coroanele 
austriece), în valoare totală de 314.580.456,84 lei aur. La 
acestea s-au mai adăugat două casete, conținând bijuteriile 
Reginei Maria, evaluate la 7.000.000 lei aur. La terminarea 
operațiunilor de încărcare, s-a semnat un Protocol în trei 
exemplare, câte unul pentru partea rusă, Ministerul de Finanțe 
român și Banca Naţională. 

Transportul a plecat imediat și a sosit la Moscova la 21 
decembrie 1916. Din partea BNR au fost delegați să 
însoţească transportul directorul Theodor Capitanovici (care 
avea și însărcinarea de a rămâne la Moscova și să păstreze 
două dintre cheile compartimentului unde aveau să se depo- 
ziteze valorile), cenzorul Anghel Saligny și casierul central 
M.Z. Dumitrescu. 

Delegații români și ruși au început inventarierea conținu- 
tului casetelor la 9 ianuarie 1917, operaţiune care a durat până 
la 4 februarie, iar la 16 februarie s-a redactat un protocol 
definitiv în această chestiune, semnat de reprezentanții Mi- 
nisterului de Finanţe rus și de delegații părții române, la care 
se adăuga consulul român de la Moscova, P. Guerin. Casetele 
cu tezaurul erau sigilate, iar reprezentanții BNR aveau drep- 
tul să verifice oricând compartimentul unde acestea erau 
depozitate, iar restituirea valorilor urma a se face delegaților 
BNR, investiţi în mod special pentru acest scop. 

La începutul anului 1917, izbucnea la Petrograd Revoluția 
rusă, început al marilor mișcări sociale din Rusia acelui an, 
încheiate cu Revoluția din Octombrie și preluarea puterii de 
către bolșevici. Deși se reușise stabilizarea frontului în Mol- 
dova, responsabilii politici români erau îngrijorați în conti- 
nuare de posibilitatea spargerii frontului de către armatele 

germane și de înfrângerea definitivă a țării. Se avea în vedere 
evacuarea guvernului în Rusia, la Poltava sau la Herson, în 
Crimeea, unde se începeau deja pregătiri pentru instalarea 
familiei suveranilor și a miniștrilor. 

La 18 iulie 1917, Consiliul de Miniștri hotăra, la propu- 
nerea lui Nicolae Titulescu, atunci ministru de finanțe, stră- 
mutarea sediului și avutului Băncii Naţionale în Rusia. S-au 
făcut pregătiri pentru transportarea valorilor BNR în Rusia, 
precum și a celor aparținând Casei de Depuneri și altor insti- 
tuții publice și particulare. Încărcarea trenului care avea să con- 
țină noul transport s-a făcut în perioada 23-27 iulie 1917, 
în seara aceleiași zile pornindu-se spre Rusia. 

Trenul avea 24 de vagoane, din care trei vagoane repre- 
zentau valorile Băncii Naţionale, cu o valoare declarată de 
1.594.836.721,09 lei, dintre care aur efectiv în valoare de 
574.523,57 lei, arhiva evaluată la 500.000 lei, iar restul repre- 
zentând titluri, efecte, depozite și alte valori. Valorile Casei 
de Depuneri ocupau 21 de vagoane, respectiv 1.661 de casete, 
al căror conținut era estimat la circa 7,5 miliarde lei. 

Trenul a ajuns la Moscova la 3 august 1917, transportul 
fiind păzit de partea rusă; din partea română au supervizat 
transportul reprezentanți ai următoarelor instituții: Banca 
Naţională, Casa de Depuneri, Banca de Credit, Banca Mar- 
morosch Blank, Banca Comercială, Banca de Scont. Valorile 
Băncii Naţionale din al doilea transport au fost depozitate la 
Kremlin, în care fusese depus și stocul metalic și bijuteriile 
Reginei Maria ce fuseseră aduse cu primul transport, în timp 
ce valorile tezaurul Casei de Depuneri a fost depozitat la lo- 
calul Casei de Împrumuturi și Depozite a Rusiei. 

În februarie 1917, la Petrograd izbucnea revoluția rusă. 
Porniţi la revoltă din cauza crizei economice în care se afla 
Rusia în timpul Primului Război Mondial, precum și a pro- 
vocărilor agenţilor germani, revoluționarii ruși au obținut 
în scurt timp controlul asupra capitalei. La 15 martie 1917, 
Ţarul Nicolae al II-lea a abdicat în favoarea fratelui său 
Mihail, care însă a refuzat învestitura, puterea fiind preluată 
de un guvern provizoriu, condus până la 20 iulie de prințul 
Lvov, iar după aceea de Kerenski. La 17 aprilie, avea să revină 
din Elveția și Vladimir Ilici Lenin, transportat într-un vagon 
plumbuit; în cele din urmă, la 7 noiembrie, Lenin avea să 
preia puterea, înlăturând prin forță guvernul provizoriu. 

Tulburările aveau să cuprindă și Moscova; garda de cazaci 
însărcinată cu paza tezaurului românesc a trecut de partea 
Revoluţiei. Pentru a asigura siguranța valorilor românești 
depozitate la Kremlin au fost trimiși 20 de jandarmi rurali 
îmbrăcați în civil, plecați de la Iași la 15 noiembrie 1917, dar 
care, în lipsa permisiunii autorităților bolșevice, nu au putut 
să-și îndeplinească misiunea. Paralel, se făceau demersuri pen- 
tru transferarea tezaurului în Statele Unite ale Americii. Alia- 
ţii însă nu puteau garanta siguranța transportului; lucrul nu 
era surprinzător, câtă vreme tezaurul ar fi urmat să traverseze 
întreaga Siberie într-o perioadă de mare dezordine socială. 

Între timp, situația se complica și în Moldova, unde se 
refugiase guvernul. Armata rusă de pe teritoriul românesc era 
în curs de bolșevizare, iar comandantul său, generalul Șcer- 
bacev, nu mai avea controlul asupra acesteia. La Socola, lângă 
Iași, se instalase un adevărat Stat Major bolșevic care avea 
drept obiectiv înlăturarea Regelui Ferdinand I, instituirea 
unui regim sovietic în România și asasinarea lui Șcerbacev. 

Împotriva acestuia s-a organizat un atentat la 21 decembrie; 
acesta eșuând, comandantul rus a cerut sprijinul armatei ro- 
mâne pentru distrugerea centrului bolșevic de la Socola. 
Consiliul de Miniștri, după multă chibzuinţă, a aprobat ce- 
rerea, dezarmând soldaţii ruși și expediindu-i peste Prut. 
Acest fapt a plasat însă România în conflict deschis cu pu- 
terea bolșevică ce se instalase la Petrograd, care, cu încălca- 
rea regulilor diplomației, l-a arestat pe Constantin Diamandi, 
ministrul României la Petrograd, pe care l-a ținut în detenție 
vreme de trei zile. 

Mai mult însă, nu s-a rezolvat problema cauzată de bol- 
șevizarea armatei. La 15 martie 1917, în Basarabia se procla- 
mase Republica Democratică Moldovenească, dar armatele 
rusești în descompunere făceau imposibilă instaurarea ordi- 
nii. În aceste condiții, Sfatul Țării cerea intervenția Armatei 
Române, care a trecut Prutul la 20 ianuarie 1918. La 26 
ianuarie, Rusia, prin Troțki, comisarul afacerilor externe, 
anunța ruperea relațiilor diplomatice cu România, iar gene- 
ralul Șcerbacev era scos în afara legii și declarat ca dușman 
al poporului. Tot atunci, Troțki declara că „fondurile româ- 
nești depuse la Moscova sunt intangibile pentru oligarhia 
română. Guvernul sovietic își ia răspunderea păstrării aces- 
tor fonduri și a predării lor în mâinile poporului român” . 

În urma ruperii relațiilor diplomatice, interesele României 
în Rusia au continuat să fie reprezentate, cu titlu temporar, 
de ambasadorul Franței la Petrograd. Noulens, respectiv de 
Erick Labonne, consulul francez la Moscova. Acesta din urmă 
a preluat de la consulul român, la 2 februarie 1918, arhiva 
Consulatului General Român de la Moscova. Cu aceeași oca- 
zie, lui Labonne i s-au remis protocoalele de depunere la 


6h 


Kremlin a tezaurului Băncii Naţionale a României și respec- 
tiv de depunere a valorilor Casei de Depuneri, precum și 
cheile de la compartimentele unde erau depozitate valorile 
BNR. Cheile au rămas în posesia consulului francez până în 
august 1918, când acesta a fost arestat și expulzat, cheile 
fiind predate consulului Danemarcei și apoi celui al Norve- 
giei. În septembrie 1918, ultimii reprezentanți ai României 
părăseau Moscova, iar din acel moment nu s-a mai cunoscut 
nimic cert despre soarta tezaurului. 

În seara zilei de 16 iunie 1935, în gara Obor din București, 
sosesc 17 vagoane de marfă, încărcate cu 1.443 de lăzi, pro- 
venind de la Moscova, din ordinul guvernului URSS, care a 
decis să restituie României o parte din bunurile care au fost 
depozitate la Kremlin. Consulii Nicolau și Popovici au su- 
pervizat deschiderea fiecărui vagon în parte. Lăzile cu bunuri 
au fost predate diferiților reprezentanți ai instituțiilor pre- 
zente la descărcarea bunurilor. Pentru fiecare descărcare și 
predare de obiecte și bunuri s-a întocmit un proces-verbal 
de predare-primire. În documente au fost menționate nu- 
mărul de lăzi, conținutul lor detaliat, greutatea și numărul 
de ordine din lista de inventar care fusese întocmită la data 
încărcării lor cu destinația Moscova, în decembrie 1916 și/ 
sau iulie-august 1917. 

Bunurile și efectele bancare (titluri de proprietate, valori, 
acțiuni, obligaţiuni, titluri de credit, garanții bancare, gaţuri, 
ipoteci etc.) au fost predate inspectorului I. Ciolac, șeful 
Comisiei de Supervizare a Guvernului Român, cu indicația 
ca ele să fie transmise Ministerului de Finanţe de la București. 
Toate inventariile efectuate în comun de partea rusă și română, 
semnate de fiecare reprezentant autorizat al instituţiilor 

românești beneficiare a acestor bunuri din Tezaur, au fost 
remise reprezentanților Ministerului Afacerilor Externe de 
la București. La solicitarea părții sovietice, s-au efectuat ve- 
rificări comparative cu listele de inventar, cele emise la data 
transmiterii bunurilor în Rusia, cu cele actuale, din iunie 
1935, conţinând bunurile recepționate de partea română. În 
marea lor majoritate (1.436 de lăzi), verificările au confirmat 
că au fost predate aceleași bunuri cu cele existente în listele 
de inventar, la data expedierii lor spre Moscova. Totuși, au 
fost găsite 7 lăzi, cu diferite bunuri, care nu figurau în listele 
inițiale întocmite în 1916. Acestea au fost predate Ministe- 
rului Român de Interne, urmându-se aceeași procedură de 
inventariere și de întocmire a unui proces-verbal. Întreaga 
operaţiune de identificare, sortare și predare a celor 1.443 
de lăzi a avut loc între 19 iunie și 27 iunie 1935, lucrându-se 
efectiv de la orele 8:00 la 17:30. În documentele întocmite, 
s-a făcut precizarea că nici o ladă nu mai avea sigiliul origi- 
nal, deci era clar că lăzile fuseseră desigilate, iar o bună parte 
din ele erau foarte degradate. Singurele bancnote restituite 
Băncii Naţionale a României au fost cele românești, în va- 
loare totală de 198.000 lei. Au mai fost găsite și alte câteva 
bancnote străine, stivuite printre cele românești, care au fost 
predate Ministerului de Finanțe. 

Acest transport a însemnat prima restituire din istoria 
Tezaurului României la Moscova, constând în documente 
vechi, cărți rare, planuri, hărți, arhive, acte, manuscrise, obi- 
ecte bisericești, covoare, carpete, depozite, tablouri, picturi, 
schițe, desene, colecții de artă și bunuri aparținând persoane- 


lor particulare sau instituțiilor de stat. 

La data de 28 iunie 1935, delegatul român G. Paraschi- 


vescu a semnat un raport de recepționare a acestor bunuri, 


cu specificația că nu s-a predat nicio cantitate de aur și nici 
bijuterii sau alte obiecte de valoare. 

După preluarea puterii de forțele comuniste în 1945 și a 
prezenței Armatei Roșii, problema tezaurului nu a mai fost 
ridicată de autoritățile române, fiind aproape uitată. În mod 
neașteptat, la 12 iunie 1956 ziarele relatau despre faptul 
că tezaurul românesc aflat la Moscova urma să fie restituit. 
Comunicatul oficial afirma că „poporul sovietic a păstrat cu 
grijă toate aceste opere de artă, care reprezintă o mare va- 
loare istorică și artistică. Guvernul URSS și poporul sovietic 
au privit întotdeauna aceste valori ca un bun inalienabil al 
poporului român însuși”. 

Lista bunurilor restituite includea Tezaurul de la Pietroa- 
sele, 120 de tablouri semnate de Nicolae Grigorescu 
(dintr-un total de 1.350 de picturi, gravuri și desene), vase 
liturgice din aur și argint, cărți și miniaturi vechi, bijuterii, 
156 de icoane, 418 tapiterii, 495 obiecte de cult religios etc. 
În total, expoziția deschisă la București în august 1956 cu 
obiectele sosite din URSS includea nu mai puţin de 39.320 
de piese, dintre care 33.068 de monede de aur și 2.465 de 
medalii, 1.350 de tablouri și desene, restul de circa 2.500 de 
obiecte fiind obiecte de orfevrărie medievală, broderii litur- 
gice, icoane și stofe vechi. 

Literatura comunistă a vremii punea restituirea tezaurului 
pe seama unei porniri „spontane și amicale” din partea URSS 
și acredita ideea că întregul tezaur ar fi fost restituit, infor- 
mație care abia după Revoluţia din decembrie 1989 a putut 
să fie mai detaliat cunoscută. România era însă nemulțumită, 

fiindcă „grosul” Tezaurului, constituit din cantitatea de 93,4 
tone de aur, nu fusese niciodată restituită. 

După căderea comunismului în România și în Rusia, pre- 
ședintele României, Ion Iliescu, l-a trimis la Moscova, în 
vara anului 1994, pe ambasadorul Traian Chebeleu , cu sar- 
cina de a solicita Kremlinului „găsirea unei soluții de rezol- 
vare a problemei Tezaurului României”. Noua conducere 
de la Kremlin a preluat scrisoarea oficială a Administrației 
Prezidenţiale de la București și a răspuns că „pentru Rusia, 
așa-zisa problemă a Tezaurului românesc depozitat la Mos- 
cova nu mai există”. 

Situația părea fără ieșire, cu atât mai mult cu cât Moscova 
a trimis la București o delegație, în toamna anului 1994, care 
i-a comunicat președintelui Ion Iliescu că „problema Teza- 
urului, la nivel oficial, diplomatic și politic, între cele două 
țări, a fost definitiv rezolvată prin Protocolul semnat la Mos- 
cova, pe 6 septembrie 1956, inclusiv toate anexele sale, de 
academicianul Mihail Ralea, reprezentantul oficial al Guver- 
nului Republicii Populare Române, în problema Tezaurului 
României, protocol care prevedea restituirea bunurilor isto- 
rice către Guvernul Republicii Populare Române”. Acest 
protocol a fost însă semnat numai de academicianul Mihail 
Ralea, nu și de ceilalți membri ai delegației României, și 
anume: ambasadorul României la Moscova, Mihail Dalea, 
adjunctul ministrului Culturii, Constantin Prisnea, direc- 
torul Institutului de Artă al Academiei Republicii Populare 
Române, academicianul Gheorghe Oprescu, academicianul 
și poetul Tudor Arghezi, academicianul Andrei Oțetea și de 
directorul Galeriilor Naţionale de Artă, Marin Bunescu. Toți 


acești delegați români nu au fost de acord să semneze acel 

protocol, în schimb l-au lăsat doar pe academicianul Mihail 
Ralea să semneze protocolul oficial și anexele sale, iar ceilalți 
membri ai delegației române doar au fost prezenți la semna- 
rea oficială a protocolului și a anexelor sale. 

Dar iată că tot delegația Moscovei i-a prezentat preșe- 
dintelui Ion Iliescu o soluție de rezolvare a problemei, prin 
mărirea exponențială a schimburilor economice și comerci- 
ale dintre cele două țări, oferind României un pachet de 32 
de proiecte economice și comerciale, care să se deruleze prin 
intermediul firmelor private, din care proiectul cu nr. 32 să 
se denumească „restituirea componentei de metale prețioase 
către Banca Naţională a României”. De fapt, acest proiect 
ar fi însemnat chiar restituirea monedelor și lingourilor de 
aur către Banca Naţională a României. 

Iliescu a fost încântat de oferta rușilor și a predat pro- 
blema, spre rezolvare, consilierului său pe probleme speciale, 
loan Talpeş. Acesta s-a arătat însă sceptic față de oferta 
Moscovei și a cerut, ca o dovadă de bună credință, ca partea 
rusă să predea României un set de 12 monede de aur, ce pro- 
vin din primul transport al Lezaurului la Moscova, din pri- 
mul tren și din prima ladă, conform listei de inventar existentă 
în arhive. 

Partea rusă s-a conformat și a trimis imediat un delegat 
la București, în decembrie 1994, cu cele 12 monede de aur 
cerute de loan Talpeș, numai că nicio autoritate românească 
nu a mai dorit apoi să le mai primească. Abia în data de 6 
martie 2008, cu actul de donație nr. 1.272, emis de Minis- 
terul Culturii și Cultelor, Muzeul Naţional de Istorie a Ro- 
mâniei, donaţie înregistrată cu nr. 867/06.03.2008, s-a reușit 
predarea acestor 12 monede istorice de aur, ediții din Franța 


69 


și Belgia, dintre anii 1854 și 1909, în greutate totală de 77,09 
grame. Şeful Cabinetului Numismatic și Tezaur Istoric din 
cadrul Muzeului Naţional de Istorie a României, Ernest 
Oberlănder Târnoveanu a semnat actul de primire și a cer- 
tificat că „toate monedele prezentate sunt autentice”. 

Problema tezaurului românesc a fost ridicată pentru prima 
dată la nivel internaţional de România la Conferinţa de pace 
de la Paris în ședința Comisiei Reparaţiunilor, ţinută la 8 apri- 
lie 1919. România solicita ca Germania și alte puteri învinse 
să fie obligate să restituie României suma de 322.154.980 
lei aur, reprezentând contravaloarea stocului metalic (aur) 
depozitat în Rusia, la care se adăuga suma de 7.000.000 lei 
aur, reprezentând contravaloarea bijuteriilor Reginei Maria, 
precum și valoarea întregului depozit făcut de România la 
Moscova, respectiv suma de 7,5 miliarde lei. S-au invocat 
două motive pentru această cerere: în primul rând s-a spus 
că decizia transferării tezaurului în Rusia a fost motivată de 
presiunea militară germană și că starea de lucruri existentă 
în Rusia era — și ea — imputabilă tot Germaniei. 

Tratatul de la Versailles, încheiat în iunie 1919 nu făcea 
mențiune însă despre această problemă, în schimb făcea 
răspunzătoare Germania și asociatele sale de toate pierderile 
pricinuite guvernelor aliate. Suma despăgubirilor urma să 
fie stabilită de o Comisie a Reparaţiunilor, care, deși sesizată 
de România, a respins pretențiile de despăgubire ale acesteia. 
Obligația Rusiei de a restitui tezaurul a fost însă confirmată 
de rezoluția Conferinţei Economice Internaţionale de la 
Genova (1922). 

Și după aceasta s-au mai făcut eforturi pentru a rezolva 
problema tezaurului, dar acest lucru nu s-a reuşit. În 1936, 


10 


în contextul unei ușoare încălziri a relațiilor dintre România 
și URSS, au fost restituite o serie arhive românești, dar de 
mică însemnătate raportate la întregul ansamblu de bunuri 
depozitate la Moscova. Cu aceeași ocazie, însă au fost repa- 
triate și rămășițele pământești ale domnitorului Dimitrie 
Cantemir (care a murit în Rusia, la 21 august 1723, în satul 
său Dmitrovska, azi Dmitrovsk-Orlovski, după campania 
lui Petru cel Mare la Marea Caspică în zona Derbent, în 
urma unui diabet avansat, și a fost înmormântat într-o criptă 
din biserica Sf. Nicolae din Moscova, construită după pla- 
nurile sale și cu hramul ca al Bisericii Sf. Nicolae, zisă și 
Biserica Sf. Nicolae Domnesc din ași, deoarece a aparținut 
curții domnești). 

Date fiind relaţiile „frățești” dintre guvernele României 
comuniste și cel sovietic, problemele potențial litigioase din- 
tre cele două țări erau evitate cu grijă de partea română. Una 
dintre ele era cea a restituirii integrale a tezaurului, în peri- 
oada comunistă făcându-se relativ puține eforturi reale de a 
discuta problema cu partea sovietică. Una dintre tentative — 
probabil cea mai importantă — s-a consumat în 1965, când 
Nicolae Ceaușescu făcea prima sa vizită în URSS în calitate 
de secretar general al Partidului Comunist Român. Reacţia 
sovietică a fost însă brutală; potrivit declarației lui Leonid 
Brejnev, conducătorul de atunci al Partidului Comunist al 
Uniunii Sovietice, problema era „veche de 50 ani”, „ținea de 
raporturile dintre Rusia țaristă și România regală” și că aurul 
fusese transportat în 1918 la Perm, Omsk, Saratov și Kazan 
pentru a se păstra, informaţiile din acest punct lipsind. În plus, 
Brejnev invoca faptul că România regală avea și ea datorii 
față de Rusia în valoare de 300.000.000 de dolari, ceea ce ar 

corespunde la 274 de tone de aur, iar reparaţiile în valoare de 
300.000.000 de dolari pe care România fusese obligată să le 
plătească în urma celui de-al doilea război mondial fuseseră 
inferioare pagubelor suferite de URSS. Se concluziona că pro- 
blema era de fapt una politică și nu una financiară, astfel că 
problema trebuia considerată închisă. După acest episod, ches- 
tiunea nu a mai făcut obiectul discuţiilor cu guvernul sovietic. 

La 4 iulie 2003, s-a încheiat Tratatul privind relațiile 
prietenești și de cooperare dintre România și Federația Rusă. 
Partea rusă a refuzat reglarea problemei tezaurului prin tra- 
tat; în schimb s-a agreat totuși constituirea unei comisii de 
istorici români și ruși care să studieze chestiunea. Comisia 
s-a întâlnit pentru prima dată în perioada 19-21 octombrie 
2004, la București, copreședinții acesteia fiind profesorul 
loan Scurtu, respectiv academicianul Alexandr Oganovici 
Ciubarian. Cu toate acestea, lucrările comisiei nu au avansat 
foarte mult până în prezent. 

Pe 19 aprilie 2004, se pare că firma germană Capital 
Consulting a transmis către Banca Naţională a României, o 
ofertă de retrocedare a celor 93,4 tone de aur din partea Mos- 
covei, dar BNR nu a răspuns niciodată acestei oferte, venită pe 
canale private, din partea Kremlinului. (7775s://r0.wikipedia.org) 

Pe 26 iunie 1940, România a primit un ultimatum din 
partea Uniunii Sovietice, prin care se cerea evacuarea admi- 
nistrației civile și a armatei române de pe teritoriul dintre 
Prut și Nistru, cunoscut ca Basarabia, și din partea nordică 
a regiunii Bucovina. În cazul în care retragerea nu s-ar fi făcut 
în termenul impus de patru zile, România era amenințată 
cu războiul. Din cauza presiunilor conjugate ruso-germane 
venite de la Moscova și de la Berlin, administrația și armata 

română s-au retras pentru a evita războiul. Aceste eveni- 


mente s-au petrecut în context geopolitic mai larg, în care, 
prin pactul expansionist Ribbentrop-Molotov din 23 august 
1939, Germania nazistă și Uniunea Sovietică își împărțiseră, 
în mod imperialist, sferele de influență teritorială în Europa 
Răsăriteană, după care, tot în 1939, a început cel de-al Doi- 
lea Război Mondial, prin atacarea Poloniei de către Germa- 
nia hitleristă, la 1 septembrie 1939. La 17 septembrie 1939 
are loc Invazia sovietică a Poloniei. 

În cea mai mare parte a teritoriului ocupat, sovieticii au 
proclamat „Republica Sovietică Socialistă Moldovenească”, 
iar partea sudică a Basarabiei, Bugeacul, și nordul Bucovinei 
au fost alipite la Republica Sovietică Socialistă Ucraineană. 
O dată cu proclamarea Republicii Sovietice Socialiste Mol- 
dovenești, „Republica Sovietică Socialistă Moldovenească 
Autonomă”, regiune autonomă „moldovenească” de la răsă- 
rit de Nistru, a fost împărțită între cele două republici sovie- 
tice vecine, Moldova Sovietică și Ucraina. Ocupația sovietică 
a fost întreruptă, pentru scurtă vreme, în 1941, după ce Româ- 
nia alături de Germania a declanșat operațiunile militare de 
eliberare a teritoriilor ocupate de URSS ca parte a Operați- 
unii Barbarossa, dar teritoriile au fost în cele din urmă reo- 
cupate de sovietici în 1944. 

După moartea lui Stalin din 1953 și, în special, după anul 
1956, persecuția etnicilor români din Basarabia și Bucovina 
de nord a scăzut treptat. Primele alegeri libere din RSS Mol- 
dovenească s-au desfășurat în climatul general al perestroicii, 
în februarie 1990, iar controlul sovietic asupra acestei regiuni 
a încetat în august 1991, după tentativa de lovitură de stat 
de la Moscova și disoluția Uniunii Sovietice. În 1991, RSS 

Moldovenească a devenit noul stat independent Republica 
Moldova, în vreme ce Bucovina de Nord și Bugeacul au rămas 
în componența Ucrainei. 

În 1918, după prăbușirea Imperiului Rus și a imperiului 
multinațional austro-ungar, atât Basarabia, cât și Bucovina, 
s-au unit cu Regatul României, în conformitate cu votul par- 
lamentelor locale. Actele unirii au fost recunoscute, pe plan 
internațional, prin tratatele de pace semnate după încheierea 
Primului Război Mondial. 

Deși Vladimir Ilici Lenin sprijinise la început dreptul la 
autodeterminare pentru popoarele componente ale fostului 
Imperiu Rus, inclusiv pentru românii din Basarabia (Mol- 
dova Răsăriteană), în timpul războiului civil din Rusia, gu- 
vernele sovietice ale Rusiei și Ucrainei au emis, la 1 mai 1919, 
un ultimatum comun României, prin care cereau retragerea 
din Basarabia (Bucovina, care făcuse, până la încheierea Pri- 
mului Război Mondial, parte din Austro-Ungaria nu fusese 
menționată în acest act). A doua zi, Cristian Racovski, preșe- 
dintele guvernului sovietic ucrainean, a emis un al doilea ulti- 
matum, prin care se cerea retragerea României și din Bucovina. 
Bolșevicii ruși și ucraineni făceau, de altfel, planuri pentru 
ocuparea întregii Românii și stabilirea unui regim comunist 
aici. Până în cele din urmă, rebeliunile din armata sovietică 
ucraineană au împiedicat efectuarea unui atac comunist îm- 
potriva României. 

Deși tratatul ruso-turc de „prietenie și frăție” din 16 mar- 
tie 1921 consemnase, în articolul VI, că părțile contractante 
„consideră toate tratatele precedente, semnate de Imperiile 
Otoman și cel Țarist, ca fiind anulate, acestea pierzându-și 
puterea juridică”, implicând, astfel, nulitatea juridică a cedării 

Basarabiei către Imperiul Rus la Tratatul de la București (1812), 


Rusia leninistă refuză, în continuare, să recunoască alipirea 


Republicii Democratice a Moldovei la Regatul României. 

În 1924, este întemeiată de către autorităţile sovietice, pe 
malul stâng al Nistrului, așa-numita „Republică Sovietică 
Socialistă Moldovenească Autonomă”, ca o amenințare stra- 
tegică la adresa României Mari. 

La 27 august 1928, Regatul României și Uniunea Sovie- 
tică au semnat Pactul Kellogg-Briand, renunțând la război 
ca instrument al politicii naționale. Ca urmare, Uniunea 
Sovietică a semnat cu vecinii săi (Estonia, Letonia, Polonia 
și România), la 9 februarie 1929, un protocol de aderare la 
termenii pactului. Prin semnarea acestor protocoale, părțile 
semnatare se angajau: 

- să condamne războiul ca mijloc de rezolvare a conflic- 

telor și să renunțe la el ca instrument al politicii; 

- ca toate conflictele și disputele să fie aranjate prin me- 

tode pașnice. 

La 21 iulie 1936, Maxim Litvinov și Nicolae Titulescu, 
miniștrii de externe sovietic și, respectiv, român, au semnat 
„Protocolul de asistență mutuală”, care a fost interpretat uni- 
lateral de partea română ca un tratat de neagresiune, recu- 
noscând existența de facto a graniței din acea vreme dintre 
România și URSS. Franța era desemnată în calitate de arbi- 
tru al relațiilor sovieto-române. Pentru negocierile cu Uniu- 
nea Sovietică, Titulescu a fost puternic criticat de politicienii 
de dreapta din România. De altfel, atât Titulescu, cât și Lit- 
vinov, au fost schimbaţi din funcţie în 1936, respectiv 1939. 

Pe 23 august 1939, Uniunea Sovietică și Germania Nazistă 
au semnat Pactul Molotov-Ribbentrop, un pact de neagresiune 

care conținea un protocol adițional imperialist secret, cu 
hărți privind sfere de influență, pe care erau trasate linii de 
demarcație în Europa Răsăriteană, frontiera zonelor de inte- 
res ale celor două puteri. 

Pe această bază, o săptămână mai târziu, la 1 septembrie, 
Germania a declanșat Al Doilea Război Mondial, prin invada- 
rea Poloniei dinspre vest. La 17 septembrie, Uniunea Sovietică 
ataca Polonia dinspre est, astfel că din data de 28 septembrie 
1939, Polonia a încetat să mai existe ca stat independent. 

Basarabia s-a numărat printre regiunile pe care sovieticii 
și naziștii și le-au împărțit prin pactul din 23 august 1939. 
Prin articolul III al Protocolului secret se stabilea: 

„În privința Europei sud-estice, partea sovietică sublini- 
ază interesul pe care-l manifestă pentru Basarabia. Partea 
germană își declară totalul dezinteres politic față de aceste 
teritorii”. 

Pe 30 noiembrie 1939, după refuzul Finlandei să cedeze 
în fața pretențiilor sovietice, URSS a atacat această țară 
scandinavă. A izbucnit Războiul de Iarnă, care a durat până 
pe 12 martie 1940. Datorită apărării foarte hotărâte și bine 
organizate pe linia Mannerheim, sovieticii au trebuit să se 
mulțumească doar cu ocuparea Istmului Karelia, a regiunii 
Karelia Ladogană, a orașelor Viipuri și Sortavala și cu drep- 
tul de a construi o bază navală în Peninsula Hanko (la sud-vest 
de Helsinki). 

Între 14-17 iunie, Uniunea Sovietică a dat ultimatumuri 
Lituaniei, Estoniei și Letoniei prin care se cerea, practic, ocu- 
parea militară a celor trei țări baltice. 

La 22 iunie 1940, cu patru zile mai înainte de prezenta- 
rea ultimatumului cu privire la Basarabia, mareșalul Philippe 

Pétain semna capitularea Franței în fața Germaniei. Cel mai 
important aliat european al României și arbitru al relațiilor 
sovieto-române își pierduse o bună parte a teritoriului, in- 
clusiv capitala Paris. 

După Polonia, Finlanda, Estonia, Letonia și Lituania, 
avea să vină rândul României, care pierdea Basarabia și 
Bucovina de nord, în conformitate cu prevederile pactului 
sovieto-german. O activitate diplomatică sovieto-germană 
coordonată a precedat ultimatumul. 

La 14 ianuarie 1939, Gheorghe Davidescu a fost numit 
ministru plenipotenţiar (ambasador) la Moscova (1939 — 
august 1940). La 13 iunie 1940, îl informează pe Viaceslav 
Molotov, comisarul sovietic însărcinat cu afaceri străine, că 
guvernul român era de acord cu numirea lui A. Lavrentiev 
ca ministru al URSS la București. După 8 zile, la 21 iunie, 
noul reprezentant plenipotențiar sovietic sosește în Gara de 
Nord, cu acceleratul de dimineață, venind dinspre Tiraspol. 
Este salutat cordial de către un înalt consilier din Ministerul 
Afacerilor Externe, urându-i-se „Bun sosit”. Conform oficio- 
sului guvernamental „România”, soției sale i s-a înmânat „o 
splendidă jerbă de trandafiri albi”. Același ziar adăuga: „Fără 
a face nici o declaraţie, dl. ministru al URSS și suita au por- 
nit la sediul legaţiei din șoseaua Kiseleff”. Tăcerea reprezen- 
tantului sovietic a fost primită cu surprindere, în condițiile 
în care pregătirile diplomatice ale sovieticilor pentru prezen- 
tarea ultimatumului au fost făcute în secret. Oficiosul nazist 
„Berliner Boersenzeitung” menționa: „Prin trimiterea noului 
ministru la București, Uniunea Sovietică a dovedit voința de 
a normaliza raporturile dintre cele două țări”. În cadrul ace- 
luiași comentariu, ziarul berlinez atrăgea atenția cititorilor 

asupra unor convorbiri oficiale care ar fi urmat să aibă loc în 
aceeași săptămână între ministrul de externe al României, 
Grigore Gafencu, și ministrul plenipotențiar sovietic de la 
București. Convorbirile, prezentate de publicația nazistă 
drept certe, nu au mai avut loc niciodată. 

În 22 iunie 1940, cu doar câteva zile mai înainte ca URSS 
să-și prezinte ultimatumul, Franța capitulase, iar Regatul 
Unit își retrăsese ultimele trupe din Europa, ceea ce făcea ca 
toate garanţiile de securitate date României de cele două 
puteri vestice să-și piardă orice valoare. De altfel, la 2 iunie, 
Germania informase România că, pentru a beneficia de 
garanții de securitate din partea Reichului, guvernul de la 
București trebuia să ia în considerație negocieri prealabile 
cu Uniunea Sovietică. 

La 23 iunie un număr de circa 23 de avioane sovietice 
depășesc frontiera cu România și pătrund până deasupra 
Chișinăului, acest act constituind o agresiune aeriană asu- 
pra României. 

Ministrul de externe german, Joachim von Ribbentrop, 
a fost informat de partea sovietică, în 24 iunie 1940, de 
intențiile sale cu privire la Basarabia și Bucovina. Ribbentrop 
s-a arătat îngrijorat mai mult de soarta celor aproximativ 
100.000 de etnici germani din Basarabia. De asemenea, 
Ribbentrop s-a arătat uimit de pretenţiile sovietice în ceea 
ce privește Bucovina (acest teritoriu nu fusese menționat, în 
niciun fel, în protocolul secret al Pactului sovieto-german de 
neagresiune). În continuare, ministrul german de externe a 
subliniat că Germania are interese economice puternice în 
restul teritoriului românesc. În cartea de amintiri a lui Via- 
ceslav Molotov Molotov remembers. Inside Kremlin Politics, 

sunt relatate circumstanțele în care România a pierdut nor- 
dul Bucovinei și Ținutul Herţa, în anul 1940, odată cu Basa- 
rabia. Molotov relatează: „Nu cunoșteam bine geografia la 


data vizitei lui Ribbentrop. Nu știam geografia granițelor 
dintre Rusia, Germania și Austro-Ungaria. Am cerut să tra- 
săm granițele în așa fel încât orașul Cernăuţi să ne aparțină 
nouă. Germanii mi-au spus: «Dar voi n-aţi avut niciodată 
Cernăuţiul. El a aparținut întotdeauna Austriei. Cum puteți 
să-l cereți?», «Ucrainenii îl cer! Sunt ucraineni care trăiesc 
acolo, ei ne-au ordonat să facem asta». «Dar Cernăuţi n-a 
fost niciodată oraş rusesc, a fost întotdeauna parte a Austriei 
și apoi a României!», a răspuns ambasadorul german la Mos- 
cova, Friederich von der Schulenburg. «Da, dar ucrainenii 
trebuie să se unească!» ...Schulenburg a oftat și apoi a zis: «Voi 
raporta guvernului meu!». A raportat și Hitler a acceptat”. 
Textul ultimatumului din 26 iunie afirma, în mod inco- 
rect, că Basarabia era populată, în principal, cu ucrainieni: 
„În anul 1918, România, folosindu-se de slăbiciunea militară 
a Rusiei, a desfăcut de la Uniunea Sovietică (Rusia) o parte 
din teritoriul ei, Bucovina, călcând prin aceasta unitatea 
seculară a Basarabiei, populată în principal cu ucrainieni, cu 
Republica Sovietică Ucraineană”. Guvernul sovietic cerea 
partea de nord a Bucovinei care „ar reprezenta, este drept că 
numai într-o măsură neînsemnată, un mijloc de despăgubire 
a acelei mari pierderi care a fost pricinuită U.R.S.S. și popu- 
laţiei Basarabiei prin dominaţia de 22 de ani a României în 
Basarabia.” Bucovina de nord avea unele legături istorice cu 
Galiţia, care fusese anexată de URSS în 1939 ca urmare a 


invaziei germano-sovietice din 1939, doar prin faptul că 

ambele regiuni fuseseră parte a Imperiului Austro-Ungar 
din a doua parte a secolului al XVIII-lea până în 1918. 

La 26 iunie 1940, la ora 22:00, Comisarul poporului pen- 
tru afaceri externe al URSS, Viaceslav Molotov, i-a prezentat 
ministrului plenipotențiar al României la Moscova, Gheor- 
ghe Davidescu, un ultimatum prin care i se cerea României 
„retrocedarea” Basarabiei până pe 28 iunie și „transferul” 
părții de nord a Bucovinei către Uniunea Sovietică. Repre- 
zentantul României a fost invitat la sediul Comisariatului 
Afacerilor Străine, unde, fără nici o explicație, i-a fost înmâ- 
nată nota ultimativă adresată României. 

Ultimatumul mai adăuga: „Acum, când slăbiciunea mi- 
litară a URSS a trecut în domeniul trecutului, iar situația 
internațională care s-a creat cere rezolvarea rapidă a chesti- 
unilor moștenite din trecut pentru a pune în fine bazele unei 
păci solide între țări, URSS consideră necesar și oportun ca 
în interesele restabilirii adevărului să pășească împreună cu 
România la rezolvarea imediată a chestiunii înapoierii Basa- 
rabiei Uniunii Sovietice”. 

Guvernul românesc a răspuns, sugerând că este de acord cu 
„negocieri imediate asupra unei largi categorii de probleme”. 

În cursul după-amiezii zilei de 27 iunie, Casa Regală de 
la București a făcut public, mai întâi prin radio, următorul 
anunț: | 

1. Astăzi, la ora 12.30, sub Înalta Preşedinţie a M. S. Rege- 
lui (Carol al II-lea) a avut (loc) şedinţa Consiliului de Coroană 
la Palatul Regal din Bucureşti. 

2. Consiliul a luat în deliberare nota remisă aseară, 26 iunie, 
la orele 22, de guvernul URSS ministrului nostru ia Moscova, 
Prin care guvernul sovietic cere cedarea Basarabiei şi a Bucovinei 

de nord, cerând răspunsul guvernului român în cursul zilei de 


27 iunie a. c. 

3. Consiliul, în dorința de a păstra raporturi paşnice cu URSS, 
a aprobat hotărârea guvernului român de a cere ca guvernul 
sovietic să fixeze locul şi data unde ar putea să aibă loc întâlni- 
rea delegaților ambelor guverne pentru a lua în discuție Nota 
Sovietică. 

Se aşteaptă răspunsul guvernului URSS la propunerea gu- 
vernului român”. 

Al doilea ultimatum sovietic din 27 iunie a cerut evacu- 
area administrației și armatei române din Basarabia și nordul 
Bucovinei în patru zile. 

În aceeași zi este dat un înalt decret regal prin care era 
mobilizată întreaga armată de uscat, aer și marină. Decretul 
a fost contrasemnat de Gheorghe Tătărescu, președintele 
Consiliului de Miniștri, și de generalul de corp de armată Ion 
Ilcuș. Conform ziarului „Universul”, ca urmare a decretului 
de mobilizare „Bărbaţi tineri sau mai vârstnici, de toate cate- 
goriile iau cu asalt trenurile, fiecare voind să ajungă cât mai 
repede la unitățile lor”. 

A doua zi, guvernul român condus de Gheorghe Tătă- 
rescu, după ce primise și sfaturi din partea Germaniei și Ita- 
liei, a acceptat să se supună condițiilor sovietice. 

Decizia de acceptare a ultimatului sovietic și de executare 
a unei „retrageri” (s-a evitat folosirea cuvântului „cedare”) 
din Basarabia și nordul Bucovinei a fost luată în Consiliul de 
Coroană din noaptea de 27-28 iunie 1940. După cum este 
consemnat în jurnalul Regelui Carol al II-lea, rezultatul 
votului a fost următorul: 

- 6 voturi pentru respingerea ultimatumului: Ştefan Cio- 
banu, Silviu Dragomir, Victor Iamandi, Nicolae Iorga, 
Traian Pop, Ernest Urdăreanu 

- 20 de voturi pentru acceptarea ultimatumului: Petre 
Andrei, Constantin Anghelescu, Constantin Argetoianu, 
Ernest Ballif, Aurelian Bentoiu, Mircea Cancicov, loan 
Christu, Mitiţă Constantinescu, Mihail Ghelmegeanu, 
Ion Gigurtu, Constantin C. Giurescu, Nicolae Horto- 
lomei, Ioan Ilcuș (Ministru de război), Ion Macovei, 
Gheorghe Mironescu, Radu Portocală, Mihai Ralea, 
Victor Slăvescu, Gheorghe Tătărescu (prim ministru), 
Florea enescu (șeful marelui Stat Major al Armatei) 

- o abţinere: Victor Antonescu. 

Nu este clar dacă Regele a participat sau nu la discuții, 
sau dacă a votat sau nu. 

În şedinţa Consiliului de Miniștri din 28 iunie, la ora 
16.00, noul ministru al afacerilor externe, Constantin Arge- 
toianu, le-a relatat colegilor săi „evenimentele care au făcut 
obiectul deliberărilor Consiliului de Coroană din 27 iunie”, 
comunicându-le hotărârea guvernului român de a accepta 
prevederile ultimatumului. Constantin Argetoianu adăuga că 
„Această acceptare obligă guvernul român să evacueze teri- 
toriul Basarabiei și cel din nordul Bucovinei în termen de 4 
zile, cu începere de la 28 iunie, ora 12”. La ora când avea loc 
această comunicare, trupele sovietice trecuseră deja frontiera 
României, orașele Cernăuţi, Chișinău și Cetatea Albă fiind 
ocupate în după-amiaza aceleiași zile. În aceeași ședință, 
Gheorghe Tătărescu precizează că guvernul urma să expună 
în fața parlamentului „istoricul tuturor faptelor care formau 
această mare dramă a românismului”. 

Dintr-o populaţie de 3.776.000 de locuitori, (în confor- 


mitate cu rezultatele recensământul din 1930), în teritoriile 
ocupate de URSS, 2.078.000 (55%) erau etnici români. Peste 
200.000 de locuitori de toate etniile s-au refugiat în Româ- 
nia în cele câteva zile care au urmat după 28 iunie. Guvernul 
român a căutat să evite, chiar dacă doar temporar, un război 
cu Uniunea Sovietică. Ca urmare, toate instalațiile militare 
au fost cedate fără a fi distruse și fără a se trage un singur foc 
de armă, armata română având ordine stricte să nu răspundă 
niciunei provocări. 

După ce Kremlinul a înaintat României ultimatumul de 
cedare a Basarabiei și nordului Bucovinei, lon Antonescu 
l-a vizitat pe Regele Carol al II-lea, la 1 iulie, și i-a prezen- 
tat Suveranului un Memoriu în care sublinia: 

„Maiestate, Ţara se prăbușește. În Basarabia și Bucovina se 
petrec scene sfâșietoare. Mari și mici unități, abandonate de 
șefi și surprinse fără ordine, se lasă dezarmate la prima 
amenințare. Funcţionarii, familiile lor și ale ofițerilor, au fost 
lăsate pradă celei mai groaznice urgii. Materiale imense și de- 
pozite militare acumulate acolo din incurie și menținute până 
în ultimul moment din ordin, au rămas în mâna inamicului”. 

La 3 iulie cele două camere ale parlamentului, Adunarea 
Deputaților și Senatul, s-au întrunit în ședințe extraordinare 
separate. Activitatea parlamentarilor s-a rezumat la asculta- 
rea conferințelor susținute de președinții lor, Constantin 
Rădulescu-Motru și Anibal Teodorescu, și la păstrarea unui 
minut de reculegere. Anterior ședințelor, în comisiile de 
politică externă ale corpurilor legiuitoare, Constantin Arge- 
toianu făcuse o declarație mai explicită. Printre altele, în 
această declarație Constantin Argetoianu a menționat că 

„Situaţia noastră era lămurită: cedare sau război. În care 
condiții se putea prezenta pentru noi războiul? În ce privește 
puterea noastră, eram chemați să luptăm spre răsărit cu forțe 
covârșitoare față de ale noastre, fără să avem în spate sigu- 
ranță de liniște absolută pe celelalte granițe. În lupta pe care 
am fi întreprins-o nu puteam conta pe nici un ajutor”. Șeful 
guvernului, Gheorghe Tătărăscu, a făcut unele precizări: 
„Menţinerea României în afară de orbita acestui război a 
fost țelul permanent al politicii guvernelor din ultimul timp. 
Toate actele noastre n-au urmărit decât neutralizarea tuturor 
forțelor care ar fi putut târâ România în conflict... Dar efec- 
tele prăbușirii echilibrului european s-au întins până la hota- 
rele noastre, împotriva tuturor iniţiativelor ce luasem pentru 
îndepărtarea lor”. 

Cedarea Basarabiei și a Bucovinei de nord a avut un impact 
semnificativ asupra vieții politice din România. Garda de Fier 
a considerat că venise momentul să treacă la acțiune. Împre- 
jurările interne, dictatura regală, dar mai ales cele externe, le 
erau favorabile. La 27 iunie intrau în guvern, din inițiativa 
Regelui, Horia Sima și un alt legionar, ca miniștri subsecretari 
de stat. La 4 iulie, deveneau miniștri deplini, într-o guvernare 
cu orientare de dreapta, progermană, condusă de Ion Gigurtu, 
care a declarat că „înțelege să facă o politică de integrare sin- 
ceră în sistemul creat de axa Berlin-Roma”. 

Ultimatumul sovietic a șocat opinia publică românească. 
La 29 iunie 1940 ziarul „România” publica: 

„Cutremuratele vremi abătute asupra Europei nu ne-au 
ocolit. Nu ne cruță. 

Nota remisă de guvernul URSS ne-a pus în fața unei 
aspre realități, pe care neamul nostru n-o trăiește întâia oară. 

Hotărâta voință de a ne păstra în afară de sângeratele trage- 


dii ale lumii cere o neînduplecată vamă. 

Cunoaștem din experiența trecutului că, în asemenea 
ceasuri, rămânem singuri în fața destinului. Și tot din această 
experiență mai cunoaștem că, adeseori, biruindu-te pe tine, 
biruiești vremurile (...). Nu întrebări, nu alarme, nu amăgiri, 
nu deșertăciunea cuvintelor va să ne șteargă amarul încre- 
menit pe buze. Ci tăria tăcută din voi va să răscumpere acest 
amar de azi, încrederea zilei de mâine. 

E povara de dincolo de morminte a voievozilor noștri din 
veac adormit, care au știut să înfrângă brutalitatea timpuri- 
lor cu armele timpului, făcându-și o armă din timp”. 

În data de 30 iunie 1940, ziarul „Curentul” publica: 
„Ne-am găsit izolați. Politica de neutralitate — sprijinită doar 
pe alianțele balcanice nu ne-a putut acoperi cu un scut de 
protecţie... Legitimarea drepturilor noastre istorice — totul 
apare zadarnic în fața covârșitorului argument al forței...”. 

În numărul din 1 iulie, cotidianul „Universul” comenta: 
„Primejdia nu s-a terminat și în fața ei suntem singuri. Unica 
chezășie stă în întrebuințarea cât mai chibzuită și mai băr- 
bătească a puterilor care ne rămân. Un popor trăiește dacă 
știe să dea dovada voinței și puterii lui de viață și dacă are 
curajul să se ridice dârz în fața riscurilor de azi în loc de a 
recurge la soluția comodă de a amâna primejdia pe mâine... 
Nici o lume nouă nu va putea ieși din tragedia Europei dacă 
nu va fi întemeiată pe dreptate”. La 6 iulie, același ziar adă- 
uga: „Pentru apărarea țării, de-a lungul Nistrului s-au ridicat 
cetăți care dăinuiesc și astăzi la Hotin, la Soroca, la Cetatea 
Albă, la Chilia, la Izmail, cetăți care erau puse sub comanda 
celor mai viteji ostași, încercați în războaie și nebiruiți în 

lupte, vestiți pârcălabi de la margini de țară. Acești pârcălabi 


aveau grijă de a păzi mai ales vadurile Istrului (...). Când se 
vestea vreo năvălire, pârcălabii (le) aţineau calea... Toate 
aceste așezări moldovenești la Nistru dovedesc vechimea 
neamului nostru în aceste părți”. 

La 4 iulie, în ziarul „Limpul” apărea următorul fragment: 
„Oţeliţi de durere, cu lacrimile secate, trăim această dramă 
a istoriei cu dârzenia de piatră a unui neam care a înfrânt, în 
milenii de viață națională, urgii și mai grele... Le-a înfruntat 
cu credința în dreptate și adevăr și această credință s-a îm- 
plinit întotdeauna”. 

România a cerut sprijinul englezilor, iar guvernul britanic 
a răspuns că va considera orice pierdere teritorială a româ- 
nilor ca fiind temporară. Dintre toți aliații regionali cu care 
România avea tratate de cooperare militară, doar Turcia a 
răspuns că este gata să-și ofere sprijinul în cazul unei agresi- 
uni militare sovietice. 

În revista Time din 1 iulie 1940, se relata: „În această 
săptămână, avioane rusești au început să facă zboruri de 
recunoaștere deasupra Basarabiei. Mai apoi au fost semna- 
late ciocniri de frontieră de-a lungul râului Nistru. Deși ar- 
mata română a simulat rezistența pentru a se lua act, nu are 
nicio șansă să oprească rușii fără ajutor, iar Germania a admis 
deja pretenţiile Rusiei pentru Basarabia în negocierile se- 
crete din anul trecut. România și-a acceptat destinul în noua 
Europă pe care Hitler o plănuiește. Ea va pierde de asemenea 
Transilvania în fața Ungariei și probabil o parte a Dobrogei 
în favoarea Bulgariei [...]. Rusia a fost preocupată de con- 
solidarea propriei poziții în estul Europei lui Hitler. În urma 
ocupării [de către URSS] Estoniei, Letoniei și Lituaniei, 

aceste trei țări au stabilit guverne de stânga, care par că des- 


chid drumul către sovietizarea completă. [...] Germania pri- 
vește cu calm ocupaţia. Calmul Germaniei a fost fără nicio 
îndoială real, de vreme ce înțelegerile de anul trecut i-au dat 
Rusiei mână liberă în statele baltice și în Basarabia”. 

Presa internaţională a prezentat evenimentele din iunie 
1940. Atitudinea predominantă era de satisfacție deplină în 
țările Axei și de nedumerire și stupoare în presa din Marea 
Britanie și din țările neutre. Agenţia italiană de știri Stefani 
exprima punctul de vedere al lui Mussolini și Ciano, con- 
form căruia rezolvarea pașnică a conflictului dintre URSS și 
România era privită „atât la Roma, cât și la Berlin, cu satis- 
facţie”. Se dădeau asigurări solemne că „Ungaria și Bulgaria 
n-aveau de gând să se pregătească și ele pentru revendicări”. 
Un cotidian german dădea asigurări că „nu se va mai produce 
în viitor nici o acțiune care ar putea tulbura liniștea în sud-estul 
european”. Marile cotidiene din statele neutre aveau o altă 
perspectivă. „Osservatore Romano”, oficiosul Vaticanului, 
deplângea tragicele evenimente prin care trecuse România 
și menţiona că, în 1918, Basarabia se unise cu patria-mamă 
„nu în virtutea tratatelor, ci în virtutea unui plebiscit popu- 
lar. Tratatele au venit mai târziu, în 1920, pentru a recunoaște 
și a valida această stare de fapt”. Ziarul elvețian „Journal de 
Geneve” nota, într-un amplu comentariu, că România „re- 
dusă la propriile ei forțe, nu putea decât să se închine în fața 
strivitoarei superiorități a armatei sovietice”. De asemenea, 
cauza românească a găsit susținere în presa turcă și în cea bri- 
tanică, cea din urmă fiind preocupată de posibilitatea inva- 
dării insulelor britanice de către armata germană. 

În 28 iunie, la ora 9:00, prin comunicatul nr. 25 al Mare- 
lui Stat Major al Armatei Române, populaţia a fost anunțată 
în mod oficial despre existența ultimatumului, despre accep- 
tarea acestuia de către București și despre intenția guvernului 
de evacuare a armatei și a administrației pe malul drept al 
Prutului. În conformitate cu prevederile ultimatumului, trei 
orașe cheie — Chișinău, Cernăuţi și Cetatea Albă — trebuiau 
să fie predate sovieticilor până la ora 14:00. Până pe 2 iulie, 
noua graniță de-a lungul râului Prut a fost închisă definitiv. 

Între 28 iunie și 1 iulie, administraţia sovietică înstituită 
în regiune a ordonat deposedarea de bunuri a Capelelor de 
pe lângă Palatul Mitropolitan, Facultății de Teologie, Semi- 
narului Teologic, Liceului Eparhial de Fete, Liceului „B. 
Petricescu-Hașdeu”, Liceului „Alecu Russo”, Școlii Normale 
de Băieți, Liceului „Regina Maria”, Facultății de Agronomie, 
Liceului Militar „Regele Ferdinand”, Azilului de Bătrâni 
„Sfântul Alexandru”, Închisorii Centrale, Școlii Naţionale 
de Viticultură, Azilului „Cavalji”, Spitalului „Costiujeni”, 
Casei copilului, Ospătăriei Săracilor din Piaţa Nouă, 20, 
celor trei biserici militare, și Bisericii grecești din Chișinău. 

Doar o mică parte a populației Basarabiei și Bucovinei a 
întâmpinat anexarea sovietică cu sentiment pozitiv. Cam 
200.000 de cetățeni au decis să se refugieze în grabă în Ro- 
mânia. În zilele următoare, în localitățile mai importante și 
în unele din gările unde se adunau refugiații pentru evacuare 
au avut loc incidente antiromânești și prosovietice, în care gru- 
puri de tineri fanatizați au atacat, despuiat, bătut sau omorât 
preoți, intelectuali, soldați români separați de unitate, per- 
soane civile în curs de evacuare. Felul în care aceste grupuri 
au acționat, inclusiv coordonarea lor cu armata sovietică de 

ocupație a lăsat să se întrevadă clar eșecul administrației 


româneşti de a ține sub control activitățile comuniste și pro- 
sovietice în perioada imediat precedentă ocupației. Unele 
documente militare și civile, produse în acea perioadă, indică 
participarea unor etnici evrei din Basarabia și nordul Buco- 
vinei în proporție mare în aceste grupuri. Totuși, acești tineri 
fanatizați reprezentau o picătură minusculă în totalul popu- 
laţiei evreiești din Basarabia și Bucovina de nord, care totaliza 
circa 270.000 de oameni. Însă, aceste incidente au exacerbat 
sentimentul antisemit din România. Au fost numeroase ca- 
zuri de militari români, atacați de grupuri pro-sovietice în 
zilele evacuarii, care după trecerea Prutului s-au dedat la acți- 
uni violente împotriva unor evrei nevinovați. În 1941, regimul 
lui Ion Antonescu a folosit aceste atacuri ca pretext pentru 
politica sa de evacuare a evreilor din Basarabia și Bucovina 
de nord care nu se refugiaseră, în adâncul URSS, în ghetto- 
uri și lagăre de concentrare în Transnistria, unde foarte mulți, 
dacă nu chiar majoritatea, au pierit de malnutriție și molime. 
(Doar circa jumătate din evreii din Cernăuți au scăpat de 
această soartă.) 

O dată cu ocupația sovietică, cea mai mare parte a mate- 
rialelor de rezervă ale postului Radio Basarabia, personalul 
și arhiva au fost retrase la Huși, dar nu și emițătorul de 20 kw. 
Pe cei rămași acolo sovieticii nu i-au cruțat, cadavrele lor 
fiind găsite într-un puț părăsit din curtea postului, iar clă- 
direa, cu tot ce se afla în ea, a fost aruncată în aer de Armata 
Roșie. După revenirea armatelor și a administrației române 
în Basarabia, în 1941, Societatea Română de Radiodifuziune 
i-a trimis la Chișinău pe ing. Emil Petrașcu și pe Alexandru 
Hodoș (ziarist) pentru a evalua pagubele produse de armatele 

rusești în retragere. Clădirea postului, emițătorul și pilonii 
antenei au fost distruse prin dinamitare, iar toate aparatele 
de radio-recepţie fuseseră confiscate. 

În cartea sa Fascismul în Ungaria şi România, istoricul ame- 
rican Nicolas M. Nagy-Ialavera afirma: „În haosul generat 
de retragerea română grăbită și neorganizată, s-au întâmplat 
multe lucruri care nu ar fi trebuit să se întâmple. Populația 
evreiască și ucraineariă, în entuziasmul generat de plecarea 
autorităților române, care transformaseră această provincie 
în cea mai prost administrată parte a țării, i-au tratat pe ro- 
mânii care se retrăgeau într-un fel care avea să-i coste scump 
un an mai târziu. În afară de aceasta, ei aveau să facă cunoș- 
tință curând cu NKVD-ul și alte binecuvântări ale puterii 
sovietice”. Unii etnici români din Basarabia au rămas foarte 
surprinși de faptul că în primele zile ale ocupației mulți 
reprezentanți ale minorităților naționale au ieșit să privească 
cu curiozitate și uneori chiar cu optimism sosirea trupelor 
sovietice, fără niciun resentiment, iar unii indivizi au primit 
cu entuziasm îndemnurile propagandistice ale autorităților 
de ocupație, participând în administrația sovietică. Conform 
mărturiilor vremii, nu a trecut mai mult de una-două luni 
până ce populația civilă rămasă, indiferent de etnie, să se 
convingă de fățărnicia și destructivitatea regimului sovietic 
de ocupaţie. În 1940-1941, au avut loc multe deportări, con- 
damnări și execuţii politice, precum și o falimentare și/sau 
naționalizare a sectoarelor ne-agricole ale economiei, eveni- 
mente care au afectat minoritățile naționale basarabene și 
nord-bucovinene în aceeași măsură ca și pe etnicii români, 
iar în cazul persoanelor mai întreprinzătoare chiar mult mai 
tare. Minoritățile naționale, în special cea evreiască, au avut 

de pătimit foarte mult ca urmare a ocupaţiei sovietice: pe de 


o parte persecutați de NKVD pentru spirit de întreprin- 
zători și pentru implicare în viața publică înainte de 1940, 
proprietățile lor fiind până la urmă confiscate de sovietici, ei 
au fost pe de altă parte tratați cu resentimente de către unii 
români pentru atitudinea lor (sau doar a unor co-etnici ai 
lor) optimistă pe 28 iunie 1940, în fine deportați în grabă și 
adesea exterminați în Transnistria de către regimul lui Anto- 
nescu. Deși peste jumătate din evreii basarabeni (nu și din 
cei bucovineni) au reușit să se evacueze în iunie-iulie 1941 
în Asia centrală, pentru ca să se reîntoarcă abia după război, 
condițiile de călătorie și viață în exilul sovietic s-au deosebit 
de cele ale deportaților în Siberia doar prin lipsa convoiului 
militar și a muncii silnice. 

Pe 3 iulie, la ora 12.00, „autorităţile sovietice” de ocupație 
au închis punctele de trecere la frontieră, astfel în România 
au reușit să treacă doar o parte din cei care au dorit să se 
refugieze. În aceeași zi, la ora 13.00, toată populația României 
a păstrat un minut de reculegere. Circulația a fost complet 
suspendată în întreaga țară la aceeași oră pentru un minut. 

Cedările teritoriale din anul 1940 au produs o amără- 
ciune profundă și resentimente în rândul populației româ- 
nești și a grăbit scăderea popularității regimului Regelui 
Carol al II-lea. El a abdicat și a părăsit țara, lăsând drum 
liber formării unui guvern al generalului Ion Antonescu și 
al Gărzii de Fier. Dorinţa de eliberare a teritoriilor pierdute 
în 1940 a fost factorul decisiv care a dus la intrarea României 
în luptele celui de-al doilea război mondial de partea Axei 
împotriva URSS. 

Teritoriul ocupat a fost organizat de sovietici pe 2 august 


1940 după cum urmează: cea mai mare parte a Basarabiei și 
o mică parte din Republica Socialistă Sovietică Moldove- 
nească (care a fost desființată cu această ocazie) au fost pro- 
clamate ca o nouă republică sovietică — Republica Socialistă 
Sovietică Moldovenească. Bucovina de nord și jumătatea 
nordică a județului Hotin (Ținutul Herţa), ca și partea de sud 
a Basarabiei (cea mai mare parte a județelor Ismail și Ceta- 
tea Albă, așa numitul „Bugeac”) au fost date Ucrainei sovie- 
tice. Această împărțire a fost hotărâtă de o comisie condusă 
de Nikita Sergheevici Hrușciov. 

În perioada 1940-1941, s-a declanșat o campanie de 
persecuții împotriva localnicilor — arestări arbitrare, torturi, 
execuții și deportări în gulagurile Siberiei. Au rezultat, con- 
form unor estimări, aproximativ 57.000 de morți și peste 
100.000 de deportați. Economia celor două regiuni a fost para- 
lizată de exproprierea întreprinderilor particulare și de sis- 
temul cotelor și rechizițiilor din agricultură. A fost stabilită 
o rată de schimb de 40 lei pentru o rublă, ceea ce a făcut ca 
soldații și oficialii sovietici deplasați în zonă să cumpere pro- 
dusele aflate în magazine la prețuri extrem de mici. Întrucât 
magazinele nu au fost reaprovizionate, a rezultat o criză de- 
zastruoasă pentru sectorul comercial al economiei zonale. 

În urma semnării Pactului Ribbentrop-Molotov din 23 
august 1939, Basarabia este revendicată de sovietici drept 
zona lor de influență. Astfel, la 28 iunie 1940, Armata Roșie 
ocupă Basarabia, precum și Bucovina de Nord și ținutul 
Herţei. Drept urmare, este creată Republica Sovietică Soci- 
alistă Moldovenească (RSSM) la 2 august 1940. Numai 6 
din cele 13 raioane ale RASSM intră în componența RSSM, 

iar județele basarabene — Ismail și Cetatea Albă din sud și 


o parte a județului Hotin din nord — sunt incluse în cadrul 
Ucrainei Sovietice. Basarabia cunoaște astfel încă din anii 
1940-1941 experiența sovietizării și comunizării, unul din 
elementele centrale ale acestei experiențe fiind aplicarea te- 
rorii în masă față de clasele sociale indezirabile. Anexarea 
Basarabiei de către sovietici anticipează astfel instaurarea 
regimului comunist în spațiul românesc după 1944. Întrucât 
majoritatea etnică românească din Basarabia era alcătuită 
din țărani, iar această clasă era vizată de măsurile de teroare, 
represiunea capătă, în mod indirect, un pronunțat caracter 
antiromânesc. În ansamblu, în URSS nu etno-națiunile erau 
supuse exterminării sau re-educării, ci anumite clase sociale 
considerate a fi purtătoare a valorilor societății burgheze. 
Există însă și câteva excepții de la regulă, fiind vorba de ger- 
manii de pe Volga, deportați imediat după invazia hitleristă 
din vara anului 1941; precum și de ceceni, kalmuci, tătarii 
din Crimeea, ingușii, karaceenii, balcari și turcii meshetinți, 
învinuiți de colaborare cu regimul de ocupație nazist și depor- 
taţi în masă la sfârșitul celui de-al doilea război mondial în 
Kazahstan, Asia Centrală și Siberia. Cine, mai exact, a avut 
de suferit în primul an de ocupație sovietică și cum iminența 
izbucnirii războiului cu Germania nazistă a influențat poli- 
tica Moscovei în regiune? În primul rând, organizația locală 
de comuniști era insignifiantă și dominată de reprezentanți 
ai minorităților etnice. Din totalul comuniștilor basarabeni 
de 285 persoane în august 1940, 186 erau evrei, 28 ucraineni, 
21 ruși și 21 români. Criza de cadre locale loiale partidului 
comunist se observă și în primăvara anului 1941. Din circa 
9.000 de comuniști din RSSM, aproape jumătate erau veniți 

din alte republici sovietice. Acest lucru reflectă faptul că popu- 
lația locală majoritară era refractară la ideile comuniste. În 
același timp nu se înregistrează acţiuni violente de amploare 
împotriva noii puteri sovietice. Primii care au căzut victime 
ale regimului comunist au fost 1.122 de persoane, arestate în 
perioada 28 iunie-4 iulie 1940, constituind foști funcționari 
ai statului român sau suspecți de colaborare cu administrația 
română. În următoarele luni au fost arestate alte aproxima- 
tiv 2.000 persoane, majoritatea fiind lucrători ai căilor ferate, 
în care regimul sovietic nu avea încredere. 

Inamici potențiali ai puterii sovietice au fost considerați 
și germanii din Basarabia, urmași ai coloniștilor din secolul 
al XIX-lea. Astfel, în lunile iulie-noiembrie 1940 au fost 
repatriați în Germania aproape 124.000 de germani basara- 
beni, conform unor acorduri bilaterale sovieto-germane. 
Etnicii germani nu obțineau nici un fel de compensație din 
partea Moscovei pentru proprietățile abandonate, averea lor 
imobilă și utilajul agricol trecând la colhozurile întemeiate în 
grabă în fostele colonii germane. Cele mai importante ares- 
tări ale populației locale vor avea loc în ajunul atacului german 
asupra Uniunii Sovietice din iunie 1941. La 31 mai 1941, 
împuternicitul Moscovei pentru arestarea sau strămutarea 
elementelor indezirabile, S.A. Goglidze, trimite un raport 
lui Stalin. Potrivit acestuia, urmau să fie anihilate cele mai 
periculoase elemente, cum ar fi foștii membri ai Gărzii de Fier, 
caracterizată ca „cea mai clandestină organizaţie, cu expe- 
riență de ani de zile în activități ilegale”, având „cadre tero- 
riste, organizate în trupe speciale”. Alte persoane susceptibile 
de deportare erau foști membri ai Partidului Naţional Creș- 
tin, ai Partidului Naţional Țărănesc și Partidului Naţional 

Liberal, care ar fi încercat să organizeze activități ilegale. 


Alte persoane vizate proveneau din rândurile marilor lati- 
fundiari, comercianților, jandarmilor, albgardiștilor ruși etc. 
Operaţiunea majoră de arestare și deportare a fost stabilită 
pentru noaptea de 12 spre 13 iunie 1941, fiind vizate 32.423 
de persoane din Basarabia, Bucovina de Nord și ținutul Herţei. 
Dintre acestea, 6.250 urmau să fie arestate, iar 26.173 — 
deportate. În raportul din 14 iunie 1941 despre rezultatele 
operațiunii, înaintat lui Stalin, Beria și Molotov, se constată 
că numărul celor arestați și deportați a scăzut de la cifra 
inițială de 32.423 persoane la 31.419. Cum se explică această 
diferență și ce relevanță are această micșorare a listei inițiale? 
Avem date în acest sens numai în legătură cu Basarabia — 
1.183 reușesc să evite tragedia care îi aștepta. Dintre aceștia, 
trei persoane au reușit să se ascundă, 133 n-au fost arestate 
din motive de boală, 318 și-au schimbat în ajun domiciliul, 
iar 829 au scăpat, retrăgându-li-se învinuirile ad hoc, „din 
cauza insuficienței materialelor compromițătoare”. Astfel, 
din RSSM au fost arestate și deportate în noaptea de 12 spre 
13 iunie 1941 — 18.392 persoane, iar din celelalte teritorii 
românești anexate la 28 iunie 1940 — 11.844 persoane. După 
estimările guvernului antonescian, 97 la sută dintre cei ares- 
taţi şi deportaţi în 12-13 iunie 1941 erau români. În total, 
în primul an de ocupație sovietică au avut de suferit — prin 
arestare sau deportare — nu mai puțin de 86.604 persoane 
din Basarabia, Bucovina de Nord și ținutul Herţei. Această 
cifră se apropie de cea calculată de istoricii ruși după docu- 
mentele de arhivă de la Moscova, adică în jur de 90.000 de 
persoane reprimate, arestate sau deportate în primul an de ocu- 
paţie sovietică. Arestările au continuat chiar după 22 iunie 

1941. În toiul operaţiilor militare, a fost arestat şi condamnat 
la 15 ani deportare Nicolae Costenco, fost redactor șef al 
revistei interbelice „Viața Basarabiei”. Altor intelectuali, pre- 
cum Mihail Curicheru, li s-a incriminat conducerea unor 
organizații antisovietice, drept care au fost deportați ad-hoc. 
Dacă deocamdată nu poate fi stabilită componența etnică a 
celor deportați, din punct de vedere social aceștia erau cata- 
logați drept cele mai „antisovietice și contrarevoluționare” 
elemente. O operațiune similară de „extracție a elementelor 
antisovietice și contrarevoluționare” a avut loc aproape si- 
multan în alte teritorii anexate de URSS conform Pactului 
Ribbentrop-Molotov. În Țările Baltice, spre exemplu, în 
noaptea de 13 spre 14 iunie 1941 au fost deportate peste 
50.000 de persoane. În ansamblu, în cele aproape 12 luni de 
putere sovietică în zona baltică au dispărut fără veste sau au 
fost executate nu mai puțin de 123.000 de persoane. În pe- 
rioada septembrie 1939 — sfârșitul lunii iunie 1941, au fost 
arestate, deportate sau executate aproximativ 1.000.000 per- 
soane care aveau anterior cetățenia Poloniei, adică proveneau 
din teritoriile vestice ale Ucrainei și Bielorusiei. Componența 
etnică a acestora era următoarea: 52% — polonezi, 30% — evrei, 
18% — ucraineni și bieloruși. În acest sens, putem constata 
că motivul principal al operațiunilor ținea de eliminarea unor 
potențiali sau prezumtivi dușmani ai puterii sovietice în 
condițiile în care posibilitatea izbucnirii unui război de lungă 
durată cu Germania era iminentă. În perioada postbelică, 
arestările, deportările și execuțiile sumare vor fi justificate, 
din punctul de vedere al autorităților sovietice, de necesita- 
tea consolidării regimului comunist în regiunile nou cucerite. 
Mai exact, era vorba de pedepsirea celor care au colaborat cu 

„ocupanții” și, mai ales, de eliminarea totală a elementelor 


sociale indezirabile ce constituiau o piedică în construcția 
socialistă — în special a țăranilor înstăriți, numiți peiorativ 
kulaci sau chiaburi. 

La 22 iunie 1941, armata germană atacă URSS, iar Ro- 
mânia intră în război de partea Germaniei, cu scopul decla- 
rat de a elibera teritoriile pierdute un an mai devreme. 
Ulterior, mii de basarabeni sunt recrutați în armata română 
și participă la războiul împotriva Uniunii Sovietice, inclusiv 
la bătălia de la Stalingrad. Ca aliat al Germaniei naziste, 
România acceptă să preia administraţia civilă a teritoriului 
dintre Nistru și Bug. În Transnistria antonesciană din timpul 
războiului sunt deportați în masă toți evreii basarabeni și par- 
tial cei bucovineni, considerați de propaganda vremii drept 
„tapi ispășitori” pentru umilințele armatei române în 1940. 
Vor fi deportaţi peste Nistru circa 147.000 evrei din cele 
- două provincii — Basarabia și Bucovina (în special de nord), 
dintre care circa 90.000 vor muri în ghetto-urile și lagărele 
de concentrare, în mare din cauza tifosului și a înfometării. 
Regimul lui Ion Antonescu este de asemenea responsabil de 
moartea a unui număr de 130.000-170.000 de evrei din re- 
giunea dintre Nistru și Bug. În total, deci, regimul antones- 
cian a deportat sau exterminat circa 300.000 evrei. Au fost 
deportați de asemenea circa 25.000 ţigani (din totalul de 
209.000), dintre care jumătate au decedat ca urmare a exe- 
cuţiilor, înfometării sau bolilor contagioase. 

Odată cu atingerea liniei Nistrului de către Armata Roșie 
în martie 1944, basarabenii sunt eliberați treptat din armata 
română și trimiși acasă. Mulţi dintre ei vor fi înrolați imediat 
de către sovietici și vor lupta împotriva Germaniei până în 


9] 


mai 1945, servind drept „carne de tun” în prima linie a fron- 
tului. România va pierde iarăși teritoriile sale din Est, de 
data aceasta cu acordul Statelor Unite și Marii Britanii care, 
din considerente geostrategice, recunosc legitimitatea hota- 
rului sovietic de la 22 iunie 1941. 

După ce România a fost nevoită să accepte noi concesi- 
uni teritoriale — de această dată față de Ungaria și Bulgaria, 
care se bucurau de sprijinul nemijlocit al Germaniei Naziste 
și Italiei Fasciste — fiind pus în fața unei nemulțumiri gene- 
ralizate, care putea degenera în orice moment într-o mișcare 
națională antidinastică, Regele Carol al II-lea a abdicat (pe- 
ntru a patra și ultima oară) în favoarea fiului său Mihai I și 
a părăsit țara. Regelui Carol i s-a interzis să mai revină vre- 
odată în România. Regele Mihai I îndeplinea doar o funcție 
strict protocolară, puterea reală fiind deținută de Ion Anto- 
nescu și de armată, în alianță cu Legiunea Arhanghelul 
Mihail, mișcare pronazistă, care fusese parțial distrusă în 
1938. Ţara a fost declarată stat național-legionar. În ianuarie 
1941, Mişcarea Legionară a încercat să preia puterea printr-o 
lovitură de stat, care a eșuat în cele din urmă, în principal 
datorită sprijinului de care se bucura Antonescu în rându- 
rile armatei. 

Pe 22 iunie 1941, România s-a alăturat Finlandei, Unga- 
riei, Italiei și Germaniei în atacarea Uniunii Sovietice. Până 
pe 26 iulie, Basarabia și Bucovina de nord au fost eliberate. 
În ciuda opoziţiei liderilor politici de frunte români, Anto- 
nescu a ordonat armatei române să continue războiul alături 
de Axă, participând la operaţiunile din Odessa, Peninsula 
Crimeea, Stalingrad și Caucaz. 

Pe 23 august 1944, în condiţiile în care trupele sovietice 


avansau pe frontul de răsărit, amenințând cu transformarea 
României în teatru de război, Regele Mihai 1 a organizat 
o lovitură de stat, îndepărtându-l de la putere pe mareșalul 
Antonescu. După semnarea unui armistițiu cu Aliaţii, ar- 
mata română a întors armele contra Ungariei horthyste și 
Germaniei naziste, luptând alături de Armata Roșie pentru 
eliberarea teritoriilor ocupate de Ungaria prin Dictatul de 
la Viena și, în continuare, în Ungaria, Slovacia și Austria. 

Pe 6 martie 1945, Regele Mihai a fost silit de sovietici să 
accepte guvernul dominat de comuniști al lui Petru Groza, 
iar în 30 decembrie 1947 a fost silit să abdice și să părăsească 
țara. Abdicarea Regelui Mihai a reprezentat momentul in- 
staurării unui regim communist, care nu avea să se sfârșească 
decât o dată cu evenimentele din decembrie 1989. 

În 1947, ca parte a Tratatului de Pace de la Paris, Româ- 
nia și Uniunea Sovietică au semnat un tratat de frontieră prin 
care frontiera comună era „fixată în concordanță cu înțelegerea 
sovieto-română din 28 iunie 1940” (aceasta în condițiile în 
care pe 28 iunie nu a fost semnată nicio înțelegere, ci s-a 
răspuns unui ultimatum, iar anterior acestei date nu au exis- 
tat nicio înțelegere scrisă în această privință). 

După prăbușirea comunismului în România, președintele 
Ion Iliescu și președintele Uniunii Sovistice, Mihail Gor- 
baciov, au semnat pe 5 aprilie 1991, în Vinerea Mare(!), la 
Moscova, un tratat politic care, printre altele, recunoștea 
granița sovieto-română așa cum fusese consfințită de trata- 
tul de la Paris! Această grabă a lui Iliescu de a accepta, practic, 
un nou dictat al Moscovei în privința Basarabiei și Bucovi- 
nei a fost ceva cu totul de neînțeles, mai ales în condiţiile în 

care Uniunea Sovietică începuse să se prăbușească inexora- 
bil. Totuși, acest tratat nu a fost niciodată ratificat de Parla- 
mentul României. România și Federația Rusă au semnat și 
ratificat până la urmă un tratat în 2003, după prăbușirea 
Uniunii Sovietice și proclamarea independenței de către Re- 
publica Moldova și Ucraina. 

În perioada 1940-1989, autoritățile sovietice au provo- 
movat evenimentul de pe 28 iunie 1940 ca pe „ziua eliberării 
de sub jugul românesc”, data în sine fiind proclamată sărbă- 
toare în RSS Moldovenească. 

În conformitate cu afirmaţiile lui Alexandru Usatiuc- 
Bulgăr, din 1940 până în 1953 în Basarabia s-au pronunțat 
32.433 sentinţe politice. Dintre cei condamnați, 8.360 au 
fost executați sau au murit în timpul interogatoriilor. În acest 
număr nu sunt incluși cei împușcați pe loc fără judecată, 
printre aceștia aflându-se în special foști oficiali români care 
nu voiseră sau nu putuseră să se refugieze. 

În afară de aceștia, numeroși oameni au fost arestați de 
NKVD și au dispărut fără urmă. După retragera sovieticilor, 
aproximativ 1.000 de corpuri lipsite de viață au fost desco- 
perite în diferite gropi comune improvizate în beciuri, curți 
interioare sau în fântâni părăsite din apropierea sediilor jude- 
tene ale NKVD-ului. Numai în Chișinău au fost descoperite 
450 de cadavre de preoți, studenți și elevi de liceu sau mun- 
citori feroviari etc. 

În perioada aprilie-august 1943 a fost descoperit un grup 
de gropi comune în apropiere de satul Tatarca de lângă 
Odessa. Pe o suprafață de 1.000 metri pătrați au fost găsite 
42 de gropi comune (s-a apreciat că numărul lor ar fi putut 
să depășească 50), în care existau cam 3.500 de cadavre (dar 

s-a considerat că la o deshumare completă s-ar fi putut 


descoperi cam 5.000 de cadavre). Dintre acestea, au fost des- 
humate 516 cadavre, care au fost studiate, identificate și re- 
înhumate într-un cimitir din zonă, mai înainte ca regiunea 
să redevină zonă de luptă. Printre victime au fost identificate 
persoane arestate în Basarabia și Bucovina în 1940-1941, 
dar și altele arestate (după cum arătau actele găsite asupra 
lor) în RSSA Moldovenească în 1938-1940. 

O serie de tragedii s-au petrecut și în Bucovina de nord, 
unde mai mulți localnici au încercat să traverseze cu orice 
preţ granița sovieto-română în perioada 1940-1941. Masa- 
crul de la Fântâna Albă a fost doar unul dintre aceste eve- 
nimente tragice. La 19 noiembrie 1940, 40 de familii (105 
persoane) din localitatea Suceveni au încercat să treacă granița 
noaptea la Fântâna Albă. Surprinși de patrulele sovietice, a 
avut loc o confruntare în care 3 oameni au fost uciși, 2 răniți 
și capturați de sovietici. Restul grupului (inclusiv 5 răniți) a 
reușit să ajungă la Rădăuți. Drept represalii, autoritățile so- 
vieto-ucrainene au ordonat arestarea și deportarea tuturor 
rudelor celor 105 de persoane în Siberia. 

A urmat o altă încercare de refugiere în România a peste 
100 de persoane din localitățile Mahala, Ostriţa, Horecea și 
alte câteva sate, aceștia având mai mult noroc și reușind să 
treacă în România. Aceasta a dat încredere și altor oameni, 
de aceea în noaptea de 6 februarie 1941 un grup de 500 de 
persoane din satele Mahala, Cotul Ostriţei, Buda, Șirăuți, 
Horecea-Urbana și Ostriţa a încercat să treacă în România. 
Oamenii au fost surprinși însă și atacați cu rafale de mitrali- 
eră din mai multe direcții. Au fost uciși foarte mulți, inclusiv 
organizatorii N. Merticar, N. Nica și N. Isac. 57 de persoane 

au reușit totuși să se refugieze în România, dar alții 44 au 


fost arestați și acuzați că ar fi fost „membri ai unei organizații 
contrarevoluționare”. La 14 aprilie, 1941, 12 dintre ei au fost 
condamnați la moarte, iar restul de 32 la 10 ani de muncă 
forțată și pierderea drepturilor civile pentru 5 ani. Ca și în 
cazurile anterioare, toate rudele lor au fost considerate „tră- 
dători de țară”, arestate și deportate în Siberia. 

La începutul anului 1941, NKVD a lansat zvonuri po- 
trivit cărora sovieticii ar fi permis trecerea graniței în Româ- 
nia. Drept urmare, la 1 aprilie, 1941 un grup mare de oameni 
din mai multe sate de pe valea Siretului (Pătrăuții-de-Sus, 
Pătrăuţii-de-Jos, Cupca, Corcești, Suceveni), purtând în față 
un steag alb și însemne religioase (icoane, prapuri și cruci din 
cetină), a format o coloană pașnică de peste 3.000 de per- 
soane, și s-a îndreptat spre noua graniță sovieto-română. În 
poiana Varnița, la circa 3 km de granița română, grănicerii 
sovietici i-au somat să se oprească. După ce coloana a igno- 
rat somaţia, sovieticii au tras în plin cu mitraliere, încontinuu, 
secerându-i. Supraviețuitorii au fost urmăriți de cavaleriști și 
spintecați cu sabia. 

După masacru, răniții au fost legați de cozile cailor și 
târâți până la cinci gropi comune săpate dinainte (ceea ce 
dovedește caracterul premeditat al provocărilor agenților 
NKVD), unde au fost îngropaţi, unii fiind în viață încă, bă- 
trâni, femei, copii, sugari — vii, morți sau muribunzi. Două 
zile și două nopți s-a mișcat pământul în acele gropi, până 
toți și-au dat duhul! 

Câţiva, „mai norocoși”, au fost arestați de NKVD din 
Hliboca (Adâncata) și, după torturi înfiorătoare, au fost duși 


02 


în cimitirul evreiesc din acel orășel și aruncaţi de vii într-o 


groapă comună, peste care s-a turnat și s-a stins var. 

Numărul exact al victimelor nu s-a aflat și probabil nu se 
va mai afla vreodată. Conform datelor arhivate de autoritățile 
sovietice, 20 de persoane au fost ucise în încercarea de a trece 
granița, printre care bătrâni, femei și copii. Conform listelor 
realizate mai târziu, numărul victimelor din doar șase sate 
bucovinene era de 44 de persoane (17 din Pătrăuţii-de-]os, 
12 din Trestiana, 5 din Cupca și 5 din Suceveni, 3 din 
Pătrăuţii-de-Sus, 2 din Oprişeni). Alte estimări ale marto- 
rilor locali dau un număr între 200 și peste 2.000 de victime, 
ucise direct de mitraliere, altele rănite și ucise apoi cu lovituri 
de săbie și hârleț sau îngropate de vii. 

După masacru a fost declanșată o operaţiune vastă de 
represalii. Astfel, în noaptea zilei de 12 spre 13 iunie 1941, 
peste 13.000 de români au fost ridicați din casele lor și 
deportaţi în Siberia și Kazahstan. Au supraviețuit puțini. Ca 
rezultat al emigrărilor, deportărilor și asasinatelor, populația 
românească a regiunii Cernăuţi a scăzut cu 75.000 de per- 
soane între recensământul românesc din 1930 și primul re- 
censământ sovietic în 1959. S-a afirmat că aceste persecuții 
au făcut parte dintr-un program deliberat de exterminare a 
populaţiei românești, plănuit și executat de regimul sovietic. 

Subiectul masacrului de la Fântâna Albă a fost considerat 
tabu până în anii '90, fiind interzisă de autoritățile sovietice 
și ulterior de cele ucrainene orice referire la el sau comemo- 
rare a lui. Doar din anul 2000 autoritățile ucrainene au per- 
mis oficierea unui parastas pentru odihna românilor care 
și-au dorit doar să trăiască în România. 

Deportările localnicilor din Basarabia și Bucovina de 


nord s-au făcut pe motivul apartenenței la grupul „dușmanilor 
poporului” — intelectuali, militari, polițiști, foști politicieni, 
moșieri sau culaci, ai celor cu atitudini antisovietice dovedite 
sau închipuite etc. Perioadele de maximă opresiune au fost 
1940-1941, 1944-1950 și, într-o măsură mai redusă, 1950- 
1956. Deportările au atins nu numai grupul etnic al români- 
lor, dar și pe cel al ucrainenilor, rușilor, găgăuzilor, bulgarilor 
sau evreilor. Cele mai importante deportări au fost cuprinse 
în trei valuri mari: 

- 29.839 persoane au fost deportate pe 13 iunie 1941; 

- 35.796 persoane au fost deportate pe 6 iulie 1949; 

- 2.617 persoane au fost deportate pe 1 aprilie 1951. 

Au avut loc deportări de mică amploare în toate orașele 
mai importante ale Basarabiei și Bucovienei. 

Aceste cifre se referă numai la RSS Moldovenească, nu 
și la Bugeac sau Bucovina de nord, de unde s-au făcut de 
asemenea deportări. 

Arestările acestor persoane se făcea de regulă în timpul 
nopții, uneori fiind ridicate familii întregi, cu copii cu tot. 
Deportații au fost transportați în condiții inumane, în va- 
goane de marfă închise, în Siberia sau în Kazahstan. În tim- 
pul transportului, care dura până la șase săptămâni, deportații 
nu se bucurau de asistență medicală, călătoreau în condiții 
igienice îngrozitoare și aveau puțină apă sau hrană. La des- 
tinație, erau de multe ori obligați să-și construiască propriile 
lagăre, să lucreze în condiţii foarte grele — temperaturi ex- 
treme, norme de muncă greu de atins, hrană proastă și puţină 
etc — toate acestea ducând la moartea a aproximativ 50% 
dintre ei. 

După mortea lui Stalin în 1953, deportaților li s-a permis 


să se reîntoarcă în Moldova, cam jumătate dintre supra- 
vieţuitori alegând să revină pe pământurile natale. Repatriații 
au avut probleme mari în Basarabia și Bucovina, unde au 
găsit casele confiscate ocupate de străini, locuri de muncă 
puține și prost plătite destinate celor cu cazier politic etc. 

Cât timp Basarabia și Bucovina au fost în componența 
României, bărbaţii din aceste regiuni, care au avut vârsta legală, 
au fost chemați sub arme, în conformitate cu legile în vigoare 
în acele timpuri. După terminarea Operațiunii lași-Chișinău 
din august 1944, Armata Roșie a luat peste 100.000 de prizo- 
nieri români, inclusiv mulți basarabeni și bucovineni. Conform 
unor anumite aprecieri, 10% dintre acești prizonieri au 
supraviețuit până în 1956, când au fost eliberați. 

Unii dintre prizonierii de război capturați au fost trimiși 
de îndată în interiorul URSS-ului, în timp ce alții au rămas 
în partea europeană a Uniunii Sovietice aproape un an. În 
Basarabia, au fost organizate două lagăre la Bălți, unul obiș- 
nuit, altul de concentrare. Cel de-al doilea avea cam 45.000 
de prizonieri, între care aproximativ 35.000 de români (din 
care aproximativ jumate erau basarabeni și bucovineni), 5.000 
de germani, restul fiind unguri, italieni, cehi, polonezi și alții. 
Condiţiile foarte grele din lagăr au făcut ca numai cei mai 
rezistenți prizonieri să supraviețuiască, doar pentru a fi trimiși 
în lagărele de muncă din interiorul Uniunii Sovietice. 

Unele surse afirmă că mai multe mii de civili au murit ca 
urmare a staționării celor 3,4 milioane de soldați sovietici în 
regiune din martie până în august 1944. 

În perioada 1946-1947, ca urmare a situației dezastru- 
oase de la finalul războiului, a secetei și a politicii agricole a 

guvernului sovietic, în Basarabia și Bucovina de nord au 
pierit aproximativ 298.000 de locuitori. 
| Mii de locuitori ai Basarabiei și Bucovinei de nord au fost 
| mobilizați în lagărele de muncă, unde, în ciuda regimului 
disciplinar foarte strict, erau plătiți, dar foarte puţin. Mun- 
| citorii au fost trimiși în zone îndepărtate ale Uniunii Sovie- 
| tice. Doar în 1940 au fost trimiși la muncă forțată 56.365 
de persoane. 

După ocuparea Basarabiei și Bucovinei de nord de căţre 
URSS, bărbaţii din regiune au fost mobilizați în cadrul ar- 
matei sovietice. Dintre aceștia, 220.000 au murit între august 
1944 și mai 1945 în luptele Armatei Roșii din Lituania, Pru- 
F sia Răsăriteană, Polonia și Cehoslovacia. 


Aproximativ 200.000 de oameni s-au refugiat din Basa- 
rabia și Bucovina de nord în România pe 28 iunie 1940, dar 
mulți dintre ei s-au reîntors la casele lor în 1941. În condiţiile 
în care Armata Roșie înainta spre România, temându-se de 
deportări precum cele din 13 iunie 1941, până la 800.000 de 
oameni s-au mutat spre vest pe restul teritoriului României, 
lăsând aproape goale marile orașe basarabene și bucovinene. 
Acești refugiați erau în principal profesori, ingineri, medici, 
avocați, practic oricine putea fi calificat intelectual, dat fiind 
faptul că acest statut era una dintre ţintele predilecte ale per- 
secuțiilor sovietice. A trebuit să treacă 25 de ani pentru ca 
în Moldova sovietică să apară o nouă generație de intelec- 
tuali, în special din rândul copiilor de țărani. 

Ocupaţia sovietică a inaugurat și o politică antiromâ- 
nească în Basarabia și Bucovina de nord, care a ţintit atât 
grupul etnic și, mai larg, pe toți reprezentanții de frunte ai 
societății civile și clasei politice presovietice fără deosebire 

de naţionalitate. Între 1940 și 1941, aproximativ 300.000 de 


români au fost persecutați, condamnați la muncă silnică în 


gulaguri, sau au fost deportați împreună cu familia. Dintre 
aceștia 57.000 au fost uciși, în acest număr nefiind incluși 
cei care au pierit în gulag. Aceste politici au fost reluate și au 
continuat în perioada 1944-1956, după care a abuzurile au 
fost reduse la un număr de cazuri izolate. 

După unele surse, pe toată durata de existență a URSS-ului, 
aproximativ 2.344.000 persoane originare din Basarabia, 
Bucovina de nord și RSSA Moldovenească au fost victime 
ale arestărilor, persecuțiilor politice, deportărilor, condam- 
nărilor la muncă silnică, 703.000 dintre ei pierind. Ultimele 
cifre includ și cele 298.500 de victime ale foametei din pe- 
rioada 1946-1947 și cei aproximativ 100.000 de prizonieri 
de război români de origine basarabeană și bucovineană, care 
au murit în lagăre. Restul sunt victime ale execuțiilor, masa- 
crelor, deportărilor și ale gulagului. 

Aceste politici au avut ca țintă elitele basarabene și bu- 
covinene, care nu se refugiaseră în România în 1940 și între 
1944-1945. Printre cei vizați de politicile sovietice se aflau 
învățătorii, profesorii, doctorii, preoții, avocații, foștii polițiști 
și jandarmi și cadre active ale armatei regale române, pro- 
prietarii de pământ (atât moșierii, cât și „culacii”), membrii 
partidelor politice (inclusiv membrii Partidului Comunist 
Român, aflat până în 1944 în clandestinitate), ca și oricine 
își exprimase orice fel de disidență, practic marea majoritate 
a populației cu o educație înaltă, purtătoare a culturii române. 
Dar opresiunea sovietică a vizat în egală măsură și mii de 
ucraineni, ruși, evrei din regiune. În Bucovina de nord, per- 
secuţiile au dus la un număr disproporționat de victime din 

cadrul etniei române. Acest fapt poate fi explicat prin struc- 


tura socială a satelor din regiune, cu numeroși țărani înstăriți 
și mijlocași, care respingeau tacticile sociale sovietice. Ucrai- 
nenii din regiune care și-au exprimat opoziția față de regi- 
mul sovietic au avut aceeași soartă cu românii persecutați. 

În perioada de după ocuparea Basarabiei și Bucovinei din 
1940, 82.000 de germani basarabeni și 40-45.000 de germani 
bucovineni au fost repatriați în Germania la cererea guvernu- 
lui lui Hitler. Unii dintre ei au fost colonizați forțat în Polonia 
ocupată, pentru ca, în 1944-1945, aceștia să fie nevoiți să se 
refugieze spre vest din calea războiului și a Armatei Roșii. 

Ca urmare a plecării intelectualilor români din 1940-1944, 
a germanilor din 1940-1941, a evreilor în 1945, a repatrie- 
rilor forțate a polonezilor bucovineni în Polonia, Cernăuțiul, 
una dintre „perlele” universitare ale fostei Austro-Ungarii și 
a Regatului României și-a pierdut importanța universitară, 
iar populația sa de aproximativ 100.000 de locuitori din pe- 
rioada interbelică a scăzut foarte mult. După război, în oraș 
s-au mutat ucrainieni bucovineni din regiunile rurale, ucrai- 
nieni galițieni sau podolieni. Cu toate acestea, cele mai im- 
portante funcții de conducere în politică și economie au fost 
ocupate de cetățeni sovietici aduși din Ucraina de răsărit, 
considerați mult mai loiali sistemului sovietic. 

Ca urmare a persecuțiilor sovietice, a emigrării germani- 
lor, polonezilor și evreilor și românilor, populația locală a 
scăzut dramatic, iar intelectualitatea din regiune a dispărut 
aproape în totalitate. Sovieticii au căutat să repopuleze regi- 
unea, să umple uriașa prăpastie săpată de plecarea sau moar- 
tea intelectualilor și să pună pe picioare organizațiile de partid 
comuniste și ale aparatului de stat loiale Moscovei. Imediat 

după război, Stalin a declanșat o colonizare de proporții și 


o rusificare de facto a ceea ce erau acum Regiunea Cernăuți, 
RSS Moldovenească și Bugeacul ucrainean. Numeroși ruși 
şi ucraineni, dar şi alte mici grupuri etnice, au migrat din 
restul Uniunii Sovietice în Basarabia și Bucovina de nord, 
aproape în exclusivitate în orașe, pentru a repune pe picioare 
economia devastată de război, a repopula regiune, cu rezul- 
tatul imediat al schimbării compoziției etnice. Noii veniți 
erau în special muncitori în fabrici sau în construcții, perso- 
nal cu pregătire superioară, militari, cu toții însoțiți de fami- 
liile lor. Conform cu statisticile oficiale, în perioada sovietică, 
peste un milion de oameni s-au stabilit în Moldova sovietică. 
Deși printre ei se aflau ingineri, tehnicieni și un mic grup 
de cercetători științifici, majoritatea noilor veniți erau mun- 
citori cu o pregătire redusă. 

Accesul localnicilor la poziţiile înalte din administrație 
sau economie a fost limitat. Primul român care a fost numit 
în guvernului RSS Moldovenești a fost ministrul sănătății 
din deceniul al șaptelea. Limitări similare au fost impuse 
reprezentanților minorităților locale care au trăit în regiune 
înainte de 1940. Antagonismul dintre moldovenii/românii 
și noi veniți a persistat pe toată perioada de existență a RSS 
Moldovenești, izbucnind cu putere în perioada evenimen- 
telor antisovietice și anticomuniste din 1988-1992. Aceste 
rivalități au fost un important factor declanșator al războiu- 
lui din Transnistria din 1992. 

Colonizarea a afectat în mod special orașele din Basara- 
bia, Bucovina de nord, regiunile rurale din Bugeac, (de unde 
emigraseră germanii basarabeni), dar în mod special orașele 
din Transnistria. În ciuda imigrației masive, recensământul 

din 1959 a arătat o scădere semnificativă a populaţie față de 
situația din 1940, ceea ce arată cât de dramatic a fost afectată 
populația locală de evenimentele din 1940-1956. 

După ocuparea Basarabiei și Bucovinei, învățământul s-a 
desfășurat exclusiv în așa-zisa „limbă moldovenească” — limba 
română scrisă cu alfabetul chirilic. După 1952, s-a permis 
studierea operelor lui Mihai Eminescu și lon Creangă, e 
adevărat, cu eliminarea, în cazul primului, a tuturor scrierilor 
politice și a unor poezii precum Doina sau Ce-żi doresc eu fie, 
dulce Românie. 

Istoriografia și propaganda sovietică au prezentat peri- 
oada 1918-1940 ca pe una „a înrobirii țării de către boieri- 
mea și burghezia română, în cârdășie cu exploatatorii și 
trădătorii moldoveni”, iar numele de „român” a devenit unul 
cu conotații negative. Naţionalitatea locuitorilor Basarabiei și 
a unora dintre cei ai Bucovinei de nord a fost trecută în acte 
ca „moldovenească”. În Bucovina de nord, regiunea Cernăuți, 
autoritățile sovietice au permis locuitorilor să se declare 
„români” în actele de stare civilă. Copiii deportaților din 
Basarabia și Bucovina de nord, care au rămas în Siberia sau 
Kazahstan, au studiat exclusiv în limba rusă. 

În RSS Moldovenească, autorităţile sovietice au deschis, în 
special în orașe, numeroase școli cu predare în limba rusă, mai 
multe chiar decât cele cu predare în limba „moldovenească” și 
un număr de școli mixte, cu clase cu predare în limbile română 
și rusă. Autorităţile au încurajat studierea limbii ruse ca pe o 
condiție necesară a perfecționării profesionale și a promovării 
în funcții de conducere în economie sau politică. 

Treptat, în Basarabia s-a format o nouă pătură a intelec- 
tualilor, care a înlocuit vechea intelectualitate exterminată 

sau refugiată. Noua intelectualitate moldovenească era for- 


mată din copiii țăranilor și nu s-a bucurat de beneficiile unei 
legături directe cu intelectualitatea interbelică. Contactul cu 
literatura clasică română a fost foarte limitată, un mare nu- 
măr de cărți și autori fiind interziși sau cenzurați, chiar și în 
cazul celor născuţi în Basarabia sau Bucovina, precum Mihai 
Eminescu, Mihail Kogălniceanu, Bogdan Petriceicu Hasdeu 
și Constantin Stere. În ciuda politicii oficiale antiromâneşti, 
din 1956 s-a permis treptat localnicilor să-și viziteze rudele 
din România. Deși presa și cărțile tipărite în România nu pu- 
teau fi găsite la Chișinău sau Cernăuți, în rețeau librăriilor 
„Drujba” din restul Uniunii Sovietice puteau fi găsite nume- 
roase titluri ale unor autori români clasici sau moderni. Emi- 
siunile radiofuziunii române puteau fi ascultate în mare parte 
a Basarabiei și Bucovinei, iar în unele regiuni puteau fi urmă- 
rite emisiunile postului TVR 1 al televiziunii române. 

Ziua de 28 iunie 1940 a fost declarată „Ziua ocupaţiei 
sovietice” în Republica Moldova, printr-un decret semnat de 
președintele interimar Mihai Ghimpu. În acest decret, preșe- 
dintele Interimar al Republicii Moldova, Mihai Ghimpu, 
cerea Rusiei să-și retragă armata de pe teritoriul Republicii 
Moldova aflată în Transnistria. Duma de Stat a Federaţiei 
Ruse a condamnat acest decret în 2010, acuzând că acesta 
este „un act îndreptat împotriva relațiilor moldo-ruse, o în- 
cercare directă de denaturare a istoriei mondiale”. (p77ps:// 
ro. wikipedia.org) 

Distrugerea Basarabiei și a Bucovinei s-a de către Stalin 
în complicitate directă cu aliatul său inițial, Hitler. În iulie 
1940, când la Chișinău au fost organizate mari sărbători 
în onoarea Armatei Roșii „eliberatoare”, alături de trupele 

sovietice au defilat și trupe germane, ca o consecință a Pactu- 
lui Molotov-Ribbentrop. 

Mărturiile lui Victor Suvorov, „spionul condamnat la 
moarte” în Rusia, arată ce s-ar fi întâmplat cu România, 
când plănuiau rușii să intre în război și unde vroiau să atace. 
În cartea sa, Spărgătorul de gheață, Victor Suvorov aduce 
argumente potrivit cărora Stalin a pregătit încă din 1936 ocu- 
parea țărilor din vestul Europei, mizând pe un conflict între 
nemți și forțele anglo-franceze. 

Hitler a fost considerat de Stalin drept „Spărgătorul de 
gheață” al Revoluţiei, în ideea că va porni o confruntare mi- 
litară în lumea capitalistă. Slăbite de război, acestea vor fi o 
pradă ușoară pentru Armata Roșie, care va elibera” proleta- 
riatul din țările occidentale. 

Suvorov (Vladimir Bogdanovici Rezun, pe numele său 
real), un fost spion sovietic, fiul unui militar care a luptat în 
Al Doilea Război Mondial, a aflat secrete tulburătoare des- 
pre deciziile lui Stalin. El s-a hotărât să fugă în Occident, în 
1978. Sortit să poarte pentru toată viața eticheta de trădător 
și să nu-și mai vadă rudele sau prietenii, fostul ofițer GRU, 
Vladimir Rezun, își ia pseudonimul Victor Suvorov și scrie 
mai multe cărți, bazate pe documente de arhivă, dar și pe 
informații din interiorul sistemului. 

În dimineața zilei de 1 septembrie 1939, când Hitler atacă 
Polonia, nu se știa care va fi reacţia Franței şi Angliei. În 
aceeași zi, deputaţii din Sovietul Suprem se reunesc la Mos- 
cova, introducând serviciul militar obligatoriu și alte măsuri 
pentru consolidarea industriei de război. Convocarea Sovi- 
etului Suprem se face cu 7-10 zile înainte, întrucât delegații 

vin din cele mai îndepărtate colțuri ale URSS. Cum se ex- 


plică acest paradox? 

În data de 19 august 1939, a avut loc o ședință a Biroului 
Politic, în care Stalin pune problema atragerii Germaniei 
în război, în vreme ce URSS urma să rămână neutră, arată 
Suvorov. Războiul trebuie continuat cât mai mult, pentru a 
epuiza părțile în conflict, a spus Stalin. Protocolul ședinței 
a fost publicat de agenția franceză Havas, ceea ce îl face pe 
Suvorov să presupună o scurgere de informații de la nivelul 
unor oficiali cu rang înalt din partid sau din Armată, speriați 
de planurile lui Stalin. 

Nimic nu se schimbă, însă. Pe 23 august, patru zile mai 
târziu, este semnat Pactul Ribbentrop-Molotov. Odată sem- 
nat pactul, Hitler speră că nu va ajunge să lupte pe două 
fronturi și își ia riscul de a ataca Polonia. Iar Stalin este citat, 
inclusiv de istorici ruși, că ar fi spus după semnarea pactului: 
„L-am înșelat pe Hitler!”. Stalin știa că a câștigat războiul 
mondial chiar înainte ca Hitler să atace Polonia. De aceea, 
data la care a pornit cu adevărat conflagrația mondială ar 
putea fi 23 august, când se semnează pactul, sau mai degrabă 
19 august 1939, când Biroul Politic aprobă planul lui Stalin, 
scrie Suvorov. 

Împărțirea Poloniei între Germania și Rusia nu avea sens, 
dacă ambele țări doreau să-și consolideze apărarea. Polonia 
era un teritoriu tampon, care îngreuna agresiunile din am- 
bele părți. Rușii au justificat pactul spunând că granița s-a 
mutat cu câteva sute de kilometri mai la vest, după ocuparea 
Poloniei. Dar și Germania și-a scurtat căile de comunicațiii 
pentru a ataca Rusia, cu 350 de kilometri. 

Ce se întâmplă după declanșarea războiului între Aliați 

și forțele Axei este și mai surprizător. URSS abandonează 

Linia Stalin, un fel de Linie Maginot, de la Baltica la Marea 

Neagră. Construită cu sacrificii enorme până în 1938, aceasta 

| este dezafectată, în vreme ce Linia Molotov, proiectată după 
| expansiunea teritorială din 1939, nu este fortificată. În schimb, 
în Belarus și Ucraina de Vest se dezvoltă șosele și linii de cale 
ferată, se deminează podurile și se masează trupe la graniță. 


In cazul unui război de apărare, trupele sunt amplasate 


în adâncime, folosindu-se avantajul terenului (dealuri, cur- 
suri de apă, fortificații naturale). Prin aceste măsuri, luate de 
generalii Mereţkov, Jukov și Beria, Rusia devenea vulnera- 
bilă în cazul unui atac prin surprindere al nemților. Acesta 
s-a și produs, în 22 iunie 1941. 

De ce nu au fost sancționați cei trei generali, ba, dimpo- 
trivă, au fost avansați, se întreabă Suvorov? Pentru că acesta 
era planul: URSS se pregătea de atac, nu de apărare. 

În 1936, Hitler avea 4.000 de militari în trupele de desant. 
Încă din 1930, URSS putea mobiliza 1 milion de soldați pen- 
tru acțiuni de desant. Acestea nu au sens decât într-o inva- 
zie, nu pentru apărare. Peste 30.000 de persoane din URSS 
studiau planorismul. Uzinele de armament construiau pla- 
noare pentru desant. Această strategie are sens doar dacă 
sunt atacate la sol avioanele adversarului, care ar putea pune 
în pericol planoarele de desant. Deci, are sens pentru cel care 
dă primul lovitura. 

Rușii au mobilizat, după ocuparea Basarabiei, o flotilă la 
Gurile Dunării, cu 70 de vase. Acestea nu puteau fi apărate, 
în condițiile unui mal deschis, cum era cel din apropierea Chi- 
liei. Singura explicaţie: Flotila Dunării ar fi putut interveni, 

în cursul unui atac general, la luptele de pe cursul superior 


al fluviului. Navele puteau urca până în inima Germaniei. 

Înzestrarea trupelor sovietice dovedește caracterul ofen- 
siv al planurilor lui Stalin. Hitler a intrat în război cu 3.195 
de tancuri. Doar uzina de locomotive din Harkov producea 
jumătate din acest număr, într-un an. lar modelul care a 
intrat în producție de masă, în toate uzinele, era unul de mare 
viteză, cu motor diesel, care putea să-și schimbe șenilele cu 
roți obișnuite. Un astfel de vehicol nu este util decât la vest 
de granița sovietică, pe drumurile din Europa și mai ales pe 
autostrăzile din Germania. Toată producția de armament, 
remarcă Suvorov, era de tip ofensiv, nu defensiv. 

Concentrarea de forțe militare realizată de Stalin depă- 
șește tot ce s-a cunoscut în istorie. Între 1939 și 1941, Stalin 
pregătește trei eșaloane strategice, mobilizând inclusiv forțele 
din Extremul Orient. 

Primul eșalon strategic se îndrepta împotriva României, 
pentru a tăia rezervele de petrol ale nemților, arată Suvorov. 
Eșalonul din linia a doua era pregătit pentru contralovitura 
germană, care ar fi venit cu siguranță, pentru că nemții nu 
puteau funcționa fără petrolul românesc. 

Armata a 9-a, cea mai mare din lume la acel moment, 
trebuia să atace, prin Basarabia, capitala și câmpurile petro- 
liere de la Ploiești. Armata a 16-a, din al doilea eșalon, urma 
să atace Ungaria, din Ucraina. 

Decizia de atac fusese luată, irevocabil, în februarie 1941, 
când s-au desfășurat punctele de comandă ale fronturilor pe 
granița de vest a URSS. Jukov urma să conducă operațiunile 
din România. Dacă unii istorici spun că Stalin ar fi vrut să 
atace în 1942, Suvorov demonstrează că acest lucru nu era 


I 


posibil. Trupele concentrate pe cele 5 fronturi nu aveau ca- 
zărmi pregătite pentru iarnă și consumau resurse uriașe pen- 
tru hrană. Era total în afara logicii războiului să concentrezi 
trupele și să nu le foloseşti. Odată terminată concentrarea, 
în termen de o lună trebuie pornit atacul. 

Suvorov scrie că data cea mai probabilă a atacului pre- 
gătit de Stalin era 6 iulie 1941. Operaţiunea „Furtuna” nu 
a putut fi declanșată mai devreme pentru că nu se finalizase 
concentrarea eșalonului doi pe fronturile din Vest. Data la 
care urma să se încheie concentrarea era 10 iulie, potrivit 
arhivelor sovietice, deci atacul putea fi lansat cu trei-patru 
zile mai devreme. 

La ora 3.40 a zilei de 6 iulie 1941, un baraj de artilerie ar 
fi lovit pe tot frontul, de la Baltica la Chilia. Mii de avioane 
ar fi trecut granița, surprinzând la sol avioanele germane și 
românești. Desantul ar fi tăiat căile de comunicații, iar tru- 
pele mecanizate ar fi pornit atacul, la sol. În prima oră de răz- 
boi, aviația Armatei a 9-a avea sarcină să distrugă rafinăriile 
de pe Valea Prahovei, iar Flota Mării Negre portul Constanța, 
cu instalațiile petroliere. 

De altfel, chiar și după lansarea atacului german, Stalin 
a insistat pentru apărarea Basarabiei, ca parte a planului său 
ofensiv. lar Jukov a ordonat, la o zi după atacul german, bom- 
bardarea Ploieștilor, care s-a executat în 26 iunie, reducând 
la jumătate producția de petrol. 

Suvorov a descoperit în arhivele sovietice o informație 
esențială pentru a demonstra că Stalin a decis să atace Ger- 
mania, dar nu a mai apucat din cauză că Hitler a făcut prima 
mutare. În 21 iunie, cu o zi înainte ca armata germană să atace 
Rusia, a avut loc o ședință a Biroului Politic. 

Stalin devenise oficial premierul URSS, în luna mai. Până 
atunci nu avusese nicio funcție oficială în Stat, conducând 


URSS din poziția de secretar general al PCUS. Asumarea 


responsabilităților de premier poate fi explicată în trei feluri: 


dorea să fie cunoscut drept negociatorul păcii între puterile 
europene; dorea să fie cel care dădea personal ordinul pentru 
începerea războiului de „eliberare” a statelor europene; se 
pregătea să conducă personal războiul de apărare. Din toate 
informaţiile prezentate de Suvorov, reiese clar că varianta 
apărării și cea a negocierilor nu stau în picioare. Stalin plănuia 
atacarea Germaniei naziste. 

Rezerviștii fuseseră concentrați înainte de strângerea re- 
coltelor, fapt fără precedent în istorie. Flota Baltică ieșise din 
Golful Finic și avansa spre Vest. Operațiunea de sovietizare, 
pregătită încă din 1940, când peste 99.000 de activiști din 
rezerva comitetului de partid fuseseră reatestați și 63.000 
fuseseră pregătiți pentru a însoți armatele „eliberatoare”, a 
fost încheiată în data de 17 iunie 1941. Atunci, peste 3.700 
de activiști din rândurile nomenclaturii au fost chemați în 
armată, pentru a ocupa funcțiile de comisar politic. 

În 21 iunie, Biroul Politic ia două decizii. Dotarea trupe- 
lor cu lansatoare mobile de rachete în salve, BM 13, celebrele 
Katiușa, a fost una dintre ele. 

A doua este mult mai importantă: au fost înființate 
formațiunile de front pe baza regiunilor militare vestice de 
frontieră. Cu alte cuvinte, scrie Suvorov, s-a formalizat juri- 
dic planul de invazie. Spionajul german a aflat de primul 
eșalon al dispozitivului, dar nimeni nu a bănuit că, în reali- 
tate, Stalin mai avea două eșaloane în rezervă. lar forța Arma- 
tei a 9-a, îndreptată împotriva României nu era una de șoc, 

ci de supra-șoc. Lovitura ar fi anihilat total rezistența germană 


și ar fi spulberat armata română. 

Generalii lui Hitler și-au dat seama că, și dacă ar fi putut 
păstra România, un atac al rușilor pornit din Basarabia dis- 
trugea instalațiile petroliere, paralizând mașinăria de război 
a Reich-ului. De altfel, scrie Suvorov, comunicatul german 
explică decizia de a invada Rusia prin concentrarea de trupe 
la granița României, până în data de 21 iunie 1941. Planul 
german a funcționat fiindcă a devansat cu două săptămâni 
atacul sovietic. Operaţiunea Barbarossa a surprins armatele 
lui Stalin nepregătite pentru apărare. Trupele de vânători de 
munte, concentrate de Armata a 9-a pentru a lansa atacul în 
Carpaţi, nu au reușit să blocheze înaintarea Wermachtului 
în șesurile Ucrainei. Spargerea frontului în nord și centru l-a 
obligat pe Stalin să-și retragă trupele de invazie din Basara- 
bia pentru a apăra Ucraina și apoi Moscova. România scăpa 
de un atac devastator, iar ocuparea țării de către ruși era amâ- 
nată cu trei ani. În plus, actul de la 23 august 1944 previne 
transformarea întregii țări în teatru de război, așa cum s-ar fi 
întâmplat în vara anului 1941, dacă nemţii nu atacau primii. 

Printre criticii cei mai importanți ai lucrării lui Suvorov 
se numără istoricul israelian Gabriel Gorodetsky și genera- 
lul rus Dmitri Volkogonov, potrivit Wikipedia. Una dintre 
criticile aduse muncii lui Suvorov este aceea că nu a terminat 
analiza asupra începutului dezastruos pentru sovietici al ce- 
lui de-Al Doilea Război Mondial. 

Dacă poate fi posibil ca Suvorov să fi sesizat corect inten- 
tiile reale ale lui Stalin și expunerea uriașului potențial mate- 
rial al mașinii militare sovietice, el a neglijat în mod nepermis 
argumentele despre problemele Armatei Roșii: slaba încadrare 

cu ofițeri experimentați de toate gradele după epurările ar- 


matei din 1938 şi moralul redus. Deși Suvorov a încercat să 
atace și aceste puncte în cărțile care le-a publicat mai apoi, 
toate disputele au rămas nerezolvate. 

Criticii afirmă că cea mai mare parte a acestor dovezi nu 
sunt concludente, sau pot fi explicate în alți termeni decât 
cei sugerați de Suvorov. Un alt exemplu al argumentelor lui 
Suvorov a fost acela că sovieticii au proiectat tancul BT pen- 
tru a fi folosit pe rețeaua de autostrăzi germane (Autobahns). 
De fapt, acest proiect își avea originea în SUA, iar producția 
de tancuri BT a început în Uniunea Sovietică în 1931, când 
în Germania nu existau autostrăzi, iar URSS și Germania 
nu aveau frontieră comună. 

Istoricul militar David Glantz pune la îndoială argumen- 
tele conform cărora armata sovietică era dispusă în formație 
de atac în 1941. El demonstrează că Armata Roșie era în 
starea de mobilizare parțială în iulie 1941, stare în care nici o 
apărare eficientă, nici un atac cu șanse de izbândă nu puteau 
fi asigurate fără o întârziere considerabilă... (www.dcnews.ro) 


România - 10% pe servetelul 
lui Churchill 


În seara zilei de 23 august 1944, la orele 22,25, Regele 
Mihai a citit la radio Proclamația către Tară, redactată de 
Lucrețiu Pătrășcanu, reprezentantul Partidului Comunist 
din România în coaliția care viza răsturnarea regimului an- 
tonescian. Printre altele, suveranul a precizat că „România a 
acceptat armistițiul oferit de Uniunea Sovietică, Marea Bri- 
tanie și Statele Unite ale Americii”. În realitate, în acel 
moment nu exista niciun armistițiu. El a fost semnat la 12 
septembrie 1944, la Moscova. 

S-a trecut cu vederea în mod deliberat situația militară a 
României în primavara și vara anului 1944, nu s-a spus ni- 
mic poporului român despre marea trădare de la Iași, din 20 
august 1944 (a comandantului Armatei a 4-a, general Mihai 
Racoviţă, săvârșită în strânsă legatură cu Casa Regală și cu 
Partidul Comunist), au fost prezentate în mod denaturat 
situația militară a României de dinainte de 23 august 1944, 
precum si tratativele diplomatice ale guvernului Antonescu 

de la Cairo si Stockholm, inițiate încă de la sfârșitul anului 
1943, ca și despre rezultatele acestora. Nu s-a suflat o vorbă 
despre manevrele cercurilor palatului de sabotare a acestor 
tratative și nu s-a spus până acum nimic despre conspirația 
Casei Regale și a PCR pentru arestarea lui lon Antonescu 
și a guvernului său. 

Încă din februarie 1943, Mareșalul Antonescu îi propune 
lui Mussolini ieșirea comună din război, iar în septembrie 
1943 încep negocieri secrete pentru încheierea unui armis- 
tiţiu cu anglo-americanii. După întrevederea serviciilor se- 
crete aliate la Cairo, s-a decis trimiterea misiunii colonelului 
De Castelaine în România, împreună cu alți doi ofițeri, pen- 
tru a lucra ca intermediari între aliați și București. Acesta 
este prins la parașutare și instalat, în București, într-un apar- 
tament al Jandarmeriei la ultimul etaj. Ca urmare a parașută- 
rii colonelului De Castelaine în România, Principele Barbu 
Știrbei este trimis în cel mai mare secret la Cairo, sub numele 
de Bond(!), cu un pașaport dat de Antonescu, dar la Istanbul 
este demascat nemților de către englezi, care nu erau pentru 
ieșirea României din Axă. 

La sprijinirea războiului antisovietic au contribuit și ce- 
rerile americane, din ianuarie 1943, reluate în ianuarie 1944, 
adresate țărilor Axei, inclusiv României, de capitulare necon- 
diționată, cereri prezentate și în negocierile de armistițiu de 
la Cairo, din martie 1944, respinse atât de către guvernul 
Antonescu, cât și de opoziția Maniu-Brătianu, fapt ce a dus 
la prelungirea războiului cu peste un an. Rușii își urmareau, 
și ei, cu destulă abilitate interesele. Încă din octombrie 1943, 
la Conferința miniștrilor de Externe de la Moscova, minis- 
trul de Externe al URSS, a afirmat că „singurul om ce poate 

face o atare schimbare de front în România este Mareșa- 


lul Antonescu”. Pe la mijlocul lunii septembrie 1943, vice- 
prim-ministrul și ministrul de externe Mihai Antonescu 
aducea la cunoștința Secretarului de Stat american John 
Foster Dulles că „participarea României la război nu mai e 
decât simbolică. A rupe cu acest simbol, înseamnă a expune 
România celor mai grave represalii. Asta nu e cu putință 
decât în cazul unei debarcări aliate”. Cu acest prilej, el insista 
asupra inoportunității schimbării regimului Antonescu, care 
dispunea de 45 de vagoane de aur, de mari cantități de ce- 
reale și de un milion de soldați înarmați. 

În negocierile de armistițiu de la Cairo, a ieșit în evidență 
faptul că între Departamentul de Stat al SUA, reprezentații 
militari și presedintele american Roosevelt existau serioase 
divergențe de opinie. Departamentul de Stat a salutat pro- 
punerile românești de armistițiu, arătând că „noi credem că 
ei singuri (românii) trebuie să decidă dacă vor o lovitură de 
stat a lui Maniu sau ieșirea din Axă o va face guvernul Anto- 
nescu. Dar, pentru o schimbare de front, recunoaștem că, 
dacă Mareșalul Antonescu vrea și este hotărât sa o facă, 
numai el are mijloacele necesare și cele mai mari șanse de 
succes”. Dar Roosevelt ramânea neclintit în acțiunea de ca- 
pitulare necondiționată. Opoziția din România — Maniu și 
Brătianu — au colaborat strâns cu Antonescu la toate nego- 
cierile de armistițiu în vederea ieșirii României din război 
alături de Axă. Guvernul sovietic a răspuns categoric la dis- 
cuţiile dintre putere și opozitie: „Noi, rușii, preferăm să ne- 
gociem cu actualul Guvern al României și suntem gata să-l 
ajutăm să elibereze țara de germani”. 

Deoarece negocierile de la Cairo trenau din cauza pozi- 


tiei rigide a SUA, guvernul Antonescu începe negocierile de 
armistițiu la Stockholm cu guvernul sovietic. Contactul, 
discuțiile și negocierile din capitala suedeză se concretizează 
prin formularea unor condiții precise de armistițiu și nu de 
capitulare necondiționată, cum ceruse Roosevelt la Cairo. 
Trupele române de pe front, fie se predau rușilor, fie vor ataca 
trupele germane. Rușii se obligau să le aprovizioneze cu ar- 
mament și alte materiale necesare și să rămână la dispoziția 
lui Antonescu și Maniu pentru a restabili independența și 
suveranitatea României. Rușii acceptă și ca România să dea 
un ultimatum de 15 zile Germaniei, pentru a-i părăsi terito- 
riul înainte de a-i declara război. În cazul retragerii trupelor 
germane, România poate rămâne neutră; Arbitrajul de la 
Viena este nul și neavenit. Transilvania revine la patria-mamă 
în totalitate. Rușii se mulțumesc numai cu o fâșie de trecere 
în nordul țării, iar guvernul român poate să-și exercite func- 
tiile într-o parte a țării neocupată de armatele sovietice. 

În paralel cu nogocierile de armistițiu de la Stockholm și 
Cairo și cu desfășurarea complotului regal, prin trimișii Re- 
gelui se duceau tratative și de către Partidul Comunist de 
scoatere a României din războiul antisovietic. Oricât s-ar nega 
sau subestima azi, PCR a jucat un rol important în complotul 
de la Palatul Regal si în tradarea de la Iași, dar si în desfășu- 
rarea ulterioară a evenimentelor declanșate la 23 august 1944. 

În noaptea de 13-14 iunie 1944, are loc o întâlnire con- 
spirativă (ultima) a reprezentanților PCR, Emil Bodnăraș 
și Lucrețiu Pătrășcanu, cu reprezentanții Palatului Regal 
și ai armatei. Emil Bodnăraș a prezentat planul Partidului 
Comunist care prevedea: a) răsturnarea prin forță a dictaturii 

militaro-fasciste; b) scoaterea țării din războiul hitlerist; 


c) întoarcerea armelor împotriva Germaniei naziste. Cei pre- 
zenți au aprobat planul elaborat de PCR, iar a doua zi l-a 
aprobat și Regele, care se împotrivea armistițiului negociat 
de guvern cu rușii. Pozitia lui față de armistițiu rezulta clar 
dintr-o declarație făcută lui Gheorghe Brătianu: „Dacă îl 
lăsăm pe Antonescu să facă singur armistițiul, ne va ține sub 
papuc”. Cu acest prilej, l-a sfătuit pe Brătianu să se retragă 
de la orice acţiune cu Antonescu. În acest spirit a acționat și 
Gheorghe Duca, trimisul Regelui la Stockholm, care, și la 
vârsta de 80 de ani, îsi făcea „un titlu de glorie” din misiunea 
ce i-a dat-o Regele de a sabota tratativele de armistițiu ro- 
mâno-sovietice. (zvww.âdevarul. ro) 

Acordul de procentaj, cunoscut și ca „Documentul obraz- 
nic”, a fost o înțelegere între liderul sovietic Iosif Vissarionovici 
Stalin și prim-ministrul britanic Winston Churchill privind 
împărțirea Europei de sud-est în sfere de influență în timpul 
celei de-a Patra Conferinţe de la Moscova, în anul 1944. 

În 1944 armatele sovietice avansau rapid în Europa de 
Est, convingându-l pe Churchill de necesitatea de a ajunge 
la un acord cu Stalin privind viitorul regiunii. Churchill a 
încercat să restabilească influența britanică în regiune, în 
special în Grecia, pentru a asigura o dominația britanică 
în Marea Mediterană. 

În luna mai, Churchill a evaluat posibilitatea de a rezista 
cu sprijinul SUA la trecerea la comunism a regiunii. La 5 mai 
1944, ministrul de externe britanic, Anthony Eden, a propus 
ambasadorului sovietic să examineze problemele românilor, 
în principal în ceea ce privește URSS-ul, în timp ce grecii ar 
trebui să rămână sub influență britanică. Iugoslavia nu a fost 

menționată în propunerea de acord. La 18 mai, ambasadorul 


sovietic a informat consimțământul guvernului său, cu 
condiția aprobării SUA. 
La 9 octombrie 1944, Churchill și Stalin s-au întâlnit la 
Conferința de la Moscova. Relatarea lui Churchill privind 
aceast incident este urmatoarea: Churchill a scris pe o bucată 
de hârtie (unii pomenesc de un șervețel) propunerea ca sfe- 
rele de influență să se împartă procentual după cum urmează: 
- România: Uniunea Sovietică ar trebui să aibă 90% 
influență, iar Marea Britanie 10%; 

- Grecia: Uniunea Sovietică ar trebui să aibă 10% influ- 
ență, iar Marea Britanie 90%; 

- Ungaria și Iugoslavia: Uniunea Sovietică și Marea 
Britanie ambii cu 50%; 

- Bulgaria: Uniunea Sovietică cu 75% influență, iar 
Marea Britanie cu 25%. 

El a împins hârtia spre Stalin, care a bifat și a dat-o îna- 
poi lui Churchill. 

„Oare nu este cinic să dispunem în această manieră de 
soarta a milioane de oameni? Hai să ardem hârtia!” ar fi 
spus Churchill. 

„Nu, păstrați-o!” ar fi răspuns Stalin. 

În cursul negocierilor din zilele următoare, la 10 și 11 
octombrie 1944, dintre Anthony Eden, ministrul de Externe 
al Marii Britanii, și Viaceslav Molotov, comisarul poporului 
pentru Afacerile Străine al URSS, procentele propuse de 
Churchill au fost modificate în cazul Bulgariei și al Ungariei, 
Uniunea Sovietică obținând, în cele două țări, o influență de 


80%. În afara acestor două țări, nu au fost menționate altele. 

Dacă acest acord a avut loc în realitate, atunci Stalin și-a 


păstrat promisiunea în privința Greciei, dar nu și în cazul Ro- 
mâniei, Bulgariei și Ungariei, care au căzut complet sub 
influență sovietică. Pe de altă parte, nici Churchill nu s-a ținut 
de cuvânt în privința Greciei, unde nu s-a permis nicio influ- 
ență sovietică. În Războiul Civil Grec, Marea Britanie a acor- 
dat sprijin forțelor guvernamentale, dar sovieticii nu au acordat 
ajutor partizanilor comuniști greci. (P77ps://ro. wikipedia. org) 

Conferința de Pace de la Paris (29 iulie-15 octombrie 1946) 
a fost urmată de Tratatele de Pace, semnate pe 10 februarie 
1947, dintre Aliați și statele Axei, în urma celui de-Al Doi- 
lea Război Mondial. 

În ziua de 10 februarie 1947, în palatul Ministerului de 
Externe al Franţei, au fost semnate tratatele de pace cu Ita- 
lia, Bulgaria, Ungaria, Finlanda și România. Din partea 
României, tratatul a fost semnat de Gheorghe Tătărescu, 
Lucrețiu Pătrășcanu, Ștefan Voitec și Dumitru Dămăceanu. 
Tratatul de pace cu România conţinea multe prevederi 
dezavantajoase: deși armata română participase alături de 
Naţiunile Unite de la 24 august 1944 la 12 mai 1945, și 
dăduse grele jertfe de sânge (circa 170.000 de morți, răniți, 
dispăruţi), care o situau pe locul al patrulea (după Uniunea 
Sovietică, Marea Britanie și SUA) în privința pierderilor 
umane suferite, România nu a primit statutul de țară cobe- 
ligerantă. În septembrie 1944, cu prilejul discuțiilor asupra 
Convenţiei de armistițiu, cobeligeranța era considerată de 
reprezentanţii celor trei Mari Puteri ca firească, dar nu au 
înscris-o în textul documentului, iar motivul real s-a evidențiat 
abia în momentul elaborării tratatului de pace. 

De asemenea, cu toate că guvernele SUA și Marii Brita- 


nii declaraseră că nu recunosc nici o modificare teritorială 
survenită după 1 septembrie 1939 (izbucnirea celui de-al doi- 
lea război mondial), aceste state și-au schimbat poziţia, 
recunoscând anexarea Basarabiei, Nordului Bucovinei și 
ținutului Herţa de către Uniunea Sovietică, în urma notelor 
ultimative din 26-27 iunie 1940 (numite în articolul 1 din 
tratat ca reprezentând „Acordul sovieto-român din 28 iunie 
1940”). Pe de altă parte, Marile Puteri au decis să restabi- 
lească granița de stat între România și Ungaria din 1 ianua- 
rie 1938, anulând astfel dictatul de la Viena din 30 august 
1940. Ca urmare a trasării noilor granițe, România a se în- 
vecina cu Uniunea Sovietică, Ungaria, Iugoslavia și Bulgaria. 
Potrivit articolului 21, toate forțele militare aliate urmau să 
fie retrase din România, în termen de 90 zile de la intrarea în 
vigoare a tratatului, „Uniunea Sovietică rezervându-și dreptul 
de a păstra pe teritoriul român forțele armate care i-ar putea 
fi necesare pentru menţinerea liniilor de comunicaţie ale 
Armatei Sovietice cu zona de ocupaţie din Austria”. Era o 
formulă de circumstanță (drumul cel mai scurt între Uniu- 
nea Sovietică și Austria nu trecea prin România), prin care 
Marile Puteri au convenit ca Armata Roșie să rămână în 
această țară. În septembrie 1944, retragerea trupelor sovie- 
tice după încetarea războiului fusese prezentată ca un fapt 
normal, de la sine înțeles. 

În 1947, această chestiune era abordată din alt unghi de 
vedere, cu consecințe contrare spiritului din 1944. O altă 
chestiune viza despăgubirile de război: tratatul obliga Româ- 
nia să plătească 300 milioane dolari SUA, timp de opt ani, 
începând cu 12 septembrie 1944, în bunuri (produse petroliere, 

cereale, lemn, vase maritime și fluviale, utilaj divers și alte 
mărfuri). România trebuia să restituie în bună stare bunurile 
ridicate de pe teritoriul statelor Naţiunilor Unite și să su- 
porte cheltuielile de lucru, materiale și transport. Clauzele 
militare prevedeau că România era autorizată să dispună de 
o armată de uscat de 120.000 de oameni, la care se adăugau 
câte 5.000 pentru artileria antiaeriană și pentru marină, 8.000 
pentru aviația militară. Personalul care depășea acest efectiv 
urma să fie licenţiat în termen de șase luni de la intrarea în 
vigoare a Tratatului. 

În Tratat erau și prevederi care vizau politica internă a 
României: asigurarea drepturilor omului și libertăților fun- 
damentale, inclusiv libertatea de exprimare, libertatea presei 
și de publicare, libertatea cultului, libertatea de opinie poli- 
tică și de întrunire publică; să nu admită discriminări între 
persoane pe criterii de religie, rasă, sex sau limbă; să abroge 
legislația discriminatorie; să dizolve toate organizațiile de 
tip fascist, precum și alte organizații care ar face propagandă 
ostilă Uniunii Sovietice sau oricăreia din celelalte Națiuni 
Unite; să aresteze și să prevedea în vederea judecării persoanele 
acuzate de crime de război și contra păcii sau umanității ș.a. 
Tratatul conținea și elemente privind statutul internațional 
al României, între care obligația de a recunoaște ca deplin 
valabile tratatele de pace cu Italia, Bulgaria, Ungaria și Fin- 
landa, precum și alte acorduri sau aranjamente încheiate de 
Naţiunile Unite cu Austria, Germania și Japonia. 

De asemenea, România se angaja să accepte toate aranja- 
mentele care au fost sau urmează a fi încheiate pentru lichi- 
darea Societăţii Naţiunilor. La rândul lor, Puterile Aliate și 
Asociate promiteau să sprijine cererea României de a adera 

la Organizaţia Naţiunilor Unite. Din punctul de vedere al 


dreptului internațional, prin semnarea Tratatului de pace, 
România ieșea de sub regimul armistițiului cu Naţiunile Unite 
și devenea un stat independent și suveran. Într-adevăr, Înalta 
Comisie Aliată de Control și-a încetat existența, iar activi- 
tatea guvernului român nu mai era „monitorizată” și amen- 
dată de reprezentanţii S.U.A., Uniunii Sovietice și Marii 
Britanii. În realitate, statutul internațional al României nu a 
cunoscut o ameliorare, deoarece ea a rămas practic sub ocu- 
pația sovietică. 

Reprezentanţii SUA și ai Marii Britanii nu mai aveau 
calitatea oficială de a interveni în sprijinul forțelor democra- 
tice, pentru respectarea drepturilor și libertăților cetățenești 
de către guvernul român. Notele diplomatice americane și 
engleze aveau să fie respinse de guvernul de la București, sub 
motivul că se încerca intervenția în treburile interne ale unui 
stat independent și suveran. Încercarea SUA de a sprijini 
țările europene printr-un masiv ajutor economic („Planul 
Marshall”, lansat în iulie 1947) a fost respinsă de statele 
aflate în zona de dominație sovietică, inclusiv de România. 
Relaţiile cu statele occidentale s-au diminuat considerabil 
pe fondul declanșării războiului rece între SUA și aliații ei, 
pe de o parte, și Uniunea Sovietică și celelalte state din lagă- 
rul socialist, pe de altă parte. (www. isforie-pe-scurt.ro) 

La ora 22.00, în ziua de 23 august, prin Comunicatul 
Regelui Mihai, s-a ordonat încetarea focului între trupele 
române și cele sovietice, dar, pentru că armistițiul cu sovie- 
ticii nu era semnat, rușii au continuat să captureze militarii 
români. Așa au luat drumul Siberiei circa 175.000 de militari 
români, 40.000 dintre aceștia au fost internați în lagărul de 

la Bălți din Basarabia, unde au murit de foame sau de frig, 
de boli sau au fost executați de comisari basarabeni din Ar- 
mata sovietică, între ei numărându-se și maiorul Alexandru 
Bârlădeanu. Armistițiul se semnează abia pe 12 septembrie. 

Criticii actului de la 23 august 1944 (și nu sunt puţini) îl 
consideră ca „act de înaltă trădare”, iar alții o „gravă eroare 
politică”. Aceștia susțin că Mareșalul Antonescu trebuia lă- 
sat să încheie și să semneze armistițiul, deoarece el îl nego- 
ciase și putea să impună rușilor, prin puternica sa armată de 
un milion de oameni, un alt mod de acțiune decât capitula- 
rea. Prin arestarea lui Antonescu și capitularea întregii armate, 
din ordinul Regelui Mihai, înaintea semnării armistițiului 
cu rușii, România a pierdut baza juridică și morală a apărării 
drepturilor sale, s-a dezonorat singură. Capitularea necondi- 
ționată a însemnat un dezastru național, un mare calvar pen- 
tru România, ce îl va purta o lungă perioadă de timp. Alături 
de cei circa 175.000 de militari români care au luat drumul 
lagărelor sovietice de prizonieri după 23 august 1944, au mai 
fost deportați în URSS peste 20.000 de alți români și 72.000 
de români de etnie germană. Prin nesemnarea armistițiului 
și capitularea necondiționată, România și-a pierdut definitiv 
libertatea, i s-a refuzat statutul de țară cobeligerantă, deși a 
fost a patra putere militară participantă la înfrângerea Ger- 
maniei fasciste. În decurs de un deceniu și jumătate, după 
23 august 1944, România a fost furată de ruși de cel puțin 
trei miliarde de dolari, în locul celor 300 de milioane impuse 
prin „Armistițiul” dictat de Moscova. Semnarea armistițiului 
cu URSS, care conținea destule condiții împovărâtoare pen- 
tru România, față de armistițiul negociat cu Antonescu, a 
fost tărăgănată pâna la 12 septembrie 1944, iar protocolul 

privind raporturile dintre Armata română și Armata sovie- 


tică a fost semnat abia pe 25 septembrie, ceea ce a făcut ca 
Armata română să se angajeze singură în luptele pentru eli- 
berarea Transilvaniei, reușind ca, până către jumătatea lunii 
septembrie, să fie respinse de pe teritoriul României, pâna 
la frontiera vremelnic impusă, trupele hitleristo-horthyste. 

Semnificativ pentru prestigiul de care se bucura la Mos- 
cova Mareșalul Antonescu este și răspunsul dat de Molotov 
lui Lucrețiu Pătrășcanu, la 12 septembrie 1944, prezent la 
Moscova cu delegatia româna pentru semnarea armistițiului. 
Când Pătrășcanu a întrebat de ce condițiile de armistițiu im- 
puse de URSS României sunt mai grele. decât cele oferite 
lui Antonescu, Molotov i-a răspuns: „Antonescu reprezenta 
România, iar voi nu reprezentați pe nimeni”! 

Către începutul lunii septembrie 1944, s-au intensificat 
presiunile comandamentelor sovietice de subordonare a 
Armatei române, iar începând cu ziua de 7 septembrie Ar- 
mata română a intrat în subordinea Armatei sovietice, fiind 
împărțită la diferite grupuri de armate sovietice, iar Marinei 
române i-au fost debarcate echipajele la 3 septembrie si în- 
locuite cu echipaje sovietice. (www. historia.ro) 

Cotidianul spaniol El Pais l-a vizitat, la sfârșitul anului 
2011, în Elveţia pe Regele Mihai al României. Hitler și 
Mussolini nu și-au imaginat niciodată că acel tânăr și neex- 
perimentat monarh va fi capabil să schimbe cursul celui 
De-al Doilea Război Mondial cu o lovitură de Stat. Sau cel 
puțin să scurteze cu șase luni acel carnagiu. „Oficial, ceea ce 
am făcut a fost să scot România din război, cu speranța de a 
evita o vărsare de sânge. Deși știam că nemții nu vor accepta 
niciodată asta. De altfel, nici nu au făcut-o, în aceeași zi 

ne-au bombardat”, își reamintea fostul rege. Dar în lungii 
ani de exil, pe Mihai l-a apăsat mereu ceea ce în fond con- 
sideră o trădare a Occidentului și, în special, a liderului bri- 
tanic Winston Churchill. „România și toate țările aflate la 
est de Germania au fost abandonate, la Yalta”, spune el, re- 
amintindu-și de conferința din februarie 1945, la care Stalin, 
Roosevelt și Churchill au stabilit reîmpărțirea Europei. 
„Bineînţeles că înțeleg de ce Churchill a crezut că era singura 
strategie posibilă, sau cel puțin din perspectiva britanică. Dar 
nu pot să-l iert, nici să i-o accept.” Regele nu uită că oame- 
nii de rând au fost cei care au plătit consecințele. „Aceleași 
popoare pentru care au intrat Aliaţii în război”, adaugă el. 
„Şi deși nu a existat opoziţie din partea niciunui alt lider 
prezent la Yalta la împărțirea continentului, a fost Churchill 
cel care a considerat-o o soluție naturală și perfect accepta- 
bilă.”... (www.adevarul.ro) 

Un episod extrem de interesant din Memoriile lui Dimi- 
trie Dimăncescu îl constituie relatarea întâlnirii cu Churchill 
în perioada Maroc. În decembrie 1950, omul care a schimbat 
istoria lumii sosește la Marrakech ca să-și scrie al cincilea 
volum de memorii și să picteze în liniște. Pentru cazarea lui, 
hotelul Mamounia pune la dispoziție o aripă întreagă, de 
unde Churchill avea priveliște către Munţii Atlas, de care era 
captivat. În jurul lui se ridică un zid impenetrabil de securi- 
tate, pe care ardeau să-l treacă notabilități, ziariști și oameni 
care doreau să-i fie în apropiere temutului politician căruia i 
se spunea, cu deferența cuvenită statutului, „Bătrânul”. 

Memoriile lui Dimitrie Dimăncescu relatează acest epi- 
sode. La 19 ianuarie 1951, Churchill dă un dineu la care au 


fost invitate doar câteva persoane. Familia Dimăncescu s-a 

aflat printre ele, ba mai mult, Alexandrei, soţiei lui Dimitrie, 


i-a fost rezervat scaunul din dreapta lui Churchill, ceea ce 
însemna că avea să fie partenera sa de discuție. Numai că 
Alexandra Dimăncescu a fost pusă în gardă că Bătrânul este 
cam morocănos și nu are chef de conversaţie, mai ales că era 
ultima sa cină franceză din Maroc, iar el avea de gând să o 
savureze. Masa fusese organizată cu minuţiozitate de soția 
sa Clementine, descrisă ca o gazdă perfectă, care-i suporta 
toate capriciile ilustrului om politic. 

Când Winston Churchill intră în salon, salută pe rând 
invitații, iar soților Dimăncescu li se adresează direct: „Sunt 
așa bucuros c-ați putut veni. Am încercat din răsputeri să vă 
salvez țara de comunism. Îmi pare rău că n-am putut face 
mai mult pentru România, dar am salvat Grecia cu un preț 
groaznic. 33.000 oameni au trebuit uciși”, a spus el dintr-o 
suflare. Oaspeţii români au rămas fără cuvinte, surprinși de 
regretele exprimate de omul de stat renumit pentru stilul său 
dur. „În acel moment nu am putut realiza ce l-a făcut să ne 
ofere scuzele lui. Trebuie să o fi compus în mintea lui înainte 
de a cobori la cină, era clar că nu era o remarcă improvizată. 
Am făcut un efort disperat să spun ceva. Nu era o ocazie în 
care să-mi expun durerea din suflet”, a povestit Dimitrie. 

Meniul a fost simplu: supă de carne cu legume și condi- 
mente, pește, friptură de miel, cartofi prăjiți, mazăre, salată 
de cicoare, înghețată cu căpșune proaspete și foietaje. Supa, 
în special, era favorita lui Churchill, fiind sigura care se mă- 
nâncă folosindu-te de furculiță și cuțit. După cea de-a doua 
porție de supă, Winston s-a întors către Alexandra Dimăn- 
cescu întrebând-o în ce limbă vor să converseze, în franceză 
sau în engleză, și despre ce anume să vorbească. Ea i-a cerut 

sfatul personal despre educația copiilor pe care voia să-i tri- 
mită la studii în Anglia, considerându-i acolo în siguranță în 
cazul unui atac al Rusiei. Churchill i-a spus că mult mai sigur 
este în Marrakech. „Cine ar fi atât de prost încât să irosească 
o bombă pe acest oraș? O bombă, orice bombă, este un lucru 
scump, iar Marrakech nu merită bombardat. Dacă rușii ar 
înainta spre inima Europei, vor fi împinși dincolo de Urali. 
Americanii au, sunt sigur, mai mult de 1.000 bombe atomice. 
Asta ar presa rușii înapoi în Asia, de unde vin”, a argumen- 
tat el. Românca l-a întrebat, însă, dacă asta n-ar fi o greșeală 
uriașă, având în vedere că împingând rușii în afara Furopei, 
în Asia, ar aduce laolaltă 200 milioane ruși cu peste 400 mili- 
oane chinezi. Întrebarea i-a ridicat tensiunea lui Churchill, 
care a bătut cu pumnul în masă de a zăngănit vesela. „Chi- 
nezii? Pot zbura? Pot înota? Pot ei face 1.001 de lucruri pe 
care o națiune, orice națiune măreață, trebuie să le facă pen- 
tru a susține un război la nivel global? Nu, doamnă!”, a răs- 
puns el cu voce ridicată. Dimitrie, care simţise nevoia să mai 
ceară un pahar de șampanie la auzul discuţiei tensionate, se 
temea deja că soția sa l-a mâniat prea tare pe Churchill. Dar 
companionii l-au liniștit că, din contră, lui îi plac disputele 
politice. La sfârșitul dineului, politicianul a venit la român și 
l-a felicitat: „Aveţi o soție deşteaptă: știe despre ce vorbește”. 

A doua zi, Winston Churchill, Clementine și fiica lor 
Diana au plecat înapoi în Anglia, conduși la scara avionului 
de oficiali și apropiați. 

În volumul Triumf și tragedie, Churchill avea să descrie 
cum a decurs împărțirea sferelor de influență din Balcani în- 
tre cele două mari puteri, Rusia și Marea Britanie. „La prima 
întâlnire importantă de la Kremlin, eram eu, Stalin, Molotov 

și Eden. Momentul era prielnic pentru afaceri. Pe o bucată de 
hârtie am scris cifrele. În Bulgaria, influența Rusiei ar fi fost 
de 75%, În timp ce lui Stalin i se traducea propunerea mea, el 
a luat stiloul său albastru și a parafat procentele. A urmat o 
pauză lungă. Hârtia era în mijlocul mesei.” „Era destul de 
firesc că Rusia are interese vitale în zona Mării Negre. Ro- 
mânia a fost cea mai atacată, cu 26 divizii de război. Marea 
Britanie consideră corect să arate respect îndeosebi pentru 
viziunea Rusiei în privința României și Bulgariei, unde Sovi- 
etele doresc să ia conducerea”, avea să mai spună Churchill. 
(wwww.adevarul. ro) 

Colecţia ISTORII SECRETE 


„prezentată de Dan-Silviu Boerescu 


Am fost prea multă vreme prizonierii stereoti- 
purilor patriotarde din manualele de istorie, care au 
falsificat — vreme de mai multe generații — semni- 
ficaţia unor fapte și evenimente care ne definesc ca 
popor. Uneori, trucajele propagandistice s-au reali- 
zat prin omisiune, alteori prin folosirea de clișee spe- 
cifice luptei de clasă de inspirație sovietică. 

Însă, în momentul de faţă, când accesul liber la 
informație nu mai este o utopie, putem puncta altfel 
o sumedenie de episoade istorice și putem privi per- 
sonajele exponenţiale ale diferitelor epoci în toată 
complexitatea lor umană, fără teama de a deveni cul- 
pabili în ochii cenzurii, dar și cu riscul inerent de a 
șoca naționaliștii, protocroniștii sau extremiștii, in- 
diferent de culoare lor politică. 


Spre descifrarea istoriei secrete a României! 


Un proiect editorial 
INTEGRAL 

Volumul | 


(ele mai murdare crime politice 
din istoria modernă a României 


Secolul XX a fost marcat de o succesiune de întâmplări 
tragice — asasinate politice sau felurite „accidente” ale unor 
lideri români, care au hrănit toate o mulțime de scenarii și 
teorii ale conspirației. Au murit, în circumstanţe care ridică 
multe semne de întrebare, personalități care au marcat de- 


i par m at rea rr 


cisiv epoca lor și care au avut orientări ideologice de toate 
culorile — liberali, ţărănişti, carliști, legionari, comuniști etc., 
uniți între ei numai de caracterul violent al sfârșitului fie- 
| căruia, provocat de glonț, otravă, rangă sau baionetă. 


| Volumul 1 


| Clipele astrale ale istoriei României, 
| Lece zile incredibile care ar fi putut schimba destinul țării 


Ziua în care, în anul 44 î. Hr., Burebista a fost asasinat 
și cea de Crăciun, în 1990, când Regele Mihai s-a întors 
prima oară în România după mai bine de patru decenii de 
exil, dar a fost izgonit din nou din țară, ziua în care, în au- 


gust 1601, Mihai Viteazul a fost ucis la Câmpia Turzii și 


a ze 


cea, din august 1991, când Republica Moldova și-a decla- 
rat independența față de Uniunea Sovietică dar nu s-a re- 
întors la sânul Patriei-Mamă... sunt doar câteva momente 

istorice în care România și-a ratat destinul. 


Volumul I 
Pagini din istoria țării pe care am vrea să le uităm 


Istoria unei țări nu se compune doar din momente glo- 
rioase, de apoteoză și triumf, când mulțimile exultă de feri- 
cire, iar conducătorii sunt nimbați de haloul gloriei. Din 
nefericire, adesea memoria colectivă reține traumatizant 
momentele oribile ale decăderii și agoniei. Nici în cazul 
poporului român acestea nu au lipsit. De pildă, atunci când 
Constantin Brâncoveanu și fiii săi au fost uciși și mutilați 
barbar la Stambul sau atunci când, în 1812, într-o sală a 
Hanului lui Manuc, Rusia ţaristă ne fura prima oară Basa- 
rabia, sau atunci când, pe 30 august 1940, la Viena, cu com- ` 
plicitatea lui Hitler și a lui Mussolini, Horthy împlânta 
pumnalul în trupul Transilvaniei, ori atunci când, în decem- 
brie 1989, cripto-comuniștii confiscau revolta populară... 


Volumul IV 


Zece mistere fascinante ale spațiului 
carpato-danubiano-pontic 


Sfinxul din Bucegi, Kogaion — polul energetic al Plane- 

tei, „Gura de Rai” — locul cu „energie pură” din Carpaţi 
(certificat de NASA), tunelurile din Dobrogea, aurul dacic 
ascuns în munți, tăblițele de aur de la Sinaia, Tărtăria și 
prima scriere a lumii, comorile templierilor de la Câmpu- 
lung Muscel, orașul subteran de sub Sarmisegetuza, Andro- 
niconul, scheletele uriașe din Lunca Dunării și... România 


încă mai are enigme incredibile de descifrat! 

| 
Volumul V 


| Românii neștiuți din spatele marilor personalități 
| ale omenirii și secretele lor odioase 


Pare incredibil dar, într-un moment sau altul, lideri 
mondiali precum Stalin, Hitler și, chiar, Churchill au co- 
chetat, în diverse maniere, cu ideea distrugerii României. 
În trecutul istoric, asemenea exemple pot fi găsite cu du- 
iumul. Nici prezentul nu ne scutește de asemenea scena- 


rii abracadabrante... 


| Volumul VII 


Aurul, uraniul și alte comori furate din România. 
Noi scenarii despre marile jafuri naționale 


După cucerirea Daciei, Traian a luat atâta aur din co- 


moara lui Decebal încât timp de doi ani a oferit cetățenilor 


s vin a 


i Romei petreceri cu mâncare și lupte de gladiatori (panem 
și et circenses) gratis. În epoca societăților mixte româno-so- 
| vietice (faimoasele Sovrom-uri), în contul achitării „dato- 
| riilor de război”, rușii ne-au luat uraniul și alte substanțe 
| rare și prețioase. Astăzi, munții noștri se golesc de păduri 


j în ritm accelerat... 

Volumul VII 


Noua ordine europeană 
Teoria conspirației privind dezmembrarea României 
și reimpărțirea Bătrânului Continent 


Chiar dacă, deocamdată, separarea Cataloniei de 
Madrid și dezmembrarea Spaniei au eșuat, tendinţa de 
atomizare a Europei, începută o dată cu spargerea în bu- 
căți a fostei Iugoslavii și ruperea Cehoslovaciei, probabil 
va continua. Franța, Italia sau Marea Britanie par a fi vic- 
time predestinate, însă nici România nu este iertată de ast- 
fel de amenințări: vă spune ceva „Țara Secuilor”? Surpriza 
este că nu este singura astfel de încercare... 


Volumul IX 


Marile manipulări din istoria României 
Teroriștii din decembrie 1989 - realitate, 
ficțiune sau manipulare criminală? 


„Leroriștii” care ne-au înspăimântat în timpul Revoluţiei 
au început să fie pregătiți încă din 1968. Deloc întâmplător, 
în martie 1989 într-o revistă militară românească se publica 
studiul Lupta de rezistență în cadrul războiului de apărare a 
Patriei. Particularități ale participării unităților centrale şi te- 
ritoriale de securitate la organizarea luptei de rezistență pe teri- 
foriul vremelnic ocupat de inamic. Istoricii au remarcat că 
„tema era discutată de mai mulți ani și au existat numeroase 
ședințe și dezbateri la care participau cadre din Securitate, 
Armată, Gărzi Patriotice și partid. Au fost elaborate variante 
de lucru și s-au adus îmbunătățiri periodice ale planurilor, în 
funcție de realitățile schimbătoare de-a lungul timpului”... 


Volumul X 


Operațiuni secrete 
ale unor puteri străine în România 


Scena Revoluţiei din Decembrie 1989 a fost doar una 
dintre cele pe care au evoluat agenții unor puteri străine, 
încercând și, uneori, reușind să influențeze evenimente 
epocale din istoria noastră, în care oamenii cu dublă sau 
multiplă comandă, reprezentând interesele imperiilor ve- 
cine au ajuns foarte aproape sau chiar în vârful piramidei 


politice autohtone. 


Volumul XI 


Odiseea marilor spioni români 
din secolul XX 


Mihail Moruzov este numele celui care se trage din 
cazacii zaporojeni refugiați din Caucaz în România. Născut 
la 18 septembrie 1887, în satul Zebil din Tulcea, într-o 
familie cu opt copii, Moruzov avea să devină, cu voia sa și 
împins de instinct, părintele serviciilor secrete românești. 
Cu toate că a făcut doar trei clase primare, inteligența și 
flerul tulceanului l-au transformat în timp într-unul dintre 
cei mai apreciați spioni ai Europei. Maria Tănase, Elena 
Constantinescu alias Helen O'Brien, Veturia Goga sunt 
cele mai cunoscute spioane românce, unele în acte, altele 
doar bănuite de așa ceva. Iar gălățeanca Vera Atkins a deve- 
nit unul dintre șefii serviciului de spionaj britanic din tim- 


pul ultimei conflagrații mondiale. 


Volumul XII 
Tainele Marii Uniri de la | Decembrie 1918 


Actul istoric înfăptuit la 1 Decembrie 1918 a constituit 
apogeul unor acțiuni politice, militare și diplomatice care, 
multă vreme, au fost sau sunt încă învăluite în mister, 
protagoniștii lor fiind unii dintre marii eroi necunoscuți 
sau abia intuiți ai acelor împrejurări istorice de o însemnă- 


tate vitală pentru națiunea română... 


Volumul XIII 


Războaiele balcanice și alte momente din istoria militară 
a României despre care se vorbește mai puțin 


Cele două Războaie balcanice au anticipat în multe fe- 
luri tot ceea ce s-a întâmplat cu România în cele două 
războaie și în perioadele ce au urmat acestor mari confrun- 
tări militare, dar și în perioadele de mari prefaceri istorice 
care le-au urmat acestora. De ce, totuși, în aceste condiții, 
cele două importante confruntări regionale sunt de obicei 
trecute cu vederea de cărțile de istorie? Și e adevărat că, în 
1968, tancurile Tratatului de la Varșovia au încercat să 


treacă granițele dinspre Ungaria și URSS? 


Volumul XIV 


Basarabia, Bucovina, Cadrilaterul, Maramureşul istoric 
şi alte ținuturi disputate de români 


Rușii și ucrainenii ne-au luat, de mai multe ori, Basa- 
rabia, Bucovina, Ţinutul Herţa, Maramureșul istoric (pe 
care l-au administrat un pic și cehii), Insula Șerpilor și 
Gurile Dunării. Polonezii au stăpânit părți ale Bucovinei, 
pe care au avut-o și austriecii, care au primit câteva decenii 
și... Oltenia. Cu bulgarii ne-am disputat Cadrilaterul, exis- 
tând discuții și asupra Dobrogei. Nici cu sârbii nu au lipsit 


discuţiile asupra Banatului... 


Volumul XV 
Secretele închisorilor românești 


În perioada interbelică și a celui de-Al Doilea Război 
Mondial deținuții comuniști au fost închiși în penitenciare 
și lagăre. La fel și piloții americani doborâți de apărarea 
antiaeriană deasupra Bucureștiului și a câmpurilor petro- 
lifere de pe Valea Prahovei. Mai apoi, nu este deloc clar ce 
s-a întâmplat cu protagoniștii „marelui jaf comunist” din 
1959 sau cu serial killer-ul Râmaru în închisoare și cum reu- 


șeau să evadeze unii deținuți pe vremea lui Ceaușescu... 


Volumul XVI 


(rime și catastrofe uitate 
din istoria neagră a României 


O colonie muncitorească din apropierea șantierului 
unei hidrocentrale este spulberată într-o noapte de o re- 
vărsare de ape, care au luat cu ele zeci de vieți omenești. 
Sute de brigadieri entuziaști sau „dușmani ai poporului” 
trimiși la reeducare pier la Canal și pe faimoasele șantiere 
ale tineretului. Două mari accidente aviatice, adevărate ca- 
tastrofe, au avut loc în Banat și în Transilvania în perioada 
comunistă. Inundaţiile din anii 1970-1975 fac numeroase 
victime. Trei teribile catastrofe feroviare din anii '30 fac 
sute de victime, iar o a patra se petrece în 1968. În 1930,0 
biserică a ars cu 118 oameni înăuntru. Un autobuz care 
circula pe ruta Suceava-Botoșani s-a răsturnat de pe un pod 
într-o mlaștină adâncă, la Hunţani. În urma acidentului 
din 1980 au murit 48 de oameni. Dezastrul de la Certej din 
1971, provocat de ruperea digului și alunecarea muntelui 
de steril din iazul de decantare al exploatării miniere, a 
provocat 89 de morți și 76 de răniți. Iar în 1974, la Iași, un 
șofer de camion era pe punctul de a porni un război interet- 
nic după ce, din răzbunare, a călcat cu o mașina grea o șatră 


de țigani, curmând 24 de vieți. 


Volumul XVII 
Secretele medicinii legale românești 


Ce s-a întâmplat în realitate cu penisul lui Terente din 
muzeul Institutului de Medicină Legală din București, care 
era, de fapt, o butaforie? Și cum a reușit Mina Minovici să 
mumifice corpul portarului de la IML mai bine decât tru- 
purile faraonilor? Iar Nicolae Minovici a fost fratele cele- 
brului legist căruia Institutul Naţional de Medicină Legală 
îi poartă numele. Ca și fratele său, și-a dedicat viața științei 
și a recurs la metode extreme pentru a-și pune în practică 
studiile. A cercetat efectele agoniei prin autostrangulare și 
a fost el însuși cobai, spânzurându-se de 12 ori! 


Volumul X VIII 


Enigmele românești 
ale celui de Al Doilea Război Mondial 


Avea România vreo șansă să lupte pentru a împiedica 
pierderile teritoriale din vara lui 1940? De ce armata română, 
după ce a recuperat Basarabia, a continuat să lupte și din- 
colo de Nistru? De ce nu ne-am retras trupele de lá Stalin- 
grad? Ce s-a întâmplat, de fapt, la Odesa când partizanii 
(evrei?) au aruncat în aer comandamentul trupelor române? 
Care sunt explicaţiile masacrului de la Cotul Donului, în 
1942, când au pierit peste 150.000 de soldați ai noștri? Și 
dacă Antonescu era lăsat să întoarcă el armele în august 
1944? Cum au ocupat Budapesta a doua oară românii în 
25 de ani? Ce au făcut la Viena și în Munţii Tatra? 


Volumul XIX 


Întoarcerea lui Dracula: Vârcolaci, strigoi 
și alți monștri atestati in România 


Înaintea proliferării mitului lui Dracula a existat o con- 
tesă transilvană însetată de sânge de fecioară. Dacii, ca să-și 
înspăimânte dușmanii, foloseau capete de lup împăiate 
continuate cu trupuri de şarpe în loc de steaguri de luptă. 
În 2015, o femeie din Brașov a divorțat de soțul ei după 
ce, în nopțile cu lună plină l-a urmărit și a descoperit că 
acesta, în pielea goală, ataca animalele și le mușca de gât... 


Volumul XX 


Fenomenul Maglavit și alte minuni petrecute 
pe teritoriul românesc 


În vara anului 1935, o Românie întreagă n-avea ochi 
decât pentru Maglavit, localitatea din Oltenia în care cio- 
banul Petrache Lupu pretindea că l-a văzut și a vorbit cu 
Dumnezeu. Foarte repede, societatea s-a împărțit în tabere: 
unii i-au zis ciobanului analfabet „nebun”, alții „sfânt”, iar 
unii au bănuit că-i vorba de o escrocherie. Cert e însă că 
puhoaie de oameni au pornit-o înspre Maglavit, convinși 
de virtuțile tămăduitoare ale locului. În mai 2015, mii de 
pelerini au ajuns la Pușcași, un sat din vecinătatea Vaslu- 
iului, pentru a se ruga lângă un tablou cu Arsenie Boca, 
despre care localnicii afirmau că lăcrimează. lar în iunie 
2015, o familie din satul arădean Semlac afirma că a obser- 
vat cum curge mir dintr-o icoană care îl înfățișa pe Arsenie 
Boca. Sute de credincioși din zonă au venit în pelerinaj la 


casa localnicilor, pentru a vedea minunea. 


COLECȚIA REGALĂ QÈ 


prezentată de Dan-Silviu Boerescu 


Istoria modernă a României (1866-1947 şi, în fapt, 


până în prezent) este imposibil de înţeles fără analiza is- 
toriei Casei Regale a României, ale cărei personaje, de la 
Carol I la Mihai I, au marcat decisiv momentele cele mai 
importante ale ultimului veac şi jumătate al Principatelor, 
Regatului și — vai! - Republicii Populare/Socialiste sau, 
revenind în vâltoarea clipei, al unei Românii fără de noimă 
şi identitate precisă, parcă mereu pierdută în caruselul eu- 
ropean și mondial. 

Fără contribuţia novatoare a Casei Regale nu se ştie 
când și cum România ar fi putut trece din feudalismul în- 
târziat direct în epoca modernă, cum fără acţiunile inspi- 
rate şi deciziile înțelepte luate (uneori, contra inimii și a 
glasului sângelui!) de Suverani (Regele Carol I, Regele 
Ferdinand şi Regina Maria) niciodată nu s-ar fi putut în- 
făptui, la 1 Decembrie 1918, unica Românie Mare. 

Recunoscând rolul istoric jucat de cele cinci generații 
ale Familiei Regale a României, nu putem să le negăm 
acestora nici calitatea de oameni ai timpului lor (...nu doar 
ai eternității! ), de ființe învestite nu doar cu prerogativele 
dinastice, ci şi cu atributele lor pur umane, care au creionat 
şi personalitățile puternice ale unor ființe adesea pătimaşe 


şi chiar contradictorii, pe care nu ne-am propus să le 


idealizăm în vreun fel. Din amalgamul de trăsături, uneori 
destul de greu de armonizat, au reieșit figuri luminoase, 
fascinante și, în ciuda locurilor comune livreşti, absolut 
surprinzătoare. Vă invităm să le devoalăm împreună în 
filele (pe care unii le-ar putea considera, pripit, icono- 
claste) ale cărților din Colecţia REGALĂ! 


Un proiect editorial 
INTEGRAL 


Români sí românce 
care au schimbat lumea 


Fără a inventa false merite și priorități inexistente în enci- 
clopediile serioase, destui români și destule românce au 
impresionat lumea — sau, măcar, Europa! — cu performanțele 
lor în diverse domenii, de la impunătoarea cultură de pro- 
funzime la seducătoarea industrie a entertainmentului profan, 
fără a neglija domenii precum sportul de performanță, medi- 
cina de pionierat sau aventurile exploratorii în diferite zone 


abisale și necunoscute muritorilor de rând. 


Un proiect editorial 
INTEGRAL 


